
SUFOI 

Ekspedition og regnskab: 
Skandinavisk UFO Information - SUFOI, 
Postbox 6, 2820 Gentofte 
Giro 9 11 77 25 


SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


LEDER _ 

DATA-mani... 

Af Flemming Ahrenkiel 


...»Hvorfor lander de ikke og kon¬ 
takter os?« og »Hvad vil de 
her?«... 

Disse to spørgsmål er nok de 
hyppigst stillede, når en diskussi¬ 
on drejer hen på emnet UFOer. 
For de fleste synes et af de mest 
ulogiske eller sværest fattelige 
aspekter ved UFO-sagen netop den 
manglende kontakt — vel at mær¬ 
ke en kontakt af mere »officiel« 
art. Besvarelsen af dette spørgs¬ 
mål hænger helt afgørende sam¬ 
men med det andet spørgsmål: 
Hvad vil de her, eller hvad er deres 
hensigter. 

En del UFOIoger kan blive tem¬ 
melig ophidsede over, at man over¬ 
hovedet kan tillade sig at stille 
sådanne spørgsmål — endsige 
prøve at filosofere over de mulige 
svar på tryk — og årsagen er, at 
akcepterer man disse spørgsmål 
som relevante, har man indirekte 
godtaget den opfattelse, at UFO- 
erne er fartøjer af én eller anden 
art indeholdende intelligente væ¬ 
sener — og det er der jo aldeles 
ingen afgørende beviser for, vel!! 

Alle UFOIoger glæder sig over 
at kunne fortælle om alle de ob¬ 
servationsdata, der i dag er blevet 
indsamlet i løbet af 35 års UFO- 
undersøgelser. Der er store data¬ 
arkiver med observationer, der tæl¬ 
les i tusinder. Disse ophobede data 
skal tjene til den videnskabelige 
behandling af hele fænomenet — 
objektive og statistiske undersø¬ 
gelser, hvor fænomenet virkelig 
bliver analyseret. 

Det er da også en fortræffelig 
idé — men hvilke af de i dag 
kendte videnskaber var mon ble¬ 
vet til noget, hvis forskerne ikke 
løbende — selv på det i begyndel¬ 
sen spinkle grundlag — havde til¬ 
ladt sig at spekulere lidt længere 


frem end de indsamlede data må¬ 
ske umiddelbart kunne bære — 
havde tilladt sig at bruge forestil¬ 
lingsevnen eller et stænk løsslup¬ 
pent fantasi? Indsamling af data 
for data’enes skyld er gold og 
ufrugtbar adfærd! 

Det kan være frustrerende gang 
på gang at høre om disse vidun¬ 
derlige bunker af data — og sam¬ 
tidig have fornemmelsen af, at de 
for det meste kun anvendes til at 
slå skeptikerne i hovedet med. De 
gange, hvor disse data er blevet 
benyttet analytisk og konstruktivt 
(og her menes ikke blot til en be¬ 
regning af så og så mange røde 
lys, så og så mange blå lys etc.) 
kan tælles på meget få fingre. I 
betragtning af hvor mange UFO¬ 
Ioger, der betegner sig selv som 
både engagerede og »videnskabe¬ 
ligt orienterede« og som faktisk 
har mulighed for at udnytte de 
nævnte datamængder — ja, så er 
de indtil nu publicerede resultater 
beskæmmende. 

Altså, kære UFOIoger — i både 
indland og udland — kom ud af 
starthullerne, det er ikke det alt 
afgørende altid at skulle bære 
både livrem og seler. Løft hove¬ 
derne fra EDB-strimlerne og giv 
tankerne og visioner lidt luft under 
vingerne — for I tvivler vel næppe 
på, at det fænomen I studerer fak¬ 
tisk eksisterer? 

Af og til dukker der helt ube¬ 
grundede, usaglige og uvidenska¬ 
belige tanker frem i artikler, der 
behandler de i indledningen stil¬ 
lede spørgsmål. Helt uansvarligt 
bringes en sådan artikel i dette 
nummer af UFO-NYT under over¬ 
skriften »turist-teorien«. Men vi ad¬ 
varer!! — den er helt uden viden¬ 
skabelige og statistiske beregnin¬ 
ger! 

UFO-KLASSIKER_ 

Bentwaters-Lakenheath, 1956 

Af Kim Møller Hansen 


»UFO-hændelsen den 13.—14. august 1956 ved Bentwaters 
og Lakenheath i det østlige England er den mest gådefulde 
og usædvanlige sag i radar-visuel samlingen. UFOets til¬ 
syneladende rationelle, intelligente opførsel antyder en 
mekanisk opfindelse af ukendt oprindelse som den mest 
sandsynlige forklaring på denne observation«. — Condon 
Kommissionen. 


Omkring klokken 21.30 opdagede 
sergent Whenry et uidentificeret 
radarmål på radaren på den en- 
gelsk-amerikanske flyvebase Bent¬ 
waters, der ligger 50 km øst-nord- 
øst for Ipswich. Radarmålet bevæ¬ 
gede sig med en hastighed, der 
svarede til mellem 6.400 og 14.500 
km/t og tilbagelagde en lige stræk¬ 


ning på 65—80 km fra et sted om¬ 
kring 40—50 km øst-sydøst for 
Bentwaters til et sted 25—30 km 
vest-nordvest. Radarmålet for¬ 
svandt fra skærmen efter 30 sekun¬ 
ders forløb. Det lignede ekkoet fra 
et normalt fly, bortset naturligvis 
fra den enormt høje hastighed. 

Senere samme aften klokken 


22.00 blev der igen observeret et 
hurtigtgående mål på radaren i 
Bentwaters. Målet blev sporet over 
en strækning på 70 km fra et sted 
50 km øst for basen. Målet var syn¬ 
ligt i 16 sekunder. Hastigheden 
blev beregnet til at være et sted 
mellem 6.500 og 20.000 km/t!!! For 
hurtigt til at være et fly og for lang¬ 
somt til at være et meteor. Også 
denne gang lignede radarekkoet 
det normale. Samtidig med dette 
observerede folk på selve Bent¬ 
waters flyvepladsen et uklart lys, 
der fløj lynhurtigt hen over flyve¬ 
pladsen. Piloten i et C-47 transport¬ 
fly, der i det samme passerede ste¬ 
det, kunne se lyset tilsyneladende 
passere unc/er flyet. 

Flyet befandt sig i 1200 meters 
højde, og lysets flyvehøjde blev be¬ 
regnet til at være mellem 600 og 
900 meter. 

Eftersom lyset forsvandt i vest¬ 
lig retning, kontaktede Bentwaters 
den engelsk-amerikanske flyvebase 
Lakenheath, vest-nordvest for Bent¬ 
waters. Her rapporterede man også 
om en UFO-observation, men 
uoverensstemmelser i retning og 
højde gør identificering med Bent- 
waters-UFOet til rent gætteri. 

Lidt senere kom et lysende ob¬ 
jekt på en sydvestlig kurs. Det stop¬ 
pede brat op og strøg derefter mod 
øst og ud af syne. Dette blev be¬ 
kræftet af såvel to radarer som per¬ 
sonel ude på flyvepladsen. I den 
originale Blue Book rapport omta¬ 
les dette således: »To radarsæt i 
Lakenheath, GCA-radar (Ground 
Controlled Approach) og RATCC- 
radar (Radar Traffic Control Cen¬ 
ter), og tre observatører på basen 
rapporterede således i al væsent- 

lighed det samme«. Observatører¬ 
ne sammenlignede objektets stør¬ 
relse med en golfkugle i udstrakt 
arm. 

Observationsberetningerne lader 
formode, at der blev set mindst to 
objekter over Lakenheath. På et 
tidspunkt søgte objekterne sam¬ 
men og fløj i formation. Under dis¬ 
se observationer registrerede La¬ 
kenheath Radar Traffic Control 
Center et objekt 27 km øst for ba¬ 
sen. Det foretog rektangulære kurs¬ 
ændringer med en hastighed på 
omkring 960—1300 km/t. Objektet 
stoppede brat og satte i gang med 
en utrolig hastighed. 

Omkring midnat, medens obser¬ 
vationerne var på det højeste, blev 
chefen for radarovervågningen på 
RAF-basen i Neatishead kontaktet. 
Han foranledigede straks en De 
Havilland Venom natjager opsendt 
fra den nærliggende jagerbase, 
Waterbeach, 35 km sydvest for La¬ 
kenheath. 

Venom-jageren blev ledt på spo¬ 
ret af et uidentificeret radarmål, 
der imidlertid forsvandt. Et nyt ra¬ 
darmål dukkede op over Bedford, 
lige nord for Cambridge. Radar¬ 
kontrollen i Neatishead ledte Ve¬ 
nom-jageren mod det nye radarmål, 
og kort efter kunne navigatøren i 
jageren se det uidentificerede ob¬ 
jekt på flyets egen radar. Objektet 
var foran flyet. Umiddelbart efter 
meddelte piloten, at målet var for¬ 
svundet fra radarskærmen. Radar¬ 
kontrollen i Neatishead kunne nu 
se radarmålet bag flyet. Objektet så 
ud til at følge flyet, hvorefter det til¬ 
syneladende stoppede. Endnu en 
Venom-jager blev sendt op. Begge 
fly måtte imidlertid vende hjem til 
Waterbeach med uforrettet sag — 
det uidentificerede radarmål var 
simpelthen forsvundet i den blå 
luft! 

Helt frem til klokken 3.30 den 14. 
august blev der sporet ukendte ra¬ 
darmål på radaren i Lakenheath. 

En sag dukker op 

Det amerikanske luftvåbens UFO- 
studium udført af et hold viden- 
skabsmænd under ledelse af dr. 
Edward U. Condon — og derfor kal¬ 
det Condon-kommissionen — fik 
kendskab til observationerne i 
Bentwaters og Lakenheath i som¬ 
meren 1968. Kommissionen mod¬ 
tog et brev fra en mand, som havde 
gjort tjeneste på radarstationen i 

Lakenheath i 1956.1 brevet gav han 
mange detaljer fra de begivenhe¬ 
der, som fandt sted 12 år tidligere, 
men kunne mærkeligt nok hverken 
huske observationsdagen eller må¬ 
neden. Gordon David Thayer, som 


undersøgte radarobservationerne 
for Condon-kommissionen, skrev 
en detaljeret rapport om sagen. 
Rapporten blev bl.a. offentliggjort i 
september 1971 i det ansete tids¬ 
skrift »Astronautics & Aeronau- 
tics«. Som kilde benyttede Thayer 
bl.a. de originale kortfattede rap¬ 
porter fra Bentwaters skrevet umid¬ 
delbart efter hændelserne og se¬ 
nere arkiveret i Projekt Blue Book. 
Disse rapporter er forvirrende læs¬ 
ning bl.a. på grund af en sammen¬ 
blanding af engelsk sommertid og 
normaltid. Thayer har i det store 
hele kun brugt disse rapporter til 
sin rekonstruktion af begivenhe¬ 
derne ved Bentwaters. De mere dra¬ 
matiske hændelser ved Lakenheath 
er rekonstrueret på baggrund af 
oplysningerne i det tilsendte brev — 
selv om der er flere uoverensstem¬ 
melser mellem de 12 år gamle oplys¬ 
ninger i brevet og de originale rap¬ 
porter. 

Kritiske røster 

Der er fra flere sider rejst berettiget 
kritik og tvivl omkring hændelses¬ 
forløbet og en lang række detaljer, 
således som Thayer fremlægger 
dem i sin rapport. 

Radareksperten E. P. Hall, der har 
været direkte involveret i opstillin¬ 
gen og betjeningen af en lang ræk¬ 
ke radarer i Storbritannien, siger 
bl.a.: »Vi har altid haft megen vrøvl 
med falske radarekkoer langs vo¬ 
res østkyst... Temperaturinversio- 



På den begivenhedsrige nat mellem den 13. og 14. august 1956 blev de uidentificerede 
radarmål registreret i Bentwaters på en GCA-radar af typen MPN-11A og i Lakenheath på en 
RATCC-radar af typen CPS-5 samt en GCA-radar af typen CPN-4. I Neatishead benyttede 
man radarskærme af typen AMES Type 7. 

Det viste foto er fra Toronto Center (Canada). 

På dette ældre billede fra Toronto Center (Canada) ses forrest to GCA finale scoper (GCA = 
Ground Controlled Approach) af den type som også blev anvendt af Royal Air Force (RAF). 
På næste pult ses foroven et GCA search scope. 


ner (hvor et varmt luftlag ligger over 
et koldt luftlag) forårsager, at vore 
radarer ofte viser hvert eneste skib 
i Den Engelske Kanal. Flokke af 
trækkende gæs, ænder og andre 
fugle er også årsag til mange falske 
radarekkoer«. Hall er iøvrigt fuld¬ 
stændig uimponeret over radar- 
ekkoernes »usædvanlige« opførsel 
på radarskærmene i Bentwaters 
og Lakenheath. For ham er det en 
velkendt oplevelse! 

Der var faktisk tegn på unormal 
udbredelse af radarbølgerne på ob¬ 
servationsnatten. Den 13. august 
mellem klokken 21.30 og 22.15 spo¬ 
rede radaren i Bentwaters en stor 
gruppe svagt afgrænsede radar¬ 
mål, der fløj i omtrent samme ret¬ 
ning som de herskende vinde på 
det pågældende tidspunkt. To T-33 
jettræningsfly fra 512. Jagersqua- 
dron med premierløjtnanterne 


Charles V. Metz og Andrew C. Rowe 
blev sendt op. De gennemsøgte 
luftrummet nordøst, øst og sydøst 
for Bentwaters i omkring 45 minut¬ 
ter, men fandt intet. Til gengæld 
meddelte piloterne, at de kunne se 
en klar stjerne lige over horisonten 
øst for Bentwaters — en stjerne 
som observatørerne på jorden kan 
have troet var et UFO. Løjtnant 
Rowe fortalte også, at et fyr om¬ 
kring byen Orford blinkede gennem 
en lavtliggende dis langs den en¬ 
gelske østkyst. 

Radareksperten C. A. Fowler fik 
tilsendt Thayers rapport og fortalte, 
efter gennemlæsningen, til UFO- 
skeptikeren Philip Klass, at falske 
radarmål er ret almindelige. Han til¬ 
føjede, at han var »forbavset over, 
at »Astronautics & Aeronautics« vil 
offentliggøre sådan noget vås.« 

Philip Klass mener, at de visuelle 


observationer meget vel kan skyl¬ 
des meteorsværmen Perseiderne 
(der havde maximum på dette tids¬ 
punkt), der således er blevet fejl¬ 
fortolket. En anden UFO-skeptiker 
afdøde dr. Donald Menzel skrev i 
bogen »UFOs — A Scientific De- 
bate«, at det uidentificerede radar¬ 
mål, der tilsyneladende forfulgte 
Venom-jageren, skyldtes et radar¬ 
signal, der prellede af mod flyet, 
ramte et uidentificeret mål på jor¬ 
den og derefter ramte flyet igen. De 
to radarmål på radarskærmen i 
Neatishead var således et direkte 
ekko fra flyet og et forsinket ekko 
fra flyet via jorden. 

Afslørende vidneudsagn 

Den 19. marts 1978 offentliggjorde 
London »Sunday Times« en artikel 
om sagen skrevet af UFOIogen lan 
Ridpath. Han omtalte både Gordon 
Thayers efterforskning samt sa¬ 
gens dunkle punkter som beskre¬ 
vet i Philip Klass’ bog »UFOs Ex- 
plained«. Artiklen fik et nyt vidne 
frem af busken. 

Pensioneret officer i det britiske 
flyvevåben Freddie Wimbledon fra 
Guilford i Surrey reagerede på ar¬ 
tiklen ved at skrive et læserbrev til 
både »Sunday Times« og »Flying 
Saucer Review« (FSR). Ridpath fik 
derefter nærmere kontakt med 
Wimbledon, og under deres korre¬ 
spondance kom der oplysninger 
for dagen, som sætter Bentwaters- 
Lakenheath sagen i et helt andet 
lys. 

Wimbledon fortæller bl.a.: 
»...Jeg var chef på hovedradarsta¬ 
tionen i Norfolk (Neatishead) den 
pågældende nat. Min opgave var 
at overvåge radarbilledet og at sen¬ 
de jagerfly op i tilfælde af, at et 
fjendtligt fly skulle trænge ind i bri¬ 
tisk luftrum... Jeg mødte til tjene¬ 
ste klokken 23.00 den 13. august 
og officeren, som jeg afløste, rap¬ 
porterede ikke noget usædvan¬ 
ligt... Jeg husker, at Lakenheath 
telefonerede for at fortælle, at der 
var noget som » generede « deres 
flyveplads, men de kunne ikke se, 
hvad det var. Jeg sendte en Venom- 
jager fra min kampgruppe op og vo¬ 
res radaroperatør ledte flyet på 
sporet af objektet. Kort efter meld¬ 
te piloten: »Kontakt«, og umiddel¬ 
bart efter lød det »Judy «, hvilket 
betød, at navigatøren i Venom-ja¬ 
geren selv havde objektet klart og 
tydeligt på radaren og derfor ikke 



De Havilland Venom natjager, der blev sendt ud på UFO-jagt fra basen i Waterbeach. 

behøvede videre hjælp fra os. Få 
sekunder senere dukkede objektet 
op bag flyet, og piloten meldte: 
»Mistet kontakten, behøver 
hjælp!«. Han fik at vide, at radar¬ 
målet nu befandt sig bagved ham, 
og jeg sendte endnu en Venom- 
jager op. Før det ankom, forsvandt 
objektet, idet det tydeligvis steg 
med stor hastighed uden for vor 
højderadars rækkevidde... For¬ 
svarskommandoen blev draget ind 
i billedte, og en fuldstændig rap¬ 
port blev udarbejdet. En officer fra 
forsvarsministeriet kom og inter¬ 
viewede os. Vi blev bedt om ikke 
at nævne episoden, og i 22 år har 
jeg holdt min mund. Det, der undrer 
mig, er, hvorledes historien, for¬ 
drejet som den er, kom frem?... Jeg 
er særdeles mistænksom overfor 
mange facetter i de første rappor¬ 
ter fra radaroperatørerne i Bent- 
waters og Lakenheath. I det områ¬ 
de vrimler det med falske radar¬ 
ekkoer. Det kræver ikke megen fan¬ 
tasi at forestille sig, at forskellige 
falske radarekkoer kan minde om 
et fly med en hastighed på mellem 
80 miles og adskillige tusinde miles 
i timen... Tilbage er det faktum, at 
mindst 9 personer på jorden og to 
piloter havde opmærksomheden 
rettet mod et objekt, der var til¬ 
strækkeligt »fast« til at fremkalde 
et radarekko.« 

Wimbledon påpeger desuden, at 
så vidt han husker, så piloten på 
Venom-jageren ikke det uidentifi¬ 
cerede objekt. Det blev kun set på 
radar. Thayers rapport betegner 
Wimbledon i det store hele som 
ren ønsketænkning, ligesom sa¬ 
gens akter i Blue Book arkiverne 
er behæftet med fejl og mangler. 

Freddie Wimbledon mener, at 
det kun er radarmålet, som blev for¬ 
fulgt af Venom-jageren, der forbli¬ 
ver uidentificeret, men vil heller 
ikke udelukke, at dette mystiske 
radarmål var forårsaget af atmo¬ 
sfæriske forhold eller måske end¬ 
da tilstedeværelsen af et fjendtligt 
fly. 

Ud fra de foreliggende oplysnin¬ 
ger er det således ikke klart, om 
Bentwaters-Lakenheath sagen sta¬ 
dig kan betegnes som »en af de 
mest gådefulde og usædvanlige 
radarvisuelle sager.« □ 


Kilder: Side 17. 


Nyhed fra SUFO[ 

FOCUS PÅ UFO’er 

Diasserie og teksthefte 
Af Kim Møller Hansen 

Mange af UFO-NYTs læsere har ved flere lejligheder givet udtryk for, at de var 
interesseret i at købe nogle af de UFO-fotos, der bringes i UFO-NYT. Nu er 
chancen her...! 


Diasserien består af 36 r 
dias (24x36 mm) og for- ' 
tæller om udvalgte klas¬ 
siske udenlandske og 
danske UFO-observatio- 
nerog UFO-fotos samt 
giver en orientering om 
SUFOIs udforskning af 
UFO-fænomenerne. Dias¬ 
serien »Focus på UFO’er« 
giver således en generel 
indføring i en del af pro¬ 
blematikken omkring 
UFO-fænomenerne. 

FOCUS PÅ U FO’ER sætter focus på: 

• Kenneth Amolds observation 

• Project Blue Book 

• UFO-klassikeren McMinnville 1950 

• UFO-klassikeren Trindade, 1958 

• UFO-klassikeren Socorro, 1964 

• Saas-Fee, Schweiz 1975 

• New Zealand 1978 

• Computeranalyse af UFO-fotos 

• Evald Flansen Maarup, 1970 

• SUFOIs rapportindsamling 

• Projekt UFO-DATA 

• SUFOIs udadvendte aktiviteter 

Tekstheftet er på 30 sider og indeholder foruden fyldige billedtekster med hen¬ 
visninger også en omfattende litteraturliste, hvor man kan finde uddybende 
litteratur om emnet og dets mange spændende aspekter. 

UFO-billederne i »Focus på UFO’er« er udvalgt af SUFOIs Fotoafdeling i nært 
samarbejde med SUFOIs Efterforskningsafdeling. De udvalgte fotos hører til 
blandt de mange tusinde formodede UFO-fotos, der er taget gennem årene 
verden over. SUFOI har et udbredt samarbejde med alle væsentlige udenlandske 
UFO-organisationer og har derfor kunnet fremskaffe veldokumenterede og 
pålidelig oplysninger om også de udenlandske fotos i serien. 

Diasserien blev udarbejdet i efteråret 1982 og har siden november 1982 været 
anvendt med succes på mange danske skoler som led i emnearbejder om UFOer. 

Underviser du på en skole, højskole eller et folkeuniversitet — eller har du tænkt 
dig at starte en studiekreds — eller vil du overraske venner og bekendte med et 
lille lysbilledforedrag om dette spændende emne ... ja, så er FOCUS PÅ UFO’ ER 
lige sagen! 

Prisen er kun kr. 200 y m + kr. 10,- (porto og ekspedition). 

Bestilling foretages ved at indbetale beløbet til: 

SUFOI, 

Postbox 6,2820 Gentofte, Giro 9 11 77 25 

Mærk modtagerdelen »FOCUS PÅ UFO’ER«. 

Oplaget er begrænset, og vi gør opmærksom på, at ekspeditionstiden kan være 
op til 3 uger, da vi ved mange bestillinger må forøge oplaget. 

INDRAPPORTERINGER 

DANMARK 


SKANDINAVISK UFO INFORMATION 

RAPPORTCENTRALEN 


KLASSIFIKATION 

bruges ved årsopgørelsen 



IKKE KLASSIFI¬ 
CERET 2 MDRS. 

★ STATUS 
' DETTE 
TEGN VIL 
ANGIVE HVOR¬ 
FRA I LANDET 
VI MODTAGER 
INDBERET¬ 
NINGERNE .... 


SITUATIONSRAPPORT 

1/3 30/4 1983 

‘ SUFOl/ufonyt 




NL.1. 

Nattelysfænomen 1 

Et punktformet lys uden detaljer. 



NL.2. 

Nattelysfænomen 2 

Et lysfænomen af en vis udstræk¬ 
ning med synlig form. 


■ Et nattelys er et eller flere lys, der 
ses efter solnedgang. Iagttageren 
kan ikke sige, hvor langt væk lyset 
er. Lysene kan være konstante, 
blinkende eller roterende. Lysene 
kan bevæge sig støt, fare omkring 
eller hænge stille. 



DL.1. 

Dagslysfænomen 1 

Et punktformet fænomen uden de¬ 
taljer. 



DL.2. 

Dagslysfænomen 2 

Et fænomen af en vis udstrækning 
med synlig form. 



Et dagslysfænomen er et eller fle¬ 
re fænomener, der ses efter sol¬ 
opgang. Iagttageren kan ikke sige, 
hvor langt væk fænomenet er. Det 
kan bevæge sig støt, fare omkring 
eller hænge stille. 



N0.1. 

Nærobservation af 1. grad 

Et ufo med tydelige detaljer set 
inden for en afstand af 150 meter 
eller mindre. 


1 N0.2. 

Nærobservation af 2. grad 

Et ufo som i N0.1., der tillige ef¬ 
terlader tegn på at have været der 

1 - såsom landingsmærker, stråling, 

beskadiget vegetation, elektriske 
forstyrrelser osv. 


1 NO.3. 

Nærobservation af 3. grad 

Et ufo - svævende eller landet - 
som i N0.1., hvor der er iagttaget 
| væsener eller skikkelser inde i el¬ 
ler i umiddelbar nærhed af fæno¬ 
menet. 

Oversigt over observationer modtaget i 
perioden 1. marts til 30. april 1983 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(med postnr.) 

Antal 

vidner 

Farver 

Evt. 

identifi¬ 

kation 

22-10-82 

17.42 DNT 

ca. 30sek. 

7000 Fredericia 

1 

rød/gul/ 

turkisgrøn 


19-12-82 

15.40 DNT 

1 sek. 

5466 Asperup 

1 

matsort 


22-12-82 

ca. 15.45 DNT 

2 min. 

5464 Brenderup 

2 

hvid 


26-12-82 

ca. 11.00 DNT 

2-3 min. 

2820 Gentofte 

2 

hvid/blå 


22-01-83 

21.15 DNT 

1 min. 

4450 Jyderup 

2 

rød/hvid 

fly 

24-02-83 

21.00 DNT 

5 min. 

9000 Aalborg 

2 

sort/rød/gul/ 

blå 


28-02-83 

21.30 DNT 

30 sek. 

2840 Holte 

1 

rød 


02-03-83 

20.10 DNT 

ca. 1 min. 

3360 Liseleje 

1 

gul 


04-03-83 

23.55 DNT 

1 min. 

1366 Kbh. K. 

1 

rød 


06-03-83 

14.30 DNT 

5-10 min. 

4200 Slagelse 

1 

sølv 


07-03-83 

22.24 DNT 

1 min. 

30 sek. 

2800 Lyngby 

2 

hvid/rød 


07-03-83 

22.24 DNT 

1 min. 

30 sek. 

2800 Lyngby 

1 

rød 


07-03-83 

ca. 22.30 DNT 

1 min. 

30 sek. 

2800 Lyngby 

2 

rød 


07-03-83 

ca. 22.30 DNT 

1-2 min. 

2800 Lyngby 

2 

rød/hvid 


07-03-83 

ca. 22.30 DNT 

1-2 min. 

2800 Lyngby 

1 

rød 


07-03-83 

22.30 DNT 

2 min. 

2800 Lyngby 

2 

rød/gul/hvid 


11-03-83 

19.15 DNT 

5 min. 

4440 Mørkøv 

1 

gul/hvid 


11-03-83 

19.15 DNT 

3 timer 

2635 Ishøj 

5 

gul 

Venus 

11-03-83 

ca. 20.30 DNT 

ca. 10 min. 

9260 Gistrup 

2 

rød/hvid/blå 


12-03-83 

19.15 DNT 

2 min. 

9900 Frederikshavn 

2 

gullig 


12-03-83 

19.45 DNT 

2 timer 

2730 Herlev 

2 

hvid 

Venus 

26-03-83 

ca. 22.40 DNT 

ca. 10 min. 

2000 Kbh. F. 

3 

hvid 

fly 

04-04-83 

23.27 DST 

4-5sek. 

4600 Køge 

2 

hvid 


12-04-83 

22.30 DST 

5 sek. 

8000 Århus C 

3 

hvid 


20-04-83 

ca. 22.30 DST 

1 time 

2740 Skovlunde 

2 

orange 


21-04-83 

ca. 01.00 DST 

2 timer 

30 min. 

2740 Skovlunde 

2 

orange 


21-04-83 

23.10 DST 

30 min. 

2750 Ballerup 

flere 

hvid 

Venus 

24-04-83 

ca. 01-05 DST 

15 sek. 

9000 Aalborg 

2 

hvid/blålig/rød 



HUSK 

at SUFOI stadig sælger en let 
læselig bog, der giver en saglig 
og ajourført redegørelse for, hvad 
vi i dag ved om UFO- 
fænomenerne. 

Sherman J. Larsen: 

UFOer Tæt På 

92 sider , rigt illustreret 

pris kr. 74,70 

Udgivet i samarbejde 
med SUFOI. 


Bestilling sker lettest ved indbetaling af 
beløbet plus kr. 7,00 (ekspedition/porto) 
til giro 9117725, SUFOI, Postbox 6, 2820 
Gentofte. Husk at skrive »UFOer Tæt På« 
på modtagerdelen. 



Den følgende liste angiver hver en¬ 
kelt henvendelse om observatio¬ 
ner, som SUFOI har modtaget i den 
anførte periode. 

Markeringen på kortet angiver ob¬ 
servatørens opholdssted i hvert en¬ 
kelt tilfælde. 

Da kun et fåtal af henvendelserne 
er undersøgt til bunds på tidspunk¬ 
tet for opgørelsen, kan der mangle 
oplysninger i flere tilfælde - lige¬ 
som det på dette tidspunkt kun i 
få tilfælde er muligt at afgøre om 
fænomenerne kan identificeres. 
(En komplet oversigt over antal 
UFOer/IFOer bringes hvert år i for¬ 
bindelse med en statistisk analyse 
af det samlede rapportmateriale). 

Under rubrikken UFO-RAPPORTER, 
DANMARK, bringes et udvalg af de 
færdigbehandlede observationer. 


HAR De set et UFO 
kontakt Deres lokale 
områdeleder 
se side 3 


SER De et UFO 
kontakt 

SUFOIs Alarmcentral 
(06)19 88 90 


Bestil Deres 
abonnement 
på UFO-NYT 
direkte på 
telefon 
(03)61 87 38 
— svarer normalt 
i dagtimerne 
indtil kl. 20. 

UFO-RAPPORTER 

DANMARK 

Af T. Birkeholm og J. Bengtvig 


Når flere observatører ser det samme fænomen fra to positioner — med 
10 km’s afstand — og samtidig har telefonisk kontakt under det meste 
af observationen, regner de fleste sagen for absolut værd at undersøge. 
Når der oven i købet er tale om et fænomen, der er i stand til at drive gæk 
med militære jagerfly, radarpersonel og andre militære og civile vidner 
— ja, så vil selv garvede UFO-interesserede spidse øren! 


Spændende nordjysk observation 
tages op igen! 

Den 6. juli 1976 omtalte Aalborg 
Stiftstidene (1) en serie UFO-obser- 
vationer aftenen før fra Flyvestation 
Aalborg. Kilden var vagthavende 
assistent, en oversergent. Specielt 
den førstnævnte observation fan¬ 
gede SUFOI’s interesse. Ifølge avi¬ 
sen havde en mand fra Støvring- 
kanten set en lysende genstand 
over Frej lev syd for Aalborg. Lyset 
blev også observeret fra flyvesta¬ 
tionen. Der var ikke noget sikkert 
spor på radarskærmen, men man 
mente at kunne udelukke et fly. 

Disse oplysninger tydede på en 
enestående begivenhed på dansk 
område — en mulig radarvisuel ob¬ 
servation! SUFOI satte straks flere 
medarbejdere i gang med at under¬ 
søge sagen, og her følger en de¬ 
taljeret beretning: 
Observationstidspunkt: 

Den 5. juli 1976, fra ca. kl. 22.30 til 
kl. 22.50. 

Observationssted: 

Hæsum, 9530 Støvring og Flyve¬ 
station Aalborg, 9430 Vadum. 

Hændelsesforløb: 

Det startede i Hæsum ved 22.30- 
tiden. En mand og hans søn fik øje 
på en »stærk lysende stjerne« fra 
gårdspladsen ved bopælen. Lyset 
sås i sydlig retning, knap 10 grader 
over horisonten, og det bevægede 



Kort over observationsområdet. A = Hæ¬ 
sum, B = Flyvestation Aalborg, C = TV- 
antennemasten ved Frejlev. 


sig op på himlen, som en flyver med 
nordlig kurs. 

Lyset var hvidt som en projektør 
og bevægede sig roligt med kon¬ 
stant hastighed. Det var dog for 


svagt til at kunne være landings¬ 
lyset fra et fly. Mandens hustru kom 
til, og kort efter gik han ind for at 
ringe til Flyvestation Aalborg. Un¬ 
der telefonsamtalen holdt hustru¬ 
en og sønnen ham underrettet om 
situationen gennem denåbnedør. 

Da manden fik kontakt med vagt¬ 
havende assistent på flyvestatio¬ 
nen, befandt lyset sig 40—45 gra¬ 
der over horisonten, og den vagt¬ 
havende oplyste, at han og to kol¬ 
leger også kunne se lyset med det 
blotte øje. Manden kunne via tele¬ 
fonen høre den vagthavende bede 
radarpersonellet rette udstyret 
mod lyset. De rapporterede tilbage, 
at de ikke kunne få et mål på rada¬ 
ren. 

Da lyset befandt sig i ca. 60 gra¬ 
ders højde, set fra Hæsum, kunne 
man fra gårdspladsen se, at lyset i 
virkeligheden bestod af tre lys, an¬ 
bragt i hvert sit hjørne af en ligesi¬ 
det trekant, med en spids i flyve¬ 
retningen. Hvert lys i trekanten var 
på størrelse med en kraftigt lysen¬ 
de stjerne, og afstanden mellem 
lysene var 10—12 mm i udstrakt 
arm. Lysene ændrede ikke på no¬ 
get tidspunkt den indbyrdes af¬ 
stand, men det var ikke muligt at 
afgøre, om lysene »hang sammen«, 
eller om der var tre uafhængige lys 
i formationsflyvning. 

Lige før »trekanten« nåede ze- 
nith (lodret oppe), kunne observa¬ 
tørerne i Hæsum høre en »sum- 
mende, lavfrekvent lyd« fra fæno¬ 
menet. Dette blev straks rapporte¬ 
ret i telefonen, og vagthavende as¬ 
sistent skrev det ned. Derefter 
sagde han, at man ville dirigere 
nogle jagere ned for at se nærme¬ 
re på fænomenet. I det samme råb¬ 
te hustruen fra gårdspladsen at ly- 

Starfighterjager fra Flyvestation Ålborg over området nær Hæsum på udkig efter fly 
vende genstand. 


sene slukkedes, og manden sagde 
i telefonen, at man godt kunne spa¬ 
re sig at sende jagerne afsted. 

Den vagthavende assistent hav¬ 
de også set, at lysene blev sluk¬ 
ket »som når man trykker på en 
kontakt«, og han oplyste, at flyene 
alligevel var på vej, fordi de nok 
kunne få fænomenet ind på deres 
næseradar. Derefter afbrød de sam¬ 
talen, og manden sluttede sig til 
sin hustru og søn udenfor. 

Manden konstaterede, at den 
summende lyd stadig kunne høres, 
og det var på den måde muligt at 
følge det mærkelige fænomen, der 
stadig syntes at bevæge sig mod 
nord med uændret hastighed — 
men nu uden lys! Lyden kunne hø¬ 
res i 3—4 minutter inden den for¬ 
svandt i det fjerne. 

Fra Hæsum kunne man nu se og 
høre de fly, der kredsede over om¬ 
rådet, i jagt på UFOet. Da Star¬ 
fighterne til sidst forsvandt mod 
Aalborg, blev manden ringet op af 
den vagthavende assistent, der op¬ 
lyste, at piloterne intet havde set. 
Man havde desværre ikke kunnet 
opfange noget på flyenes næsera¬ 
dar, og de var vendt tilbage på 
grund af brændstofmangel. Samti¬ 
dig spurgte vagthavende, om man 
havde set mere fra Hæsum. Det 
viste sig, at man begge steder 
havde observeret et »lys«, der be¬ 
vægede sig fra NV mod SØ, og som 
krydsede himmelbuen med fanta¬ 
stisk fart! 


samt mundtlige oplysninger fra 
vidnerne, der pegede i retning af 
en mulig radarvisuel observation. 

Samtidig dukkede andre interes¬ 
sante detaljer op. Ifølge sin skrift¬ 
lige rapport til FTK havde vagtha¬ 
vende assistent set et svagt, pul¬ 
serende lys komme til syne ca. 30 
sek. efter det første lys slukkedes. 
Dette svage lys pulserede mellem 
hvidt og rødt, og forsvandt lang¬ 
somt mod sydvest. Et lys der ikke 
var observeret fra Hæsum! 

Oplysninger fra flyvestationen 
tydede i øvrigt på, at de to fly var 
sendt af sted på denne opgave ef¬ 
ter ordre fra en kaptajn, der havde 
set fænomenet fra sit hjem. Den¬ 
ne og andre oplysninger er det dog 
ikke lykkedes at få bekræftet. (2) 


SUFOI opstillede de mange op¬ 
lysninger i et »tidsskema«, og 
sendte det efter aftale til den vagt¬ 
havende assistent i operationsaf¬ 
delingen på Flyvestation Aalborg, 
sammen med en lang række skrift¬ 
lige spørgsmål. Trods flere rykkere 
er der ikke kommet svar. 

Bl.a. på grund af mangel på res¬ 
sourcer måtte SUFOI lade sagen 
ligge i et stykke tid, og da den blev 
genoptaget i forbindelse med 
SUFOIs jubilæumsudstilling i Aal¬ 
borg, 5.—13. februar 1983, skete 
der noget. En mand henvendte sig 
ved informationsskranken i udstil¬ 
lingslokalet og oplyste, at han og 
en bekendt havde observeret det 
mystiske lysfænomen samme af¬ 
ten. De havde været på jagt i om- 


Undersøgelser: 

En af SUFOIs rapportoptagere be¬ 
søgte manden i Hæsum, og fik dér 
en detaljeret beretning om hæn¬ 
delsen. Samtidig kontaktede andre 
den vagthavende oversergent, og 
fik ham til at udfylde et spørge¬ 
skema. Det viste sig i øvrigt — ikke 
uventet — at flere af den vagtha¬ 
vendes kolleger havde drillet ham 
efter omtalen af »UFO-observatio- 
nerne« i Aalborg Stiftstidende. 

Senere lykkedes det at få udle¬ 
veret en kopi af den rapport vagt¬ 
havende assistent havde videre- 
sendt til Flyvertaktisk Kommando i 
Karup. I denne rapport var hændel¬ 
sesforløbet nedskrevet kort efter 
selve observationen, og de fleste 
oplysninger blev herved bekræftet. 
Dog stod der ingen steder noget 
om forsøget på at spore fænome¬ 
net ved hjælp af radar. Det var så¬ 
ledes kun avisens omtale heraf, 



Fænomenet set fra Flyvestation Aalborg. Fra denne position sås ét lys lavt på himlen, lidt 
til venstre for TV-antennemasten ved Frejlev, syd for Aalborg. 

rådet omkring Lindenborg — i luft¬ 
linie godt 20 km sydøst for Flyve¬ 
station Aalborg! Manden fik to rap¬ 
portskemaer udleveret, men i travl¬ 
heden på udstillingen glemte man 
at få mandens navn og adresse. 
Desværre er skemaerne ikke kom¬ 
met retur, og skulle nogen af de lo¬ 
kale læsere kunne sætte os i for¬ 
bindelse med de to jægere, bedes 
man henvende sig til Torben Birke¬ 
holm, Aalborg. 

Sagen gennemgås nu i detaljer 
forud for nye henvendelser til de 
implicerede fra Flyvestation Aal¬ 
borg. Trods den lange tid, der er gå¬ 
et, håber vi at kunne nå et stykke 
videre i efterforskningen. Resulta¬ 
tet af dette arbejde vil blive omtalt 
i UFO-NYT. 



Undervejs i bil til en havekoloni ser en tidligere styrmand et gult lysende ovalt objekt. 


Noter: 

1) Artiklen blev gengivet i UFO-NYT 
nr. 6,1976, side 230. 

2) Det har ikke været muligt at medtage 
alle enkeltheder på den begræn¬ 
sede plads, men alle detaljer vil 
indgå i undersøgelserne og senere 
blive offentliggjort. 

Kilder: 

Personlige interviews. 

U FO-spørgeskemaer. 

Spørgeskema til Brug for militære og 
civile Myndigheder ved Afhøring an- 
gaaende observerede »Raketter« o.l. 
Undersøgelser på observationsstedet 
i Hæsum. 

Korrespondance. 

Aalborg Stiftstidende, 6. juli 1976. 

Objekt overflyver 
vidne 

En 18-årig HF-studerende fra Esper- 
gærde så sidst i januar to grøn/røde 
punkter, der bevægede sig i jævn 
fart mod nord. 

Pludselig drejer lysene skarpt 
og styrer mod observatøren, sam¬ 
tidig med at de dykker. 

Observatøren ser nu, at det dre¬ 
jer sig om én, muligvis metallisk, 
genstand. Objektet udsendte en 
svag brummen, som observatørens 
hund reagerede på i starten. 

Observatøren løb ind i lejligheden 
og kaldte på sin far, og da objektet 
igen skiftede kurs, kunne de se det 
bageste af det. 

Det havde ligesom et omvendt 
haleror. 

Observatøren og hendes far 
havde aldrig set noget lignende og 


mener ikke, at det var noget jordisk 
fremstillet. 

For ingen kendte fænomener 
haren sådan udformning, kan skif¬ 
te kurs, stå stille, dykke og pludse¬ 
lig forsvinde på samme måde som 
dette, der forsvandt bag en skor¬ 
sten, for ikke at dukke op igen. 

»Sort pind« 
over Farum 

En 20-årig mand fra Farum så en 
morgen først i januar måned en 
mærkelig genstand udenfor sit vin¬ 
due. 

Det var en »sort pind« med lys i 
begge ender, et stjerneskinnende 
lys, som stille, roligt og lydløst 
»dansede og svingede« en 10—12 
meter over jorden. 

Observatøren mener, at lysene 
var sammensatte — altså havde 
forbindelse med hinanden — men 
kunne ikke se forbindelsen mellem 
dem. 

Han løb ud på terrassen for at se 
nærmere på fænomenet, samtidig 
med at han råbte på en ven, der 
overnattede der. Vennen kom dog 
først, da objektet var forsvundet. 

Observatøren afviser, at det kun¬ 
ne være et fly »da et fly ikke ville 
holde sig dansende og svingende 
en 10—12 meterover landjorden«. 

Efter at have betragtet objektet i 
ca. V 2 minut, svævede det lang¬ 
somt væk mod SSØ. 

»Sort pind« med lys i 
begge ender over Farum 


Styrmand 
ser objekt 

En tidligere styrmand fra Ballerup 
var en dag i februar måned kørt ud 
til en havekoloni for at lufte sin 
hund. Medens hunden løb og snu¬ 
sede, sad observatøren og betrag¬ 
tede solnedgangen, da han ca. 45° 
oppe på himlen så et objekt. 

Observatøren, der også har fly¬ 
vercertifikat, beskriver objektet 
som ovalt og mener, at det udsend¬ 
te et svagt gult lys. Overfladen vir¬ 
kede fosforcerende med en gen¬ 
nemsigtig korona. 

Objektet var en 15—20 nautiske 
mil væk, det var stationært i ca. 5 
minutter af de 7 minutter, observa¬ 
tionen varede. Pludselig foretog 
det, med en høj hastighed, en stor 
cirkelbevægelse for derefter at for¬ 
svinde skråt opefter i solnedgan¬ 
gen. 

Observatøren mener ikke, det 
var noget kendt fartøj, da det ikke 
kan foretage sådanne manøvrer. 

Indbinding 

UFO-NYT 


af 


Her er løsningen for 
ønsker at bevare UFO 
årevis uden at krølle 
bladene! 


Ægte håndværk! 

Bladene samles i én eller to årgange og syes sam¬ 
men på den rigtige, robuste facon — ingen 
limning, hvor bindet løsnes og ødelægges efter 
kort tids brug. 

Alt laves i hånden — også den ekstra stærke 
beklædning i ryg og hjørner. 

Dit navn bliver skrevet med hvide bogstaver på 
forsiden, og på ryggen markeres årgang og titel. 
Og du får oven i købet ekstra notatsider og plast¬ 
lomme i hvert bind! 



Et fornemt stykke håndværk, 
der klæder enhver reol 

Vælg mellem to klassisk typer materiale: 

A - ryg og hjørner beklædt med nigerimitation, 
siderne beklædt med »Venus« 

B - helbind i nigerimitation 

— begge typer fås i farverne rød, grøn, blå 
eller brun 



Pris: 

Én årgang (6 numre) 
i ét bind. kr. 


To årgange (12 numre) 
i ét bind. kr. 


140 ” 

incl. moms 

2QQ00 


Til prisen skal lægges gebyr for post¬ 
opkrævning og porto, i alt kr. 33,-. 


Sådan gør du: 


Sådan kan det gøres — UFO-NYT indbundet som type A! Også bøger i 
papbind kan gøres uopslidelige, f.eks. Hyneks » UFO-dokumenteret «. 


Udfyld kuponen og send den til Aalborg 
Bogbinderi, Freddy Nielsen, Reberbans- 
gade 56, 9000 Aalborg, sammen med de 
blade, du ønsker indbundet. Betal intet 
før du har modtaget dine håndindbundne 
årgange af UFO-NYT! 

(skriv kuponen af, hvis du vil undgå at klippe i bladet) 

— eller, ring til Freddy Nielsen på 
tlf. 08-11 39 09 og bestil indbindingen. 




Undertegnede 
Navn _ 


Adresse 


By 


Post nr._ 

ønsker vedlagte årgange af UFO-NYT ind¬ 
bundet med 

□ én årgang i hvert bind 

□ to årgange i hvert bind 


Type 

Farve: 


□ A 

□ rød 

□ blå 


□ B 

□ grøn 

□ brun 


Indholdsfortegnelse for hver årgang er vedlagt, og 
skal indsættes i bogen. 

Indsend kuponen til Aalborg Bogbinderi, Reberbans- 
gade 56, 9000 Aalborg, tlf. 08-11 39 09. 


UFO-NYT 4/83 13 

















III. Dezs6 Sternoczky 


OBSERVATIONER 


Port Hope, Ontario 

af D.A. Haisell 


En klar, varm sommeraften mel¬ 
lem kl. 22.00 og 22.30 i enten 1966 
eller 1967 gik fem teen-agers i 
Port Hope, Ontario, hjem efter at 
have overværet en baseball kamp. 
En af dem, en pige, som vi kalder 
Cindy, da hun ønsker at være ano¬ 
nym, fortæller, havd der skete. 

»Vi havde lige krydset jernba¬ 
nen ved Alexander Street og var 
kommet til St. Catherines Street 
og gik i vestlig retning, da vi så 
noget, som jeg tror var et UFO. 
Vi talte sammen, da et eller andet 
fik mig til at se op, jeg husker 
ikke hvad ... Jeg gjorde de andre 
opmærksom på noget, der lignede 
et stjerneskud over søen i syd¬ 
vestlig retning, (og) før vi vidste af 
det, var det på himlen lige foran 


os. Jeg kan huske, at jeg både 
blev forskrækket og fascineret, da 
jeg så det, havd det så end var. 
Noget inden i mig sagde, at jeg 
ikke skulle se på det, så jeg så 
ned i jorden. Objektet oplyste hele 
det område, vi befandt os i med 
et mærkeligt glødende lys, det var 
så lyst, at man skulle tro klokken 
var 10.30 og ikke 22.30. Jeg hu¬ 
sker tydeligt, at det var lyst nok 
til at jeg kunne se en lille bille 
ved siden af mine fødder. 

Jeg husker ikke hvor længe det¬ 
te lys oplyste området, men da 
det begyndte at blive mørkt igen, 
kunne jeg ikke lade være med at 
se op. Det var der stadig, men kun 
i nogle få sekunder. Uden tøven 
fløj tingesten med en voldsom 


fart bort i nordvestlig retning og 
forsvandt bag horisonten i løbet 
af få sekunder. 

Vi var alle meget skrækslagne, 
og det blev ikke bedre, da vi be¬ 
gyndte at tale om små grønne 
mænd. Vi løb alle hjem så hur¬ 
tigt, som vi kunne, som om vi 
var lige ved at blive taget til 
fange — særligt mig, da jeg havde 
længst og skulle igennem sko¬ 
ven for at komme hjem. Og uden 
stop. Jeg tror aldrig, jeg er løbet 
så hurtigt hjem. 

Bag efter talte vi hverken om 
oplevelsen indbyrdes eller med 
andre. Jeg har ikke fortalt en ene¬ 
ste om oplevelsen, og nu når jeg 
tænker tilbage, glemte jeg fuld¬ 
stændig alt, som om det aldrig 
var sket«. 

Læsere, som kender »The Mis¬ 
sing Seven Hours « (De manglende 
syv timer), vil erindre, at Gerry 
Armstrong bemærkede det sam¬ 
me. Han glemte alt om at han ikke 
kunne gøre rede for syv timer, ind¬ 
til han og hans kone ti år senere 
så et UFO, som han troede, var 
det første han så. Dette UFO satte 
hans hukommelse i gang, og han 
kunne nu huske, havd der var sket 
ti år tidligere. Det er ikke helt klart, 
hvad der i 1978 fik Cindy til at 
huske sin oplevelse, men sand¬ 
synligvis har det noget at gøre 
med nogle voldsomme anfald af 
hovedpine. 

Hun fortsætter: »Når jeg ser til¬ 
bage, står det klart for mig, at 
denne UFO-observation har for¬ 
bindelse med to ubehagelige efter¬ 
veer. For det første begyndte mit 
hoved at gøre ondt. Hovedpinerne 
blev så voldsomme, at jeg gik til 
familiens læge, men han kunne 

ikke sige, hvad der var årsagen 
til smerterne i mit hoved, og den 
medicinske behandling han gav 
mig hjalp ikke. 

Da jeg flyttede til Toronto, fandt 
jeg en læge, jeg kunne gå til, 
hvis mine hovedpiner vendte tilba¬ 
ge, og det gjorde de helt bestemt. 
Efter forskellige undersøgelser 
og efter en undersøgelse hos en 
neurolog, fik jeg at vide, at jeg 
led af migræne. 

Som det andet begyndte jeg, ef¬ 
ter mine hovedpineanfald var be¬ 
gyndt, at have en tilbagevendende 
meget ubehagelig drøm. Jeg har 
dette samme mareridt den dag i 
dag, og hver gang vågner jeg me¬ 
get skrækslagen, og er bange for, 
at hvis jeg falder i søvn igen, vil 
drømmen begynde igen. Drøm¬ 
men indeholder nogle meget far¬ 
verige geometriske figurer. Jeg 
står midt i noget, der ligner en 
slags tunnel, og disse farvede fi¬ 
gurer passerer mig i en fantastisk 
fart langs tunnelens sider. For læ¬ 
serne lyder det måske ikke skræk¬ 
indjagende, men for mig er det 
frygteligt. 

I 1978 kontaktede jeg én af de 
andre piger, som jeg var sammen 
med den aften, for at høre hvad 
hun kunne huske. Det eneste, hun 
kunne huske, var vor snak om 
små grønne mænd. De andre kun¬ 
ne tilsyneladende heller ikke hu¬ 
ske noget«. 

Cindy spekulerer på »om denne 
tingest på en eller anden måde 
var i stand til at slette vor hukom¬ 
melse eller i det mindste foretage 
en mental blokering, muligvis ved 
hjælp af det lys, jeg omtalte tidli¬ 
gere. Det er muligt, at jeg har den 
stærkeste vilje og derfor kan hu¬ 
ske mere end de andre. Jeg tror, 
at jeg var den eneste, der så væk, 
da lyset var der. Det kan være der¬ 
for, jeg husker mere end de andre. 

I 1978 fandt vi også ud af, at 
der var en 6. person, som så den¬ 
ne tingest. Hun var ikke sammen 
med os dengang, men på den høj¬ 
re side af St. Catherines Street. 
Hun fortalte tilsyneladende sine 
venner (en af dem var min søster), 
hvad hun så, men ingen troede 
hende«. 

Forsøg på at finde denne 6. per¬ 
son er indtil videre slået fejl, men 
hendes vidneudsagn kunne være 
meget afslørende, når og hvis hun 
findes. 


I et forsøg på at få mere at vide 
om, hvad der var sket, betroede 
Cindy sig til en ven, som var inte¬ 
resseret i UFO-observationer, og 
som hun havde tillid til. 

»Han stillede mange selvfølge¬ 
lige spørgsmål«, fortalte Cindy, 
»så som, hvor lang tid jeg så den? 
Svævede eller bevægede den sig? 
Hvilken facon havde den? Støjede 
den, og hvis den gjorde, hvordan 
lød det? Hvor langt borte var den? 
Det var meget mærkeligt og pin¬ 
ligt, for lige meget hvor hårdt, jeg 
forsøgte, kunne jeg ikke huske 
nogle detaljer«. 

Skønt han ikke var professionel 


»Jeg gjorde de 
andre opmærk¬ 
som på noget, 
der lignede et 
stjerneskud 
over søen « 


hypnotisør, havde hendes ven no¬ 
get kendskab til hypnose, og fore¬ 
slog, at de skulle forsøge at åbne 
hendes hukommelse på denne 
måde. Det var ikke et klogt skridt, 
da hypnose kun skal foretages af 
en professionel, men hun følte til¬ 
lid til ham og mente, at han vid¬ 
ste, hvad han gjorde, så hun ind¬ 
villigede. 

Cindy fortæller, hvad der skete: 
»Efter nogle mislykkede forsøg på 
at få mig i trance, besluttede vi at 
tage til Port Hope i et forsøg på at 
lokalisere stedet, hvor observatio¬ 
nen fandt sted, så han kunne be¬ 
skrive omgivelserne for mig under 
hypnosen. Efter vi havde været ved 
observationsstedet, forsøgte vi 
igen med større held. Han kunne 
nu bringe mig i trance og derved 
bringe hukommelsen tilbage til 
det tidspunkt, jeg gik hjem fra 
baseball kampen og så UFOet. 
Det var som om min hukommelse 
var blokeret af en tidligere sugges¬ 
tion, og jeg kunne ikke komme 
længere end til, at jeg så op mod 
himlen. Jeg følte, at jeg blev me¬ 
get anspændt og bange, og det 
kunne min ven se. Han spurgte på 


dette tidspunkt i hypnosen, om 
jeg var bange, og jeg svarede, 
at det var jeg. Men jeg kunne ikke 
fortælle ham hvorfor. Jeg gætter 
på, han blev lidt nervøs over min 
reaktion, så han bragte mig ud af 
trancen. Hver gang vi forsøgte 
med hypnosen, kunne vi ikke kom¬ 
me længere, og hver gang blev 
jeg meget bange. Jeg fik også mi¬ 
græne de følgende dage«. 

På grund af Cindys hovedpine 
og mareridtet, begge kunne være 
forårsaget af hendes oplevelse, 
arrangerede jeg det sådan, at hun 
blev interviewet af den samme 
psykiater og hypnotisør, som jeg 
konsulterede i Gerry Armstrong 
tilfældet. (Hele beretningen om 
Armstrong tilfældet er at finde i 
min bog The Missing Seven Hours, 
og er et referat af den efterfølgen¬ 
de hypnose og analyse var i Jour¬ 
nal UFO, vol 1, nr. 1 og 2. Den 
medvirkende psykiater, som er dr. 
med., dr. phil. og medlem af det 
kongelige psykiater kollegium, øn¬ 
sker at være anonym, da han ellers 
frygter, at han vil blive belemret 
med telefonopringninger fra man¬ 
ge, der vil rapportere tilfælde og 
hypnotiseres. Han foretrækker, at 
forskere fra U.P. Investigation Re¬ 
search Inc. (UPIR Inc.) sorterer til- 
fældene og kun henviser de, det 
er værd at foretage hypnotisk re¬ 
gression på. (Cindys oplevelse var 
sådan et tilfælde). 

Efter det første interview beslut¬ 
tede psykiateren at regression 
kunne anvendes og planlagde to 
sessioner. Desværre kom der ikke 
mere om hændelsen frem for da¬ 
gens lys. Psykiateren rapportere¬ 
de: »Det eneste vi fik frem, udover 
hvad hun havde beskrevet, var 
at det (UFOet) dukkede op som et 
»blændende lys«, som hun kun 
kunne vende sig bort fra. Jeg er 
sikker på, at der er andre detaljer, 
men de er ikke opnåelige i øjeblik¬ 
ket da: a) de er meget undertryk¬ 
ket, b) ubevidstheden ønsker ikke 
at huske dem, c) hun kan ikke 
komme dybt nok i trance eller d) 
alt under a, b, c (dette er det mest 
sandsynlige). Jeg rådede hende til 
at vente et par år, så forsøger vi 
igen«. 

Disse sessioner fandt sted for 
1 Vz år siden i juli 1979. Et år senere 
i august 1980 interviewede jeg 
igen Cindy om hendes oplevelse. 
Jeg kunne ikke få ret mange flere 

relevante oplysninger om hændel¬ 
sen, men nogle få punkter blev af¬ 
klaret, og jeg fik yderligere indblik 
i hendes baggrund og følelser. De 
følgende spørgsmål og svar er ta¬ 
get fra interviewet. 


Sp: Har du mere rede på tingene 
nu m.h.t. det år og/eller den måned, 
du havde oplevelsen? 

Sv: Nej, jeg har virkelig ikke rede 
på noget som helst. 

Sp: Husker du noget om, da objek¬ 
tet dukkede op, udover det lys? Du 
nævnte, at du så efter det, da det 
blev mørkt igen, før det fløj bort. 

Sv: Det var kun et Ivs. 

Sp: Du nævnte, at du glemte alt om 
observationen indtil 1978. Hvad 
var det, der fik dig til at huske den 
igen? 

Sv: Jeg ved ikke, om jeg virkelig 
glemte den. Min ven, som først 
hypnotiserede mig, og jeg talte en 
dag tilfældigt om UFOer, så huske¬ 
de jeg pludselig min oplevelse og 
nævnte den for ham. Han fiskede 
for flere detaljer, og jeg forsøgte 
at fortælle ham så meget, jeg kun¬ 
ne huske. Jeg besluttede at skrive 
et referat af min oplevelse, men 
havde ingen at give det til. En dag 
lige før jeg forlod Toronto for at 
tage til Port Hope, så jeg bogen 


»The Missing Seven Hours « i en 
forretning, og jeg købte den. Den 
var så spændende, at jeg havde 
læst den, før jeg nåede Port Hope. 
Jeg bemærkede, at der var navn og 
adresse på tre grupper bag i bogen, 
så jeg sendte en kopi af mit referat 
til hver, og du var den eneste, der 
svarede. 

Sp: Hvornår begyndte dine hoved¬ 
piner og dine drømme eller mare¬ 
ridt? 

Sv: Efter hvad jeg husker, var det 
lige efter hændelsen. Jeg fortalte 
min mor om det, men hun gjorde 
intet ved det før jeg blev 18. Da 
havde jeg en så slem migræne, at 
jeg slog mit hovede mod væggen. 
Så endelig tog min mor det alvor¬ 
ligt og sendte mig til læge. 

Sp: Men efter hvad du husker, var 
der ikke sket noget lignende før 
observationen? 

Sv: Nej, før den tid var jeg ok. 

Sp. Er der ellers migræne i din fa¬ 
milie? 

Sv: Nej, jeg er den første og eneste. 
Sp: Hvornår flyttede du til Toronto? 
Sv: September 1972. 

Sp: Kan du beskrive de geometri¬ 
ske figurer, du ser i dine drømme? 
Sv: De er hverken runde eller firkan¬ 
tede. Der er spidser på dem, nor¬ 
malt tre, ligesom forvrængede tre¬ 
kanter. 


Sp: Er figurerne tredimensionelle? 
Sv: Jeg ved det ikke. 

Sp: Har du talt med andre af dem, 
du var sammen med den aften, end 
den pige du talte med i 1978? 

Sv: Nej. 

Sp: Ved du hvor de bor nu? 

Sv: Nej. Men jeg kan forsøge at 
finde dem, næste gang jeg skal til 
Port Hope. (Siden interviewet har 
Cindy ikke været i stand til at finde 
de andre. Forfatteren). 

Sp: Lider du stadig af hovedpine? 
Sv: Ja. Jeg er lige kommet gennem 
et anfald, der varede i fire dage. 
Det er mærkeligt, men mens jeg 
var gravid, havde jeg ingen, men 
dagen efter jeg havde født, boom, 
da havde jeg et. Jeg har dog ikke 
haft mareridt i omkring et år. 

Sp: De regressions sessioner du 
havde hos psykiateren forårsagede 
ingen drømme eller mareridt? 

Sv: Nej. 

Sp: I hvor stor udstrækning læser 
du om UFOer? 

Sv: Jeg har læst en del bøger, men 
jeg kan ikke huske nogle specielle 
titler. Jeg har også læst en del om 
psykiske fænomener. 

Sp: Blev du interesseret på grund 
af din oplevelse? 

Sv: Nej. Jeg har aldrig tænkt over 
det på den måde — Jeg har altid 
været interesseret i det folk kalder 
» utraditionelle « emner. 

Sp: Har du fortalt dine forældre om 
din oplevelse? 

Sv: Nej, jeg har virkelig ikke fortalt 
det til nogen. Jeg kan huske, at jeg 
for et par år siden var på besøg hos 
mine forældre, så min far op mod 
himlen. Jeg spurgte ham, hvad han 
så efter, og han svarede UFOer. 
Jeg spurgte hvorfor, og han svare¬ 
de, at der var blevet set en del på 
egnen. Jeg fortalte ham, at jeg en¬ 
gang havde set et og dermed slut¬ 
tede den diskussion. 

Sp: Hvad med din mand, ved han 
det? 

Sv: Ja. Han tog med mig, da jeg tog 
til regressions sessionerne hos 
psykiateren. Dengang var han selv¬ 
følgelig ikke min mand. 

Sp: Fortalte du det til din søster? 
Sv: Ja, men ikke i starten. Min ven, 
som først hypnotiserede mig, over¬ 
talte mig til at fortælle hende det. 
Det var dengang, jeg fandt ud af, 
at der var andre vidner til UFOet, 
da min søster bemærkede, at så 
måtte hun have talt sandt. Åben¬ 
bart har det andet vidne fortalt 



. . . Drømmen handler om meget farverige geometriske former ... de kommer mod mig, 
mens jeg står i en slags tunnel, og de suser forbi mig med en fantastisk hastighed ned 
langs tunnelens sider... 

nogle få personer, hvad hun havde 
set, men ingen troede hende. 

Sp: Det er ærgerligt, at vi ikke kan 
finde dette vidne. 

Sv: Ja, jeg tænker på, om hun sta¬ 
dig husker noget. 

Sp: Har du haft andre mærkelige 
oplevelser siden den gang, para- 
normale, psykiske, UFOer o.s.v.? 
Sv: Jeg synes, jeg har en fornem¬ 
melse forud for at noget vil ske, 
normalt er det noget deprimeren¬ 
de, og normalt sker der noget ondt. 
Også mens jeg var yngre, vidste 
jeg, når jeg ikke var hjemme, at jeg 
måtte skynde mig hjem, fordi jeg 
ville modtage en telefonopring¬ 
ning. De fleste gange fik jeg en op¬ 
ringning. Nu du nævner det, havde 
jeg en mærkelig oplevelse omkring 
tidspunktet for observationen el¬ 
ler kort efter, tror jeg. En nat våg¬ 
nede jeg og så to små lys på væg¬ 
gen ved siden af mig overfor vindu¬ 
et. De var klare og tæt sammen 
Uge som to øjne, der lyser i mørket. 
De må have lyst gennem vinduet, 
da gardinerne var trukket fra. Mit 
problem var, at der kun var træer 
uden for vinduet, og ingen steder 
lyset kunne komme fra. Behøver 
jeg at fortælle, at jeg var bange for 
at se det. Jeg gik hen og trak gar¬ 
dinerne for med lukkede øjne. Ly¬ 
sene forsvandt, og jeg lagde mig til 
at sove. Jeg har aldrig fortalt no¬ 
gen om dette. 

Sp: Hvilken uddannelse har du? 
Sv: Efter bestået studentereksa¬ 
men fik jeg på den højeste han¬ 
delsskole en almindelig sekretær¬ 
uddannelse. Uddannelsen tager 
normalt to år, jeg tog den på et. 

Sp: Det lyder som om, du er stu¬ 
dent over middel. 

Sv: Jeg var ikke særlig vaks i sko¬ 
len, men med et begyndte det at 
gå bedre. Jeg tror det begyndte om¬ 
kring det tidspunkt, jeg havde min 
oplevelse. Skønt det slår mig bare 
pludseligt — jeg ved ikke, om der 
er nogen forbindelse. 

Sp: Er du bange for det, der even¬ 
tuelt kan være sket dig under op¬ 
levelsen? 

Sv: Jeg tror, jeg er mere nysgerrig 
end bange. Nysgerrig for at få at 
vide, men bange for at når jeg fin¬ 
der ud af det, at der er noget, jeg 
ikke bryder mig om — eller at der 
intet skete. Jeg vil føle mig dum, 
men så vil je spekulere over, hvor 
jeg fik ideen fra. 


Sp: Interesserer du dig stadig for 
UFOer, og har du nogen fornem¬ 
melse af, hvad de er? 

Sv: Jeg er stadig interesseret, men 
jeg har absolut ingen anelse om, 
hvad det er. Jeg er åben overfor 
alle muligheder. 

Sp: Har du fået en religiøs opdra¬ 
gelse, eller er du troende? 

Sv: Jeg er vokset op som prote¬ 
stant, men jeg er overhovedet ikke 
religiøs. Da jeg blev gammel nok 
til selv at bestemme, holdt jeg op 
med at gå i kirke. 

Det er nu næsten to år siden 
Cindys regressions sessioner hos 
psykiateren. Hun ringede til mig 
for nylig for at fortælle, at hun ville 
træffe aftale med psykiateren igen 
nu til sommer. 

Oversættelse 
Flemming Rasmussen 


UFO-klassiker 

— fortsat fra side 7 

SETI _ 

Er vi alene - alligevel? 

Af Robert Sheaffer 



I UFO-NYT nr. 6, 1981 bragtes 
en artikel om mulighederne 
for liv på eventuelle planeter, 
som omkredser de nærmeste 
stjerner. En vurdering af 
mulighederne for at finde liv 
andre steder i vor Galaxe 
og i Universet som helhed 
var at finde i en artikel i 
Spaceflight Nov./dec. 1980. 
Artiklen er skrevet af ufo¬ 
skeptikeren Robert Sheaffer 
og har fået overskriften: 

»ER vi alene?« Artiklen dan¬ 
ner grundlaget for det 
følgende. 


Som en indledning er det klogt at 
se tilbage i tiden, da den etablere¬ 
de videnskab endnu ikke har taget 
endeligt standpunkt til, om der er 
liv andre steder i Universet. 

I den fjerne fortid, da Jorden blev 
betragtet som verdens midtpunkt, 
var der ikke plads til levende væse¬ 
ner »der ude«. Først i det 6. århun¬ 
drede før vor tidsregning foreslog 
den græske filosof Demokrit (ca. 
460—ca. 370 f.kr.), at kosmos var 
uendeligt, og at andre verdener der¬ 
for var en mulighed. Aristoteles 
(384—322 f.kr.) var stærkt uenig i 
dette spørgsmål, og hans opfattel¬ 
se af Universet blev den fremher¬ 
skende i mange århundrede. I mid¬ 
delalderen under inkvisitionen blev 
Jorden stadig betragtet som ver¬ 
dens midtpunkt, og at tænke på 
andet, der i blandt at der kunne 
findes andre, dødelige væsener i 


himmelrummet indebar en stor risi¬ 
ko for, at man blev brændt på bå¬ 
let som en kætter både her og hin¬ 
sides. I det 16. århundrede frem- 
lagde den polske astronom Niko- 
laus Kopernikus (1473—1543) sine 
tanker om vort solsystem, og senere 
i samme århundrede opstillede den 
italienske filosof Bruno Giordano 
(1548—1600) tanken om Universets 
uendelighed ud fra Kopernikus’ ver¬ 
densbillede, hvilket han blev brændt 
på bålet for. I det 17. århundrede 
var Fontenelle, og i det 18. århun¬ 
drede den engelske astronom sir 
Frederick William Herschel (1738— 


1822, opdagede i 1781 Uranus) blandt 
de, som ivrigt hævdede, at det var 
usandsynligt, at Jorden var den 
eneste beboede planet i kosmos. 

I det meste af det 19. århundrede 
og i begyndelsen af det 20. århun¬ 
drede var man igen meget skeptisk 
ved tanken om andre levende væ¬ 
sener i kosmos, skønt astronomen 
Percival Lowell (1855—1916, bereg¬ 
nede oprindeligt planeten Plutos 
bane, men fandt den ikke) havde 
overbevist en del mennesker om, 
at der fandtes liv på planeten Mars 
(kanalerne) i vort solsystem. Viden¬ 
skaben var overbevist om, at So- 

lens planetsystem var noget ene¬ 
stående og resultatet af et planet¬ 
systems usædvanlige møde med 
en særlig slags stjerne, måske den 
eneste af sin art i Galaxen. Som 
det 20. århundrede skred frem, æn¬ 
drede man igen standpunkt, hvilket 
betød, at man troede på et flertal 
af beboede verdener, og at livet var 
noget almindeligt i hele Universet. 
Videnskaben sagde endog god for 
tanken om at søge efter udenjor- 
disk intelligens, SETI, efter dr. Gui- 
seppe Cocconi og dr. Philip Morri- 
sons artikel »Searching for Inter¬ 
stellar Communications« i det vi¬ 
denskabelige tidsskrift »Nature« 
den 19. september 1959, og dr. 
Frank Drakes Project Ozma ved 
National Radio Astronomy Observa- 
tory i 1960. Den nok mest kendte 
SETI-fortaler er astronomen Carl 
Sagan. Og i dag er det vel sådan, 
at der blandt videnskaben er et fler¬ 
tal, der støtter SETI-standpunkter. 


Standpunktet ændres 

I løbet af de sidste fem år er man 
igen begyndt at ændre standpunkt, 
så man igen er skeptisk over for 
SETI-tanken, og man er ved at 
være overbevist om, at liv kun er 
udviklet på Jorden. Det mest over¬ 
raskende er nok frafaldet blandt 
SETI-tilhængerne, ja selv nogle af 
de, som har forsket i SETI, bl.a. 
Sebastian von Hoérner, Ronald 
Bracewell, I. S. Shklovskii, Benja¬ 
min Zuckerman, Patrick Palmer og 
Gerrit L. Verschuur. 

For SETI-skeptikerne har højde¬ 
punktet nok været det symposium, 
der blev afholdt den 2. og 3. novem¬ 
ber 1979 i College Park, University 
of Maryland og arrangeret af astro¬ 
nomerne Michal Hart fra Trinity 
University, Benjamin Zuckerman 
fra University of Maryland og Michal 
Papagiannis fra Boston University. 
Denne konference var kun for ind¬ 
budte og havde fået navnet »Hvor 
er de? Et symposium om vor fejl¬ 
slagne eftersøgnings teknik af de 
udenjordiske«. Konferencens titel 
var, meget rammende, da den un¬ 
derstregede 2 fundamentale områ¬ 
der, hvor deltagerne var enige: 1) < 
at vi ikke har fundet nogle beviser < 
på udenjordisk aktivitet og 2) at vis- \ 
se slutninger kan drages af, at de & 
udenjordiske ikke har vist sig på 
Jorden. 


Hvor er »rum-arken«? 

Den røde tråd gennem konferencen 
var, at rent principielt er der intet, 
der hindrer en kolonisering af rum¬ 
met, og at der er intet, der taler 
imod, at en civilisation, bare lidt 
længere fremme i udviklingen end 
os, kan kolonisere hele Galaxen ved 
hjælp af kæmpe rum-arker. Gerard 
O’Neills ideer om rumkolonier hang 
som en skygge over konferencen. 
Da ideen om kolonier, bygget i 
rummet af råmateriale fundet der, 
fremkom, blev rummet et brugeligt 
område for en intelligent race. Ale¬ 
ne i vor Galaxe er der mange stjer¬ 
ner, der er ældre end Solen, og hvis 
liv virkelig er så udbredt som man¬ 
ge SETI-tilhængere påstår, må der 
findes civilisationer, der er millio¬ 
ner, hvis ikke milliarder af år ældre 
end os. Mange SETI-tilhængere på¬ 
står, at der er sådanne civilisationer 
i vor Galaxe, men at de på grund af 
de store problemer, der er forbun¬ 
det med interstellare rejser, bruger 
deres energi på kommunikation 
med andre medlemmer af »Den 
galaktiske Klub«, en slags kosmisk 
telekommunikations sammenslut¬ 
ning. SETI-modstanderne mener 
derimod, at hvis sådanne avance¬ 
rede civilisationer har eksisteret i 
millioner af år, må i det mindste en 
af dem have samme imperialistiske 
tilbøjeligheder som os, og derfor 
have kolonier i en hver afkrog af 
Galaxen. Da dette ikke er tilfældet, 
må vi jordboer være den første rum¬ 


rejsende civilisation, der er udvik¬ 
let i Galaxen. 

Ironisk nok kan mange af SETI- 
tilhængernes argumenter anven¬ 
des af skeptikerne til disses egen 
fordel. »I vor Galaxe er der myria¬ 
der af civilisationer, der er ældre 
end os og teknologisk set millio¬ 
ner af år forud for os.« Det lyder 
rigtigt, men hvorfor har ingen af 
dem så spredt kolonier ud over hele 
Galaxen. Vor tilbagestående civili¬ 
sation har allerede gjort det på teg¬ 
nebrættet? »I historisk tid har Jor¬ 
den haft besøg af fremmede racer 
tusinder af gange.« Udmærket, men 
hvorfor har ingen af disse besøgen¬ 
de så oprettet en koloni her, og la¬ 
det nogle blive tilbage for at rege¬ 
re planeten i kraft af deres umåde¬ 
ligt overlegne teknologi? (Det er en 
absurd tanke, at vi skulle være 
dem, at mennesket ikke biologisk 
set er nært beslægtet med andre 
levende væsener på Jorden). »En 
kontakt med en meget avanceret 
civilisation vil tilintetgøre den min¬ 
dre avancerede civilisation.« Nå, 
hvorfor er vi så ikke tilintetgjort? 
Det må være fordi, der ikke eksi¬ 
sterer nogen civilisation, der er 
mere avanceret end os, da selv vi 
vil nå stjernerne i løbet af nogle 
tusinde år, et øjeblik i kosmisk må¬ 
lestok. 

I et område, hvor liv er i over¬ 
flod, findes der ikke en uudnyttet 
ressource. Lægger man foreksem¬ 
pel noget spiseligt på jorden en 



Et Cyclop anlæg bestående af flere tusinde sammenkoblede radioteleskoper, hver med 
en diameter på 100 meter. 

varm sommerdag går der ikke læn¬ 
ge før utallige individer er i færd 
med at fortære det. Hvor tit har 
man ikke set, at et nyopdaget fro¬ 
dig landområde i løbet af bare to 
generationer er blevet fuldt udnyt¬ 
tet. Skal vi tro på, at vor frugtbare 
og varme klode ville forblive en uud¬ 
nyttet ressource i geologiske epo¬ 
ker på hundrede ja tusinde millio¬ 
ner år i en Galaxe, der vrimler med 
avancerede civilisationer? Svaret er 
nej, og den eneste forklaring må 
være, at vi er de eneste til at gøre 
krav på Jorden. 

Der er mange, der er af den me¬ 
ning, at den tid, der er nødvendig, 
for at kolonisere en Galaxe, vil væ¬ 
re urimelig lang. Men ved at tænke 
nærmere over det, viser det sig, at 
det ikke er sådan. Vor Galaxes ra¬ 
dius er ca. 50.000 lysår. Antag, at 
der nær Galaxens centrum findes 
en enkelt civilisation, der er interes¬ 
seret i at kolonisere Galaxen. De 
anvender så deres enorme rum-ar¬ 
ker med mange tusinde rum-kolo¬ 
nister, og bevæger sig med blot 1 % 
af lysets hastighed. Vi antager end¬ 
videre, at de gør holdt ved et gun¬ 
stigt solsystem, når de har rejst 
100 lysår og her bruger tusind år 
på at knuse asteroider til opbyg¬ 
ning af deres rumstationer. Her bli¬ 
ver nogle, mens de mest eventyr¬ 
lystne fortsætter med at erobre 
flere stellare systemer. En sådan 
kolonisationsbølge vil bevæge sig 
frem med en middelhastighed på 
0,91 lysår pr. århundrede. Med den¬ 
ne hastighed vil det groft taget vare 


5 V 2 million år (kun et øjeblik i Ga¬ 
laxens historie), at gøre en Galaxe 
som vores til en O’Neill-type Gala¬ 
xe, hvilket vil sige, at der var en 
rumkoloni på alle egnede steder. 
I denne antagelse formodede vi, at 
der kun var én højt udviklet civili¬ 
sation i vor Galaxe. De fleste af 
dem der går ind for SETI-hypote- 
sen mener, der er en million eller 
flere! Og ikke en af dem er dygtige 
nok til at gøre dette? 

Matematiske beregninger 

På Maryland konferencen viste 
astronomen Eric M. Jones fra Los 


»Store kolonier 
kan etableres 
i solsystemet 
selv med vores 
begynderteknologi, 
og for færre 
penge end 
våbenkapløbet « 

Sebastian v. Hderner 


Alamos Scientific Laboratory sin 
meget avancerede matematiske mo¬ 
del af, hvordan han har beregnet, 
at en kolonisation af Galaxen kan 
foregå. Han konstaterede, ganske 


vist meget optimistisk, at de fleste 
solsystemer i vor Galaxe vil blive 
beboet af rumkolonister i løbet af 
kun seks millioner år. Og selvom 
Galaxen er mindst 2.000 gange æl¬ 
dre, og selvom man tager højde for 
de indvendinger, som Carl Sagan 
og andre kom med mod hans be¬ 
regninger, udvides tidsrammen kun 
til 625 millioner år, hvilket er min¬ 
dre tid, end SETI-tilhængerne tror 
adskiller os fra de mere avancere¬ 
de civilisationer. Jones mener, at 
den kortere tid fra hans beregnin¬ 
ger, sandsynligvis er mere realis¬ 
tisk. Men ligegyldigt hvilken model 
man anvender, hvor er de så? 

Liv — en skånselsløs påvirkning? 

Radioastronomen Ronald H. Brace- 
well fra Stanford University, bedst 
kendt for begrebet »Den galaktis¬ 
ke Klub« og » Bracewell-sonder«, 
indtager nu en noget mere skep¬ 
tisk holdning over for tanken om 
SETI. På Maryland konferencen 
kom Bracewell med et indlæg om, 
at »Den første avancerede civili¬ 
sations beslaglæggelse af Gala¬ 
xen«, eller sagt med andre ord, 
»den der kommer først til mølle, 
får malet.« Bracewell bemærkede 
endvidere, at ingen af de adskilli¬ 
ge hominide arter, der er beslæg¬ 
tet med mennesket, men ikke di¬ 
rekte vore forfædre, har overlevet. 
Det er som om de højst udviklede 
hominider — vore forfædre — har 
udryddet deres mindre intelligente 
og mindre teknologiske fætre. I 
historien er der utallige eksem¬ 
pler på, at de højere udviklede 
civilisationer har overfaldet og til- 
intetgjort de mindre udviklede. Kan 
det samme ske i Galaktisk måle¬ 
stok? Bracewell mente: »At der 
ikke er nogen tvivl om, at mennes¬ 
ket vil udvide sin kontrol til også 
at omfatte det interplanetare rum. 
Om det så er menneskets lod, at 
trænge ud i Galaxen afhænger af 
tiden, da beregningerne ikke ude¬ 
lukker den mulighed, at den første 
galaktiske race, hvis biologiske ud¬ 
vikling bringer en sådan teknologi 
inden for rækkevidde, vil brede 
sig ud over sin egen planet og via 
sit solsystem til hele Galaxen og 
komme de fremmede kulturer, den 
møder i forkøbet og inkorporere 
dem.« 

Sebastian von Hoérner fra Natio¬ 
nal Radio Astronomy Observatory 



Tegning af et Cyclop anlæg til brug for afsøgning af universet for spor efter fremmed 
intelligens. 

har længe været SETI-tilhænger, 
men har lige som Bracewell nu 
indtaget en noget mere skeptisk 
holdning. På Maryland konferencen 
udtalte von Hoérner, at »mennes¬ 
kets nutidige virke stadig er me¬ 
get selvdestruerende, og med et 
verdensomspændende våbenkap¬ 
løb på 400 milliarder dollars om 
året, (100 gange NASAs budget), 
vil vi enten ødelægge kloden med 
en gigantisk eksplosion eller, hvad 
vi må håbe, bruge disse enorme 
kræfter til noget andet, forhåbent¬ 
lig til udforskning og udnyttelse 
af vort solsystems ressourcer og 
store SETI-projekter.« Han fortsat¬ 
te: »Store selvernærende og ren¬ 
table kolonier kan etableres i hele 
solsystemet selv med vores be¬ 
gynder-teknologi og for færre pen¬ 
ge end våbenkapløbet. Disse ko¬ 
lonier kunne så senere i »mobile 
hjem« sende tusinder af mennes¬ 
ker på interstellare rejser, som vil 
vare flere generationer, til andre 
stjerners planeter. En sådan kolo¬ 
nisationsbølge kunne så gradvis 
dække Galaxen i løbet af ca. 10 
millioner år, og kan allerede være 
startet et eller andet sted i Ga¬ 
laxen. Det viser sig, at liv har en 
tendens til at udfylde en hver mu¬ 
lig niche lige fra ørkenområderne 
til polarområderne. Vi står overfor 
en meget indviklet gåde: hele Ga¬ 
laxen burde vrimle med liv, og Jor¬ 
den burde være koloniseret for 
længe siden, men vi har intet set 
til de udenjordiske. Der kan næv¬ 
nes mange ting, der taler mod en 
kolonisering: Selvdestruerende tek¬ 
nologi, biologisk degeneration, 
stagnation på grund af overspecia¬ 
lisering, altsammen noget der gi¬ 
vetvis er rigtigt i de fleste tilfælde, 
men tvivlsomme i andre. En mulig 
konklusion er, at vi virkelig er ale¬ 
ne af grunde, vi endnu ikke fatter. 
Gåden er endnu ikke løst.« 

Andre talere gav ganske vist an¬ 
dre grunde til, at vi endnu ikke 
fatter, hvorfor vi faktisk er alene i 
Galaxen. Shiv S. Kumar fra Uni- 
versity of Virginia forklarede, at 
»enkelt-stjerner synes at være sjæld¬ 
ne, og at tilstedeværelsen af pla¬ 
netsystemer som vort ikke kunne 
være et almindeligt fænomen i 
Universet. Derfor må liv ved andre 
være mere sjældent end alminde¬ 
ligt antaget.« Han fortsatte: »Jeg 
vil fortsat være imod kostbare pro¬ 
grammer til eftersøgning af 'intel¬ 


ligent’ liv nær andre stjerner.« Vir¬ 
ginia Trimble fra Universities of 
Maryland and California bemær¬ 
kede, at mens relativt få stjerner 
har så stort indhold af tunge stof¬ 
fer som Solen, så de har været i 
stand til at danne jord-lignende 
planeter, er der et betydeligt antal 
stjerner, der er milliarder af år æl¬ 
dre end Solen, og som har tunge 
stoffer nok til at kondensere deres 
egen »Jode«. Endnu har vi dog ikke 
set noget bevis på deres rumko¬ 
lonier her. Konferencens koordina¬ 
tor Michal D. Papagiannis fra Bo¬ 
ston University sagde: »Når man 
tænker på den meget fine balance, 
der er mellem en løbsk istidsdan¬ 
nelse og en løbsk drivhuseffekt, 
kan planeter, der kan holde på vand 
i flydende form i milliarder år, og 
hvor liv når et teknologisk stade 
meget vel være en sjælden fore¬ 
komst.« 

Livsopretholdende planeters 
udvikling 

Med det kendskab, astronomerne 
i dag har til solsystemers opståen, 
mener man, at stjernerne mister 
noget af deres bevægelsesenergi 
til enten en ledsagende stjerne el¬ 
ler et planetsystem, når de træk¬ 
ker sig sammen. Derfor må alle de 
stjerner, der ikke er en del af et 
stjernesystem have planeter. Dette 
synspunkt gjorde J. Patrick Har¬ 
rington fra University of Maryland 
indsigelse imod: »Den langsomme 


rotationshastighed, som den lave¬ 
re hovedseries stjerner (som So¬ 
len) har, betyder ikke nødvendig¬ 
vis, at bevægelsesenergien er 
brugt til planetdannelse.« Noget 
af bevægelsesenergien kunne gå 
tabt til »stellare vinde« (analog til 
vor Sols solvind) eller til dannelse 
af små planetstumper meget lig 
meteoritter. Solens rotation synes 
at være usædvanlig langsom for 
en stjerne på dens alder, sagde 
Harrington. Måske er det fordi, 
Solen er en af de meget få stjer¬ 
ner, der faktisk har planeter! 

Freemann Dyson fra Institute for 
Advanced Studies ved Princeton 
er kendt for at have foreslået, at 
super-avancerede civilisationer kan 
indtage hele planeter og opbygge 
»Dyson-kugler«, en kæmpemæssig 
badebold rundt om deres solsy¬ 
stem. Dyson henvendte sig til kon¬ 
ferencen med nogle meget hypo¬ 
tetiske tanker om en hyper-avance- 
ret teknologi, der kunne udnyttes 
til interstellar kolonisation. F.eks. 
en magnetisk accelerator med en 
længde på ca. et lysår, eller ved 
at anvende en opstillet laser på 
en planet til både at accelerere 
fartøjet mod dets stellare destina¬ 
tion og bremse det ved ankomst. 
(Fidusen er, at man passerer sin 
destination og så bruger Galaxens 
meget svage magnetfelt til i ro og 
mag at ændre fartøjets kurs 180° 
i løbet af seks århundrede eller så, 
derved bliver kursen retur mod 



Rumkoloni med plads til titusinde. Tegningen er et NASA studie fra 1976 bygget på 
grundlag af O’Neills tanker og ideer. 

planeten, hvor laseren så bremser 
fartøjet). Dysons ideer har altid 
været afsindig utraditionelle! Han 
kom også med forslag til bedøm¬ 
melse af operationens gennem¬ 
førelse og en bedømmelse af hvil¬ 
ke typer »fartøjer og fremdriftsy¬ 
stemer, der kan være egnede til 
interstellare missioner. Disse vur¬ 
deringer fører til den konklusion, 
at det ikke skorter på egnede 
systemer tilgængelig for de, som 
ønskerat kolonisere Galaxen.« 


»Occams ragekniv« 

Der er selvfølgelig dem, der på¬ 
står, at de udenjordiske er her, og 
at vi ikke behøver at gå længere 
end til UFO-rapporterne for at se 
et bevis på deres tilstedeværelse. 
På Maryland konferencen udfor¬ 
drede Robert Sheaffer dette syns¬ 
punkt ved hjælp af »Occams rage- 
niv«, (opkaldt efter den engelske 
filosof og teolog William Occam 
ca. 1300—1350, og det går i al sin 
enkelthed ud på, at man ikke skal 
antage eksistensen af flere ting 
end højst nødvendigt. Samtidig 
satte Occam et skarpt skel mellem 
tro og viden). 

Sheaffer udtalte, at forklaringen 
er hjørnestenene i den videnska¬ 
belige forskning, men »at ingen af 
de indtil nu katalogiserede ’ufor- 
klarede’ tilfælde giver et endeligt 
bevis, som kan udelukke mere al¬ 
mindelige årsager.« Der er en del 
»klassiske« og formodentlig ufor- 
klarede nærkontakt tilfælde, som 
dog efter en kritisk undersøgelse 
er uden værdi. Sheaffer fortsatte: 
»Gennem de sidste 30 år er man¬ 
ge kortvarige og sjældne fænome¬ 
ner med held blevet fotograferet, 
alligevel synes UFOer i bund og 
grund at have en ufejlbarlig evne 
til at undgå entydig opklaring. Der¬ 
for foreskriver 'Occams ragekniv’, 
at vi ikke skal gå længere.« 

James Oberg fra NASAs John¬ 
son Space Center i Huston, kendt 
rumfartsskribent, holdt et foredrag 
om Jordudvikling lavet over andre 
Jord-lignende planeter (dette vil sik¬ 
kert udløse et ramaskrig fra Sier¬ 
ra Club og de antivækst intel¬ 
lektuelle)! Han sagde blandt an¬ 
det, at »muligheden for en Jord¬ 
udvikling understreger den kends¬ 
gerning, at det ikke er sket, i det 
mindste ikke lokalt.« Oberg fort¬ 
satte med at gøre opmærksom på 


at »planetarisk ingeniørvirksomhed 
er en forløber for stellar og galak¬ 
tisk ingeniørvirksomhed — kunsti¬ 
ge aktiviteter, hvis tilstedeværel¬ 
se skulle være iøjnefaldende i det 
mindste inden for en Galaxe og 
nok også over det intergalaktiske 
rum. De fejlslagne forsøg på at 
opspore disse aktiviteter kan sam¬ 
menlignes med det omvendte for¬ 
hold i en af Sherlock Holmes’ 
aforismer, nemlig: 'Bevisernes fra¬ 
vær er bevis på fravær.’« 

Jord-livets opståen 

Biokemikeren Cyril Ponnamperuma 
fra University of Maryland havde 


»... tilstedeværelsen 
af planetsystemer 
som vort er 
ikke et almin¬ 
deligt fænomen i 
Universet « 

Shiv. S. Kumar 


en noget mere pro-ETI holdning, 
hvilket fremgik af hans forsøg med 
at syntisere aminosyre i »ur-sup¬ 
pen«, en blanding, som man tror 
svarer til de oprindelige tilstande 
på Jorden. Efter hans mening »an¬ 
ses liv for at være et uundgåeligt 
led i Universets evolutionsproces.« 
Andre af konference deltagerne 
delte ikke hans optimisme, da de 
organiske molekyler, han opnåede 
var langt simplere end RNA og 
DNA komplekserne, samt andre af 
livets grundsten. (Formodentlig 
kunne Ponnamperuma, hvis han fik 
nogle millioner år til sin forsk¬ 
ning, udrette noget bedre). 

Nogle af konferencedeltagerne 
henledte opmærksomheden på, at 
spørgsmålet om livets opståen var 
det svage led i ETI-kæden. Ed¬ 
ward Argyle fra National Research 
Council i Canada understregede, 
at mens livets opståen synes at 
være en naturlig udvikling i et sol¬ 
system, »kan vores fejlslagne efter¬ 
søgning af spor fra de udenjor¬ 
diske skyldes, at mindst ét af ud¬ 
viklingstrinene var tilfældigt. At 


problemet angående livets opståen 
er så uløseligt, kan være et tegn 
på, at det var tilfældigt og usand¬ 
synligt.« Hubert P. Yockey fra Army 
Aberdeen Proving Ground i Mary¬ 
land greb spørgsmålet om livets 
opståen an udfra perspektiver som 
entropi og informationsteorier. Han 
beregnede, at sandsynligheden for 
at komplekse organiske molekyler 
er opstået tilfældigt i Darwins 
»lille varme dam« er meget lille, 
og konkluderede, »at troen på, at 
rigtige proteiner af samme slags 
som cytochrome C hyppigt opstår 
i ur-suppen, er religiøs overtro og 
ikke videnskabeligt bevist. 

Liv på en knivsæg 

Det mest provokerende indlæg 
blev gemt til sidst og blev givet af 
hovedarrangøren Michael H. Hart 
fra Trinity University. Han begynd¬ 
te med Drakes formel til bereg¬ 
ning af antallet af uafhængige, 
teknologiske civilisationer: antal¬ 
let af stjerner i Galaxen gange den 
brøkdel, der har planeter, hvor liv 
kan være opstået o.s.v. De tal han 
anvendte er dog blandt de mest 
pessimistiske. Der er foretaget 
computer simuleringer af atmos¬ 
færens udvikling på planeter med 
forskellig masse, forskellig kreds¬ 
løbsbane og solstørrelse. Harts 
undersøgelse afslørede, at »kun i 
et meget begrænset område for dis¬ 
se parametre vil planetens over¬ 
fladetemperatur i en milliard år for¬ 
blive konstant på et niveau, der 
tillader, at vand er flydende.« Han 
skønner tillige, at hvis Jordens mid¬ 
delafstand fra Solen, 149.600.000 
km., reduceres til bare 142.100.000 
km., vil en løbsk drivhuseffekt 
forårsage, at Jorden bliver et Ve- 
nus-lignende helvede. På den an¬ 
den side vil en løbsk istidsdannel¬ 
se fryse alt vand på vores planet 
(som på Mars), hvis afstanden blot 
øges til 151.100.000 km. en for¬ 
øgelse på kun 1%. (Gletcherne i 
Jordens istider fortæller iøvrigt om, 
hvor nær vi har været på kata¬ 
strofen!) 

Selvom dette er afskrækkende 
nok, havde Hart alligevel gemt det 
værste til sidst: Hans vurdering af 
mulighederne for at liv kan opstå, 
selv på steder hvor forholdene er 
optimale. Hart mener, at det er 
usandsynligt, selv under ideelle 
omstændigheder, at de pre-biolo- 
giske processer har kunne opbyg- 

ge 600 eller flere nucleotider på 
linie og i den rigtige rækkefølge. 
Dette lader antyde, at det antal 
planeter, hvor liv er opstået, er 
meget mindre end 1 ud af 10 30 (Et 
1-tal efterfulgt af 30 nuller!). Der¬ 
for må middelantallet af liv-bæren¬ 
de planeter i enhver Galaxe være 
1. Dette harmonerer med og for¬ 
klarer den almindelige iagttagelse, 
at Jorden »ikke er koloniseret af 
udenjordiske.« Efter Harts bereg¬ 
ninger er muligheden for, at liv er 
opstået under ideelle omstændig¬ 
heder kun 1 : 10 37 (et ettal efter¬ 
fulgt af 37 nuller). Da han mener, 
der er 10 6 egnede planeter i en 
typisk Galaxe, er vores Galaxe vir¬ 
kelig en kosmisk sjældenhed, da 
den står for den ene Galaxe blandt 
10 31 , der har en planet med liv. 
Og det er en yderst optimistisk 
antagelse. Hvis Hart har ret, er vi 
de eneste indbyggere i vor egen 
Galaxe og efter alt at dømme ale¬ 
ne i Universet. 


Alternative livsformer 

Ikke alle konferencedeltagerne var 
lige pessimistiske overfor udsig¬ 
terne til et eventuelt møde med 
ETI (og få så pessimistiske som 
Hart). Ponnamperuma ændrede ik¬ 
ke standpunkt og mener stadig, at 
chancerne for, at liv kan opstå 
under ideelle omstændigheder, ik¬ 
ke er så små endda. J. Richard 
Gott III fra Princeton University 
holdt et moderat pro-SETI foredrag. 
Hans argumenter var, at ifølge den 
moderne kosmologi »har rummet 
en uendelig negativ krumning og 
indeholder et uendeligt antal Gala- 
xer, hvilket medfører at enhver 
endelig sandsynlighed for at liv 
kan opstå som konsekvens giver 
et uendeligt antal civilisationer«, 
selvom der er langt færre civilisa¬ 
tioner end Galaxer. Han foreslår, 
at man skal finde en egnet bølge¬ 
længde til den intergalaktiske kom¬ 
munikation ved hjælp af Plancks 
konstant, en fysisk parameter så 
fundamental lysets hastighed eller 
»e« (de naturlige logaritmers grund¬ 
tal) og de 2,7° Kelvin fra den kos¬ 
miske baggrundsstråling (strålings¬ 
rester fra »the Big Bang«). Denne 
bølgelængde skulle gøre civilisa¬ 
tioner istand til at afsende og mod¬ 
tage meget smalbåndede signaler 
tværs over de intergalaktiske af¬ 
stande. 


Gerald Feinberg fra Colombia 
University og Robert Shapiro fra 
New York University havde et fæl¬ 
les indlæg om mulige »alternative« 
livsformer, der er meget forskelli¬ 
ge fra vores opfattelse af liv. De 
begyndte med de almindelige krav 
til liv: »En strøm af fri energi, et 
system af materie, der kan veksel¬ 
virke med energien og som kan an¬ 
vende den til at blive sat i system. 
Dertil tid nok til opbygning af det 
komplekse system, som vi forbin¬ 
der med liv.« De mener, at dette 
åbner mulighed for, at »liv« kan 
opstå af luftformige stjernetåger, 
fra planetoverflader, have og at¬ 
mosfærer, ja selv under en neu¬ 
tronstjernes overflade! — men ikke 


»Sagan tror 
vor Galaxe 
vrimler med 
liv, Hart at 
den en dag 
vil gøre det, 
det vil være 
vore efterkom¬ 
mere der må føre 
denne fakkel « 


nødvendigvis det vi på Jorden for¬ 
står ved liv. Antagelig kan den 
slags liv aldrig forlade sin særlige 
niche og kolonisere Galaxen (eller 
kunne det???). 

Bred enighed 

På trods af alt, kan man godt sige, 
at der var bred enighed mellem 
deltagerne i »Hvor er de?« konfe¬ 
rencen. I almindelighed var der 
enighed om: 1) at udenjordiske til¬ 
syneladende ikke har været i nær¬ 
heden af Jorden (ikke én af taler¬ 
ne ville indrømme, at noget i UFO- 
rapporterne kunne tillægges ETI), 
2) at interstellar kolonisation er 
muligt og endda sandsynlig, 3) at 
de udenjordiskes fravær og den 
manglende kolonisation af vort sol¬ 
system viser, at intelligent liv er 
langt mindre almindeligt end tidli¬ 
gere antaget. Det er muligt, måske 
endda sandsynligt, at vi er alene i 
Galaxen. Kun historien kan sige, 
om dette synspunkt er korrekt. 


Det kan påståes, at grunden til 
at konferencen konkluderede, som 
den gjorde, var, at det var den før¬ 
ste store SETI »brainstorming« kon¬ 
ference, der fandt sted, efter 
O’Neills tanker om rumkolonier 
var blevet almindelig kendt. Disse 
rumkolonier hang, som tidligere 
nævnt over konferencen som et 
spøgelse. Det var O’Neill, der ba- 
nene vej til stjernerne, og det var 
O’Neill, som ubevidst aflivede teo¬ 
rien om en Galaxe fyldt med super- 
avancerede civilisationer, hver mag- 
teløs bundet til sit eget planet¬ 
system i evigheder pga. lysets ha¬ 
stighed, alle godt tilfredse med at 
sludre over den »transgalaktiske 
telefonlinie«. Som en astronom en¬ 
gang sagde: »For mit vedkommen¬ 
de ændrede jeg standpunkt, da det 
gik op for mig, at interstellare 
rejser ikke nødvendigvis behøver 
gøres indenfor en levetid. Det æn¬ 
drede hele perspektivet.« Koloni¬ 
sation af andre solsystemer blev 
muligt, og måske kan hele Galaxen 
koloniseres. Det er ikke sket — i 
hvert fald ikke på nuværende tids¬ 
punkt. En anden astronom bemær¬ 
kede engang: »Da jeg blev interes¬ 
seret i dette emne, var jeg tilhæn¬ 
ger af Sagan.« Det vil virkeligt være 
skæbnens ironi, hvis historien kan 
berette at rum-fortaleren O’Neill 
ubevidst havde startet den lavine, 
der aflivede troen på udenjordisk 
intelligent liv. 

Men lige som der er et glimt af 
håb i Sagans doktriner, kan vi fin¬ 
de optimisme i Harts udtalelser. 
Hvis Hart har ret, tilhører hele Ga¬ 
laxen den intelligente civilisation, 
som først gør krav på den. Det er 
os. Der er ingen »Grænser for 
vækst«, hele Galaxen — måske 
hele Galaxe hobe — tilhører os. 
Menneskets lod er at sprede liv, 
det mest sjældne og vidunderlig¬ 
ste af alle kosmiske uheld, ud til 
stjernerne. Mens Sagan tror, vor 
Galaxe vrimler med liv nu, tror 
Hart, den en dag vil gøre det, og 
det vil så være vore efterkommere, 
der vil føre denne fakkel. □ 

Oversættelse og 
bearbejdning 
Flemming Rasmussen 


Kilde: 

Spaceflight vol. 22, nr. 11-12, novem¬ 
ber/december 1980. 

NYT OM REX HEFUN_ 

GSW-analyse af billederne 

Af Kim Møller Hansen 


I UFO-Klassikeren i UFO-NYT nr. 4, 
1982, behandlede vi Rex Heflins 
fire berømte billeder fra 3. august 
1965. Under efterforskningen i sa¬ 
gen henvendte vi os til Ground 
Saucer Watch for at få en kopi af 
GSW’s omdiskuterede analyse af 
billederne. GSW’s rapport var lang 
tid undervejs, men er nu vel ankom¬ 
met, og efter at have korresponde¬ 
ret med GSW angående rapportens 
forskellige analysepunkter, er vi 
klar til at fremlægge konklusio¬ 
nerne. 

1) Observationstidspunktet var kl. 
12.30, hvilket verificeres af skyg¬ 
gerne på billederne. 

2) De tre første fotos er taget på 
samme sted og forholdsvis hur¬ 
tigt efter hinanden. 

3) Objektet i foto 2 og foto 3 har om¬ 
råder af forskelligt fabrikat, f.eks. 


overfladestrukturen på bunden 
af objektet i foto 2. Her viser den 
computerfotografiske analyse¬ 
metode, at overfladen er struk¬ 
tureret ligesom aluminiumsfolie, 
og ikke er glat ligesom toppen 
og siderne på det samme objekt. 

4) Kantfremhævnings- og farvekon- 
tureringsteknikken afslører, at 
der i området lige over objektet 
på foto 2 & 3 er en lineær afteg¬ 
ning, der kan skyldes en bære- 



Tegning af Rex Heflin-UFOet, således som 
GSW’s analysemetode viser det. 


snor. Denne lineære aftegning 
over »UFO«et findes imidlertid 
ikke på foto 1! 

Der blev også fundet lineære 
strukturer andre steder på Hef¬ 
lins fotos, men deres længde, 
retning og tykkelse er af en så¬ 
dan karakter, at GSW mener, at 
disse »linier« skyldes ridser og 
fremkaldelsesfejl, i modsætning 
til den mistænkelige snor over 
objektet på foto 2 og 3. Denne 
lineære aftegning blev fundet 
på to forskellige aftryk af bille¬ 
derne. 

5) Objektet på foto 1 er utydeligt 
og ikke skarpt afgrænset sam¬ 
menlignet med objektet på foto 
2 og 3 (hvis skarphed er sammen¬ 
lignelig med skarpheden på bi¬ 
lens bakspejl), hvilket ifølge da¬ 
taene på det anvendte Polaroid- 
kamera ikke skyldes objektets 
eventuelle bevægelse. 

Forat finde en forklaring på den¬ 
ne uskarphed i foto 1 opstillede 
GSW følgende muligheder: 

a) Objektet er meget langt fra ka¬ 
meraet, eller 

b) objektet er meget tæt på kame¬ 
raet, mindre end 30 cm, eller 

c) objektet befinder sig i den af 
Hefling opgivne afstand, og uty¬ 
deligheden skyldes et mystisk 
felt, som omgiver objektet. 

Hvis a) er korrekt, vil objektet 
være meget stort, omkring 60 me¬ 
ter i diameteren, hvilket ikke stem¬ 
mer med analyseresultaterne fra 
foto 2 og 3. 

Hvis b) er korrekt, d.v.s. objektet 
er en meget lille model udenfor el¬ 
ler lige indenfor bilens forrude, stri¬ 
der måledataene igen med dem fra 
foto 2 og 3 — såfremt man altså 



Rex Heflins første foto af objektet, medens det ifølge Heflin svæver ubevægeligt over 
Myford Road. Er dette blot et fotografi af en fotograferet model klæbet op på frontruden? 

forudsætter, at alle tre fotos er ta¬ 
get på samme måde!. 

Hvis c) er korrekt, d.v.s. objektet 
var ca. 9 meter i diameter og om¬ 
givet af et »kraftfelt«, hvorfor mang¬ 
ler dette kraftfelt så på foto 2 og 3, 
som er taget umiddelbart efter? 

GSW stod således overfor to van¬ 
skelige spørgsmål: Hvorfor mang¬ 
ler bæretråden over objektet på 
foto 1, men ikke på foto 2 og 3, og 
hvorfor er objektet på foto 1 sløret 
i modsætning til objekterne på de 
to efterfølgende billeder. 

GSW’s fotokonsulent Fred Adrian 
foretog en række forsøg for at ef¬ 
terligne foto 1. Adrian var sikker på, 
at objektet ikke var en model kastet 
op i luften. Han bevægede kame¬ 
raet under optagelserne, ændrede 



Heflins 2. foto taget gennem vognens højre 
siderude. Er UFOet blot en lille model op¬ 
hængt i en snor? 



Kantfremhævnings-teknikken er her an¬ 
vendt på Heflins 2. foto, hvor man ser struk¬ 
turen på objektets bund samt antydningen 
af en bæresnor ved pilen over objektet. 



på kameraets focusering, og frem¬ 
stillede endda en UFO-model ind¬ 
hyllet i røg forat efterligne det mu¬ 
lige »kraftfelt« — men alt sammen 
forgæves. Som et sidste forsøg fo¬ 
tograferede han UFO-modellen, 
klippede objektet ud af billedet og 
klæbede det op på en bilrude og 
fotograferede således det opklæ- 
bede »UFO« ud gennem bilruden. 
Resultatet af denne opklæbnings- 
teknik var forbløffende. En compu¬ 
terfotografisk analyse af dette eks¬ 
perimentalfoto gav i forbavsende 
grad de samme måleresultater som 
analysen af det originale foto! 

GSW konkluderer, at det uiden¬ 
tificerede objekt på Heflins foto¬ 
grafier er en model på under 15 cm 
i diameter og ikke et ægte fartøj af 



Heflins 3. foto taget gennem sideruden. 



Heflins 3. foto er her farvekontureret, såle¬ 
des at man tydeligt kan se overgangene 
imellem de enkelte gråtoner og dermed de¬ 
taljer i filmsværtningen. Teknikken afslø¬ 
rer ved pilen en bæretråd over objektet. 



stor størrelse. Heflins første foto 
er lavet ved hjælp af opklæbnings- 
teknikken med polaroid-kameraets 
afstandsmålersat på uendelig. Bil¬ 
lede nr. 2 og 3 er lavet ved at foto¬ 
grafere en lille model ophængt i 
en bæretråd udenfor bilruden. 

Heflins fjerde foto, der viser en 
blåsort røgring, som UFOet påstås 
at have efterladt, er også under¬ 
søgt. GSW anser også dette foto 
for at være svindel og mener, at det 
er lavet ved hjælp af en fotomon¬ 
tage eller opklæbningsteknikken. 

Spørgsmål 

SUFOI: »Hvis objektet på foto 1 er 
et lille opklæbet billede af en UFO- 
model, kan dette så ikke afsløres 
af profileringsteknikken ved at den¬ 
ne viser en flad tværsnitsprofil «? 

William Spaulding (GSW): »Selv 
om det opklæbede UFO-billede er 
et fladt »objekt«, vil profilerings¬ 
teknikken vise, at »UFOet« har form 
(ikke er fladt), hvis det opklæbede 
foto er taget af en 3-dimensional 
model. Omvendt, hvis den fotogra¬ 
ferede model er plan, vil profile¬ 
ringsteknikken vise en flad tvær¬ 
snitsprofil. Vores analyse af foto 1 
viste, at det opklæbede UFO på 
frontruden var 3-dimensionalt, for¬ 
di den model, som Heflin angive¬ 
ligt har brugt, var 3-dimensional. 

Som nævnt i et tidligere nummer 
af UFO-NYT er GSW’s computer¬ 
fotografiske analysemetode be¬ 
stemt ikke fejlfri, og ovennævnte 
viser, at teknikken ikke uden vide¬ 
re er i stand til at afsløre svindel¬ 
numre foretaget v.h.a. opklæb¬ 
ningsteknikken. For at afsløre det¬ 
te, skal der desuden udføres en 
række forsøg. 

I Appendix c i GSW’s 46 sider 
lange rapport står der: »...Billede 

l, 2 og 3 er fotograferet efter hinan¬ 
den indenfor en periode på 20 mi¬ 
nutter i de samme omgivelser. Det¬ 
te er velbekræftet af skyggerne på 
de fotograferede genstande, sol¬ 
lysreflekserne i objektet, og him¬ 
lens udseende både over og under 
objektet på alle tre fotos.« 

SUFOI: »Hvis objektet på foto 1 
er et opklæbet billede af en model, 
hvorledes er det så muligt for det¬ 
te model-billede (som højst sand¬ 
synligt er lavet et andet sted og un¬ 
der andre vejrforhold, solvinkel 

m. m.) at refektere sollyset på netop 
den måde, som et virkeligt 3-dimen- 

sionalt objekt ville gøre, hvis det 
den 3. august 1965 havde befundet 
sig over Myford Road lige foran Rex 
Heflins bil?« 

William Spaulding: »Dette er et 
virkeligt godt spørgsmål, og lad 
mig prøve at forklare. Lad os anta¬ 
ge, at jeg ville lave et svindel-UFO 
foto. Jeg kunne til at begynde med 
tage en serie billeder af en UFO- 
model ved at bruge opklæbnings- 
teknikken indenfor en 2-timers pe¬ 
riode fra kl. 11.00 til kl. 13.00 og 
under lignende vejrforhold med 
varmedis. Resultatet vil blive frem¬ 
ragende, hvis de to sidstnævnte 
kriterier opfyldt. Det er muligt at 
have disse vejrforhold i Californi¬ 
en i en periode på mindst 2—3 
uger (dette er den typiske august- 
sommerhimmel i den del af landet). 
Derefter kunne jeg klæbe model¬ 
billedet op på frontruden og foto¬ 
grafere forgrund/baggrund og sør¬ 
ge for realistiske skygger indenfor 
totalbilledet. Det afgørende punkt 
er lysvinklen under fotograferin¬ 
gen af opklæbningsbilledet, idet 
den skal være meget nær lysvink¬ 
len, der kendetegner baggrunden. 
Dette er under vore forsøg foreta¬ 
get med succes i den seneste tid 
og har givet nogle bemærkelses¬ 
værdige resultater. Opklæbnings- 
teknikken er blot en teori, der kan 
forklare uskarpheden på foto 1.« 

Som det fremgår af ovenstående 
har Rex Heflin — hvis han altså 
har svindlet — været en ualminde¬ 
lig snedig og heldig rad. Han har 
haft besværet med at anvende to 
forskellige teknikker for at lave sine 
svindelbilleder. Hvorfor nøjedes 
han dog ikke bare med en? 

GSW er ikke enig med det ame¬ 
rikanske flyvevåbens konklusion i 
sagen — en konklusion, der fortæl¬ 
ler, at Heflin har fotograferet en lil¬ 
le model (30—90 cm i diameter) 
kastet op i luften af en medhjæl¬ 
per. Forat udføre dette skulle Hef¬ 
lin have én til at kaste modellen op 
og sandsynligvis også en til at hol¬ 
de øje med trafikken, der iøvrigt 
var livlig. En sådan fremgangs¬ 
måde ville være ret tidskrævende 
og desuden koste mange mislyk¬ 
kede fotos. Dertil mangler der på 
foto 1 den skygge, som en sådan 
model ville kaste på vejen eller lige 
til venstre for den. 

Ny 

rapport 
fra SUFOI 



T Ki^ erHan 


Om morgenen den 6. november 1975 blev indbyggerne i 
Arizona opskræmt ved nyheden om, at en ung skov¬ 
arbejder ved navn Travis Walton aftenen før var sporløst 
forsvundet for øjnene af sine arbejdskammerater efter 
at være blevet ramt af en lysstråle fra et UFO. Fem dage 
efter den mystiske forsvinden dukkede Travis op på 
en øde landevej — chokeret, langskægget, sulten, 
tørstig og 5,5 kg lettere... 

Hvad var der sket? 


Sagen er blevet grundigt undersøgt af den amerikanske UFO-organi- 
sation APRO og af UFO-skeptikeren Philip Klass. Hvad afslører disse 
undersøgelser? 

Det kan De læse om i denne nye rapport fra SUFOI: 

BORTFØRT 

Travis Walton sagen 5.11.75 
Ved Kim Møller Hansen 


Travis Walton sagen er et af den amerikanske UFO-scenes store 
stridsspørgsmål. Blev Travis virkelig bortført, eller er det et svindel¬ 
nummer? ... Læs rapporten og døm selv. 


Rapporten er på 60 sider 
duplik/offset og illustreret. 


Pris 
kun kr.. 


30 00 


Rapporten bestilles lettest ved at 
indbetale beløbet + kr. 7,00 (porto/ 
ekspedition), i alt kr. 37,00, til giro 
9 11 77 25, SUFOI, Postbox 6, 

2820 Gentofte. Skriv venligst 
»Bortført« på modtagerdelen. 

SERIE _ 

UFOer på film 

Ved Ole Henningsen 


Denne artikelserie, der startede i UFO-NYT nr. 2/1982, er ikke 
en komplet fortegnelse over alle eksisterende filmoptagelser 
af UFO-fænomener. Den beskæftiger sig kortfattet med flest 
mulige af de film, hvorom der findes tilgængelige oplysnin¬ 
ger i den foreliggende UFO-litteratur. Det er stærkt begræn¬ 
set, hvilke undersøgelser de fleste filmoptagelser har været 
underkastet. Og som egentligt bevismateriale for UFO-fæno- 
menernes eksistens, er sådanne filmoptagelser ikke bedre 
egnede end almindelige fotooptagelser af sådanne fæno¬ 
mener. 

Når der alligevel samler sig en vis interesse om UFO-film- 
optagelser, skyldes det formentlig den almindelige nysgerrig¬ 
hed vedr. noget, der jo er i bevægelse! 

Filmoptagelserne er i store træk opført i kronologisk række¬ 
følge, og skulle der være læsere, der ligger inde med oplys¬ 
ninger om film, som ikke er blevet nævnt, hører jeg meget 
gerne herom. 

I en vis udstrækning har det været muligt af fremskaffe still¬ 
fotos fra foto- og filmarkiver til at illustrere omtalen af de 
enkelte filmoptagelser. Dog findes der en del optagelser, 
som ikke er alment tilgængelige, hvorfor man i disse tilfælde 
må undvære billeder fra filmene. 


1955, Florida, USA 

Dr. Robert L.M. Baker, Jr. foretog 
gennemgribende analyser af de 
berømte UFO-film fra Great Falis 
og Utah (se UFO-NYT nr. 5/1981 
samt nr. 3/1982). Dr. Baker Jr. 
undersøgte også andre UFO-film, 
bl.a. en gun-camera film, hvorom 
han bl.a. fortæller: 

I forbindelse med analysen af 
Great Falis og Utah-filmene fore¬ 
taget ved Douglas Aircraft Compa- 
ny, havde jeg lejlighed til at se 
gun-camera film optaget over Flo¬ 
rida 1955. Desværre kunne vi ikke 
beholde filmen og havde ikke tid 
til at udføre en analyse og nær¬ 


mere undersøge de nøjagtige om¬ 
stændigheder ved filmningen, f.eks. 
nøjagtigt hvornår og hvor filmen 
var optaget, kameradataene og pi¬ 
lotens reaktion. 

Florida-filmen var skuffende. Den 
viste kun et par hvidlige lysplet¬ 
ter. Da der imidlertid var ting syn¬ 
lige i forgrunden, kunne en nøjag¬ 
tig analyse være blevet foretaget. 
Direktøren for Douglas Aircraft 
Company’s undersøgelsesafde¬ 
ling, Dr. W.B. Klemperer, var enig 
med mig i en foreløbig konklu¬ 
sion om, at intet almindeligt na¬ 
turligt fænomen tilsyneladende 
kunne være årsag til det filmede 


fænomen. Der blev dog som nævnt 
ikke foretaget en detaljeret ana¬ 
lyse af filmen. (1) 

18. september 1956, Giant Rock, 
Californien, USA. 

Under et besøg i ørkenområdet 
omkring »tallerkenklippen Giant 
Rock« i Californien fik Ray Stan- 
ford og nogle af hans venner øje 
på »et gyldent skinnende rum¬ 
skib med et hvidt kraftfelt om¬ 
kring«, som de så malerisk udtryk¬ 
ker sig. 



Still-fotos fra Ray Stanfords 8 mm farve¬ 
film fra Giant Rock 18. september 1956. 
På øverste still-billede ses kondensstri¬ 
berne efter 2 jetfly. De to øvrige billeder 
viser forstørrelser af det filmede, lysende 
objekt. 

På den optagne film ses objek¬ 
tet som en lille rund diffust lysen¬ 
de plet på baggrund af en blå 
himmel. Der er tale om en 8 mm 
film optaget med et lånt smal¬ 
filmskamera. 

Under observationen nærmede 
2 jagerfly sig, og kondensstriber¬ 
ne fra disse to fly ses også på 
filmstrimlen, der tilsyneladende 
ikke har været underkastet de sto¬ 
re undersøgelser. 

Fra forskellig side ses med no¬ 
gen skepsis på de aktiviteter, som 
tvillingebrodrene Ray og Rex 
Stanford i midten af halvtredserne 
havde for. Bl.a. hævdede de i de¬ 
res bog »Look Up«, at de i adskil¬ 
lige tilfælde havde haft telepatisk 
kontakt med besætninger på rum¬ 
skibe, som de også i flere tilfæl¬ 
de iagttog på nærmere hold. 

Ray Stanford tog igen i 1959 en 
noget lignende film, som vil blive 
omtalt senere. Ray Stanford er 
stadig med på UFO-scenen, idet 
han er direktør for »Project Star- 
light Internationalt« et UFO-under- 
søgelsesprojekt der ved hjælp af 
omfattende teknisk udstyr forsø¬ 
ger at spore UFO-fænomener. Pro- 
jektet har hjemsted i nærheden af 
Austin i Texas. (2, 3 og 4) 

2. maj 1957, Edwards Air Force 
Base, Californien, USA 

Disse fotos stammer fra de nu fri- 
givne arkiver i Det amerikanske 
Luftvåbens UFO-undersøgelsespro- 
jekt »Bluebook«. 



Gun-camera film fra Edwards Air Force Ba¬ 
se, Californien, 2. maj 1957. 



Billederne ser ud til at være 
stillbilleder fra gun-camera film op¬ 
taget fra et jetfly. Filmen er sene¬ 
re havnet i arkiverne hos »Project 
Bluebook«, hvor tildragelsen er ar¬ 
kiveret under sags nr. 4715. Yder¬ 
ligere informationer foreligger p.t. 
ikke. (5) 

1. december 1957, Los Angeles, 
Californien, USA 

Ralph Benn fik af sin 8 -årige søn 
fortalt om nogle ting, der fløj rundt 
på himlen. Da han løb ud af huset 
for at se efter, kunne han imidler¬ 
tid ikke få øje på noget. Da hans 
egen søn og andre børn tilsyne¬ 
ladende stadigvæk var optaget af, 
hvad de havde set, løb Benn ind i 
huset for at hente sit 8 mm film¬ 
kamera udstyret med en telelinse. 

Sammen med andre mennesker 
i nærheden begyndte Ralph Benn 
at afsøge himlen. Pludselig fik de 
øje på en formation af 6 objekter, 
der på den nordlige himmel lang¬ 
somt bevægede sig vestpå. De var 
ovale og gråhvide. Det lykkedes 
Benn at få optaget ialt 6 V 2 fod 
Kodachrome film med sit 8 mm film¬ 
kamera af mærket »Keystone 
Capri«. På filmen ses 4 lyspletter 
afen vis udstrækning. 

Filmen blev sendt til Det ameri¬ 
kanske Luftvåben til fremkaldelse 
og nærmere undersøgelse. Senere 
blev filmen returneret sammen med 
en 16 mm kopi af filmen og Luft¬ 
våbnets forklaring om, at det dre¬ 
jede sig om balloner. I sin be¬ 
retning om tildragelsen siger Ralph 
Benn bl.a. »Hvem har nogensinde 
hørt om planeter, meteorer eller 
balloner, der flyver i formation og 
krydser himlen 3 gange fra hori¬ 
sont til horisont og optræder i for¬ 
skellige formationer hver gang?« 
(3) 

3. januar 1958, Kimuki, Honolulu, 
Hawaii. 

Clifford DeLacy var sammen med 


sin kone på ferie hos sin sviger¬ 
mor på Hawaii. Ved ca. 16-tiden 
den 3. januar 1958 opdagede han 
omkring 9 objekter, der fløj hen 
over himlen parvis i nordvestlig ret¬ 
ning i ca. 40° højde. Han kaldte 
på sin kone og gik selv ind i huset 
for at hente sit kameraudstyr, et 8 
mm »Revere« smalfilmskamera 
med telelinse samt et fotostativ. 
Ophidset begyndte han at filme 
uden stativ, men efter nogle se¬ 
kunders forløb blev han mere ro¬ 
lig og monterede kameraet på sta¬ 
tivet og fortsatte sin filmning. Det 
lykkedes i starten DeLacy at få 
trætoppe med på sine optagelser, 
så der er mulighed for at bruge 
disse som referencepunkter i en 
senere analyse af filmen. 

Clifford DeLacy’s film er en al¬ 
mindelig amatørfilm, der starter 
med en typisk solnedgang over 
Hawaii samt næroptagelser af blom¬ 
ster. Derefter ses optagelser med 
en blå himmel med nogle cumu- 
lus nimbus skyformationer og nog¬ 
le trætoppe. Efter ca. 10 sekun¬ 
ders forløb ses to udviskede ob¬ 
jekter bevæge sig fra højre mod 
venstre. DeLacy har derefter sat 
kameraet på stativ, og der ses 
senere i filmen et meget klart ob¬ 
jekt, der bevæger sig hen over 
himlen, ydermere ses et glimt af 
et enkelt objekt mere. 

Oplysningerne om Clifford De¬ 
Lacy’s film blev af Dr. Robert L. 
Baker, Jr. forelagt UFO-film ved et 
symposium om UFOer afholdt af 
American Association for the 
Advancement of Science i Boston 
den 26. og 27. december 1969. 
Hele filmsekvensen med UFOerne 
varer ca. 25-30 sekunder, skønt 
DeLacy angiver hele den samlede 
observationstid til ca. 5 minutter. 
Efter UFO-sekvensen følger igen 
almindelige amatøroptagelser. 

Som det ofte er tilfældet er der 
på ingen måde noget særligt spæn¬ 
dende eller ophidsende ved filmen 
og objekterne, men alligevel inde¬ 
holder filmen flere ting, end man 
skulle forvente, primært på grund 
af trætoppene i forgrunden. Dr. 
Baker, Jr., har foretaget bereg¬ 
ninger af objekternes tilsynela¬ 
dende størrelse og sammenlignet 
med Great Falis og Utah-filmene 
og de forsøg, der i sin tid blev 
gjort med disse film. Han kommer 
derefter frem til, at ved en afstand 
af 2 miles, ville objekterne have 

På sporet af 
UFOnauten 


Kunne du tænke dig at komme på 
sporet af UFOnauten...? 

Så har vi et godt tilbud til dig... 

Åge Skjelborg 
På sporet af UFOnauten 

Bogen, hvorom SUFOI’s anmelder Frank Lerbæk skrev: 

»Interessant og læseværdig — ja, mere end det — en uund¬ 
værlig bog for UFOIoger. Hvorfor? Fordi forfatteren har 
forsket på et felt som UFOIoger alt for længe har skubbet 
fra sig«. 


Og dette emne er de kontroverse beretninger om møder med levende 
væsener i forbindelse med nærobservationer af tredie grad. 
Forfatteren forsøger i bogen at sætte UFOnaut-beretningerne ind i 
en sociologisk sammenhæng. Er der en forbindelse mellem disse 
beretninger og de menneskelige mønstre i befolkningen? Hvilket 
emne kan være mere interessant... 


bevæget sig med en hastighed af 
ca. 900 miles i timen. Og på den¬ 
ne afstand ville f.eks. fly med let¬ 
hed kunne identificeres som fly. 
DeLacy var i forvejen interesseret 
i UFOer og udtalte at efter hans 
mening var over 90% af alle UFO- 
rapporter slet og ret hallucinatio¬ 
ner eller det der var værre. De ene¬ 
ste vidner til hans egen egne film¬ 
optagelser var hans kone, Jacque¬ 
line, og hans svigermor Abel M. 
Rodriguez. Vagthavende på Flådens 
lokale flyveplads bekræftede over¬ 
for DeLacy, at ingen jetfly var i 
området, ligesom han selv var sik¬ 
ker på, at han ikke havde filmet 
fugle. Clifford DeLacy mente selv, 
at nogle af de filmede anormale 
objekter havde bevæget sig med 
en fart 3-5 gange hurtigere end et 
jetfly på 1 til 2 miles afstand. (1,3) 

Bogen bestilles lettest ved at 
indbetale beløbet plus kr. 10 
(ekspedition/porto) til giro 
911 77 25, SUFOI, Postbox 6, 
2820 Gentofte. Skriv venligst 
»På sporet af UFOnauten« på 
modtagerdelen. 


— fortsat fra side 26 

Ud fra GSW’s hypotese kan Hef¬ 
lin have været alene om det påstå¬ 
ede svindelnummer. Men hvorfor 
skulle Heflin svindle? Så vidt vides 
har Heflin aldrig fået noget positivt, 
hverken menneskeligt eller økono¬ 
misk ud af sine fire fotos. 

Endnu i dag, 23 år efter de blev 
taget, skaber billederne debat i 
UFO-kredse, og de er et klassisk 
eksempel på, hvor kompliceret fo¬ 
toanalyser kan være — og hvor van¬ 
skeligt det er at drage objektive 
konklusioner, også selv om man 
har moderne teknisk isenkram til 
sin rådighed. Den menneskelige 
faktor kan ikke elimineres. 

Som GSW så rigtigt bemærker 
et par steder i rapporten: Det fak¬ 
tum, at ethvert UFO-foto kan efter¬ 
lignes eller tilnærmelsesvis efter¬ 
lignes, er ikke tilstrækkeligt bevis 
for, at ethvert UFO-foto er svindel. 

UFOLOGI _ 

Turist-teorien 

Af R. DeLillo & R. H. Marx. 


Den følgende artikel er et ganske tankevækkende og enga¬ 
gerende blik på teorien om udenjordisk intelligens og et opti¬ 
mistisk svar på ufo-spørgsmålet. Forfatterne er australske 
forskere, som er tilknyttet den australske gruppe, der ledes 
af W. C. Chalker, som selv har bidraget med artikler til UFO¬ 
NYT i flere tilfælde. DeLillo er fysiker og Marx er professionel 
forfatter. 


Super-rationalisme myten 

En af de største gåder de UFO- 
loger, der er tilhængere af ETI (Ex- 
traterrestrial Intelligence = uden¬ 
jordisk intelligens) hypotesen står 
overfor, er UFO-motivationen. Hvor¬ 
for opfører de sig ofte så banalt, så 
intetsigende? Hvilke slags over¬ 
legne fornuftsvæsener svæver over 
biler gentagne gange, undersøger 
træer, lander i øde områder, tager 
prøveraf den mest almindelige flo¬ 
ra, fauna og mineraler igen og igen, 
og optræder som i resten af deres 
absurde handlinger. Hvad er deres 
hensigt? 

Så frustrerende — så intetsigen¬ 
de — synes deres opførsel at være, 
at der er opstået en kraftig opposi¬ 
tion mod ETI-hypotesen. Dens plads 
er overtaget af teorier, som går på, 
at UFOer er psykiske projektioner, 
overdimensionerede svindelnumre, 
tidsrejser, ja selv djævelske og sa¬ 
taniske kræfter er foreslået. 

Vi mener, det er på tide at dreje 
bort fra disse ubestemmelige teori¬ 
er og fremlægge en bedre grund¬ 
læggende og fornuftigere måde til 
undersøgelse af UFO-fænomenet. 

For at gøre dette, må vi imidler¬ 
tid først undersøge og udtænke en 
noget mere flexibel måde til at nær¬ 
me os UFOernes bevæggrunde på. 


Hynek har udtalt, at problemerne 
omkring UFO-spørgsmålet er så¬ 
danne, at selv indenfor science fic¬ 
tion er der ikke foreslået noget for¬ 
nuftigt for deres adfærd. 

Dette var sandt. 

For det første har science fic¬ 
tion, lige som de nævnte UFO-teo- 
rier, altid bragt så detaljerede op¬ 
lysninger, at det har endevendt ens 
forudsætning. De er her fordi... 
UFO-teoretikere påberåber sig en 
enkelt motivation, som så de ven¬ 
der og drejer, så den passer med 
kendsgerningerne. Hvorfor kun en 
grund? Hvorfor ikke 50? 

For det andet og nok mest afgø¬ 
rende, har science fiction holdt på 
en litterær kliche: UFOnauter må 
være super-rationelle, det vil sige, 
uendelig klogere og mere rationel¬ 
le end os. (Måske er det grunden 
til, at teoretikerne formoder, at de 
gørdet, de gør, af den grund, at de 
mangler vor indviklede beskaffen¬ 
hed). Det er det, vi kalder »mr. 
Spock« syndromet. 

Lad os som en begyndelse for¬ 
klare eller måske beskrive super¬ 
rationalisme. Det er et begreb, som 
forudsætter, at de fremmede sjæl¬ 
dent, hvis nogensinde, tænker ir¬ 
rationelt eller følelsesmæssigt. 
Snarere end at føle og reagere 


(som os), reagerer de koldt, slut¬ 
tende og konkluderende. Selvom 
det måske er en overdrivelse, viser 
det de grundlæggende tanker. 

I begyndelsen må vi se på det 
primære problem, som fremkalder 
»mr. Spock« myten. Vi er så bange 
forat tillægge UFOnauterne men¬ 
neskelige motiver og egenskaber, 
at vi går til den modsatte yder¬ 
grænse. »De kan ikke være som os, 
så de må være super intelligente 
og meget logiske« er reaktionen. 
Men at tillægge de fremmede su¬ 
per-rationalisme er absurd, vi aner 
ikke engang om det ikke eksiste¬ 
rer i maskiner. 

Når alt kommer til alt forhindrer 
vægringen, at UFOIogerne aner¬ 
kender de ligheder, der gør de 
fremmedes udseende menneske¬ 
lignende. Den almindelige holdning 
var, at når de lignede os så meget, 
måtte de være illusioner eller vir¬ 
kelighedsfortrængning hos de vid¬ 
ner, som ønskede, at de fremmede 
lignede os. Det er den samme træt¬ 
tende tankegang, som forventer, 
at de fremmede opfører sig og tæn¬ 
ker anderledes end os, og at de er 
moralsk klogere. Det er ironisk, at 
kritikerne af ETI skal strides på 
denne måde. På den ene side på¬ 
står de, at UFOnauter handler irra¬ 
tionelt, så meget at vi ikke kan for¬ 
stå dem. Derefter påstår de samme 
kritikere, at denne irrationalisme 
betyder, at UFOer må være et pro¬ 
dukt af vor fantasi eller i det mind¬ 
ste viser vor egen race, som kom¬ 
mer tilbage som rejsende i tid. 

Forfatterne ønsker at vende op 
og ned på dette argument. Vi ved, 
at fænomenet er virkelig — vi har 
fotografier, radarbilleder og mag¬ 
netiske målinger som bevis. Måske 

kan vi få en forståelse af gåden 
ved at sammenligne med de men¬ 
neskelige bevæggrunde, og se om 
de passersammen. 

Biologer har bevist, hvor nyttigt 
den menneskelige form er. Det må 
være den bedste legemsbygning 
for teknologiske væsener, og natu¬ 
ren må have brugt den som model i 
hele universet. Måske kan den 
menneskelige hjerne med variati¬ 
onervise sig at være en lige så god 
en model. Så meget som vi virke¬ 
lig nærer mistillid til vore følelser, 
som er grundstenene i irrationel 
tankegang, de fortjener at anvendes 
til mange nyttige og uundværlige 
formål. Sindsbevægelse udløser en 
hel serie af følelser fra kærlighed 
til had, fra frygten for krig til sex 
for forplantningen, og vækker det 
fundamentale primat instinkt. Så 
hvorfor har vi undladt at give UFO- 
nauterne dem? 

Vi er gået i en gammel fælde, 
som »kun mennesker opfører sig 
som mennesker«. Indtil for nylig 
betragtede vi den resterende del af 
dyreriget på samme måde. Nu har 
den moderne forskning vist, at an¬ 
dre dyrs adfærd ligner vores — el¬ 
ler skulle vi sige, hvordan vores ad¬ 
færd ligner deres. Hvalerne, delfi¬ 
nerne og primaterne blev engang 
betragtet som dumme vilde med 
interessant adfærd, men med lav 
»IQ«. Vi har imidlertid senere op¬ 
daget, hvor menneskelignende de¬ 
res adfærd er. Delfinerne anvender 
et »avanceret« kompleks sprog, som 
stadig kun delvis er oversat. Chim¬ 
panser har lært at læse og genken¬ 
de sprog, de kan frembringe nye 
ord, sætninger og har endda løjet. 
Aber udviser begærlighed, føler 
skyld, ligger på maven for mad, og 
de prostituerer endog sig selv. Fug¬ 
le har højt udviklede navigations¬ 
egenskaber, begreb om territorial¬ 
ret og en meget avanceret måde 
at finde deres bytte på. Dyr opfø¬ 
rer sig som mennesker. Hvorfor så 
ikke intelligente fremmede væse¬ 
ner? 

Går vi noget mere i dybden, kan 
vi stille dette spørgsmål: Ville et 
»kød og blod« væsen, som har gen¬ 
nemgået en naturlig udvikling, (det 
vil sige uden genetisk manipula¬ 
tion), være virkelig super-rationel 
og følelsesløs, selvom det har ud¬ 
viklet et avanceret teknologisk 
samfundssystem? 

Skønt forfatterne erkender uklar¬ 


heder i disse spørgsmål, ønsker vi 
at tilføje nogle få ting. 

Forat udvikle teknologi, skal op¬ 
gaverne specialiseres i en co-ope- 
rativ struktur. Med andre ord, man 
må have et samfund, en gruppe 
bevidstheder. Derfor må den enkel¬ 
te have frihed til at bruge de for¬ 
skellige færdigheder, og alligevel 
være underordnet gruppens ledel¬ 
se. Han må derfor have forståelse 
for loyalitet, pligtfølelse og behov 
for at samarbejde i en funktion, 
som er en del af gruppen. Og efter¬ 
som de enkelte har evner og fær¬ 
digheder på forskelligt plan, må et 
eller andet binde de enkelte sam¬ 
men i gruppen, enten en kraftig yd¬ 
re styrke eller en indre følelse af 
opofrelse. 

Dette er grunden til, vi fremhæ¬ 
ver sådanne væseners naturlige 
udvikling. Naturen mangler samle¬ 
de kræfter. Og sådanne kræfter må 
være stærkere end blot fornuft. 
Hvorfor? Fordi de enkelte væsener 
har forskellig opfattelse af fornuft 
og gennem deres specialisering 
forskellige synspunkter vedrøren¬ 
de fornuft. 

Derfor opstår ønskeligheden for 
følelser i begyndelsen. 

Selv mr. Spock havde en stærk 
pligtfølelse og accepterede hårdt 
arbejde og stærk loyalitet og ven¬ 
skab med sin overordnede, kaptaj¬ 
nen. 

Et væsen må have et antal fun¬ 


damentale biologiske funktioner, 
det vil sige optage energi, undgå 
at ødelægge sig selv og formere 
sig. Dertil må det have selvophol¬ 
delsesdrift, muligvis sans for det 
behagelige og/eller bekvemmelige 
og i det mindste en af de fem san¬ 
ser. Dette måtte være hans orga¬ 
nismes ikke-rationelle behov. 

Allerede her kan vi se en kom¬ 
pleks skabning træde frem, ikke 
blot en tænkende maskine. Hvis 
vi så tilføjer en menneskelignende 
figur med vores bevægelsesmeto¬ 
der, et syn beslægtet med vores 
og følelsessans, begynder et møn¬ 
ster at træde frem. Alle disse fak¬ 
torer begrænser et væsen og dets 
tænkemåde og må påvirke dets ra¬ 
tionelle tankeprocesser med dets 
subjektive erfaring. Disse automa¬ 
tiske, ikke-rationelle instinktive ad¬ 
færdsmønstre, der er nødvendige 
for organismens overlevelse, udvik¬ 
ler sig i det rationelle væsen til det, 
vi kalder følelser. Dette argument 
bliver yderligere bekræftet af den 
kendsgerning, at også menneske¬ 
lige følelser har deres oprindelse i 
den ældste del af vor hjerne og fo¬ 
regriber vor selvbevidste viden. 

Hertil kan føjes behovet for et 
teknologisk samfund, og ligheder¬ 
nes antal stiger. Behovet for grup¬ 
peansvar, den nødvendige tid til at 
optræne færdigheder, co-ordina- 
tionen af disse færdigheder, et po¬ 
litisk system til at organisere de 



Biologer har bevist, hvor nyttig den menneskelige form er. Det må være den bedste 
legemsbygning for teknologiske væsener, og naturen må have brugt den som model i 
hele universet. Billedet viser tavlen Pioneer 10 den 13. juni bragte udenfor vort solsystem 
på dens evige rejse. 

forskellige individualister og grup¬ 
per indenfor den samlede befolk¬ 
ning, et økonomisk system, de or¬ 
ganisatoriske evner o.s.v. Vi er sik¬ 
re på, at listen kunne udvides bety¬ 
deligt ud fra kommunikationsbeho¬ 
vene, sådan som et sprog for det 
opdragende instinkt. 

Forfatterne haster med at fortæl¬ 
le, at vi ikke tror, at de fremmede 
humanoider vil reagere nøjagtigt 
som os eller besidde de samme ad¬ 
færdsmønstre og instinkter som 
os. Vi vil hellere foreslå, at der må 
være nogle fælles grundlæggende 
træk i adfæren og derfor tænknin¬ 
gen. 

Ud over at forvente, at de frem¬ 
mede er super-rationelle, begås 
sædvanligvis to andre fejl ved at 
tillægge de fremmede overdreven 
rationalisme. 

Først antager vi, at der må være 
en forbindelse mellem teknisk 
avancerede væsener og »avance¬ 
ret evolution«. Den almindeligste 
antagelse er, at jo højere man er 
steget op på evolutionens stige, 
jo mere rationelt må man tænke, 
og da UFOnauterne virkelig er me¬ 
re teknisk avancerede, må de være 
fantastisk højere rationelt avance¬ 
rede og besidde få af de følelser, 
der plager os. 

At fremlægge så utildækkede 
fejl er indlysende. Selve menneske¬ 
hedens indbyrdes fjendskab stri¬ 
der imod dette ræsonnement. Det 


var med den form for ræsonne¬ 
ment, den hvide mand drog ind i 
Afrika og Asien for et århundrede 
siden. Og spanierne drog ind i Syd¬ 
amerika med conquistadorerne. Og 
nazisterne ind i det øvrige Europa 
i vor tid. Var disse teknisk avance¬ 
rede samfund længere fremme i 
udviklingen? Næppe. Den højere 
videnskab sætter ikke lighedstegn 
mellem overlegen rationalisme og 
klogskab, skønt det er en hårdnak¬ 
ket påstand, der stadig følger men¬ 
neskeheden. 

Den anden fejl i teorierne er lige 
så følelsesladet som den første, 
men noget mere menneskelig og 
tiltrækkende. Et af de grundlæg¬ 
gende argumenter er, at når de er 
så videnskabeligt avancerede, må 
de have passeret atomalderen, 
hvorimod vi først lige har taget hul 
på den. Og når de har passeret 
atomalderen, må de have fundet en 
metode til at undgå total atomkrig. 
Derfor må de være mere rationelle, 
endda mere rationelle end os. Ud 
fra denne forudsætning følger det 
næste trin mod super-rationalisme 
let. 

Tiltalende som denne teori er, er 
her virkelig et argument, som skal 
bevises. For det første, vi må undgå 
en atomkrig, eller hvis vi ikke gør 
det, må vi overleve den. Eller måske 
er den en nødvendig del af vor evo¬ 
lution. 

Desuden findes der ingen direkte 



forbindelse mellem høj intelligens 
og følelsesbetonet tænkning. På 
vor jord har delfiner, hvaler og 
chimpanser en relativ høj intelli¬ 
gens, alligevel bekriger de ikke de¬ 
res artsfæller. Den udenjordiske 
intelligens har i almindelighed ikke 
udviklet så hieget aggressivitet, og 
i særdeleshed ikke mod sig selv. 
Uden et forsøg på at tærske lang¬ 
halm på dette område, må vi erin¬ 
dre, at her på jorden er det kun 
menneskelige væsener, bier og 
myrer, der er sådan indrettede, at 
de bekriger deres artsfæller. Alli¬ 
gevel er ikke-rationel følelsesbeto¬ 
net tænkning almindelig. 

Nu harvi undersøgt menneskets 
forvrængede tankegang å la »mr. 
Spock« syndromet, og vi har be¬ 
mærket at super-rationalisme: 

a) er en misforståelse fra vor side, 

b) ikke er udviklet i naturen, og 

c) eksisterer måske slet ikke i na¬ 
turen, for naturen kræver irrati¬ 
onelle sammenbindende kræf¬ 
ter. 

Lad os kaste et blik på UFO-fæ- 
nomenet. 

Her er vi alle enige om, at der 
foregår et eller andet, som forvirrer 
vor sans for det forståelige. Kan vi 
vurdere det? 

Udviser UFOer »mr. Spock« syn¬ 
dromet? 

Svaret er klart nej. Så indlysende 
er kendsgerningerne, vist tidligere, 
at mange UFOIoger har opgivet ETI 
hypotesen. 

Hvad er deres adfærd så? 

Den første overraskelse er de til¬ 
fælde, der beviser, at de har sans 
for humor. For eksempel, nogle 
små væsener bliver set i nærheden 
af et fartøj, et menneske nærmer 
sig og foretager sig noget, som 
morer UFOnauterne. De latinameri¬ 
kanske tilfælde er gode eksemp¬ 
ler, hvor de fremmede har fundet 
vidnets rygning absurd (1) og mo¬ 
ret sig, når han har givet forklaring. 
I et andet mere makabert tilfælde 
har den fremmede skudt en para¬ 
lyserende lysstråle mod vidnet og 
derefter moret sig over ham (2). 
Skønt disse og andre eksempler 
virker sadistiske på os, må vi hel¬ 
lere huske, hvordan vor egen hu¬ 
mor kan dreje sig om at glide i en 
bananskræl og lignende. 

Humor, som enhver komiker el¬ 
ler psykolog vil forklare det, hidrø¬ 
rer fra uoverensstemmelse mellem 



Hvalerne, delfinerne og primaterne blev engang betragtet som dumme vilde med interes¬ 
sant adfærd, men med lav »IQ«. Vi har imidlertid senere opdaget, hvor menneskelignende 
deres adfærd er. 

vor forhåbning og virkeligheden, 
d.v.s. mellem vore følelser (over¬ 
bevisning, forventning, forfænge¬ 
lighed o.s.v.) og den virkelige ver¬ 
den. Skønt humor kræver tanke¬ 
virksomhed, kræver den spænding 
mellem tanke og følelse for at bli¬ 
ve sat igang. 

Såvel som humor er indblandet i 
et antal tilfælde af svindel og lat¬ 
terlige misfortolkninger. Må sand¬ 
heden have noget at gøre med de 
mere tvivlsomme kontakttilfælde. 
Men det gælder også for de nok 
bedst dokumenterede tilfælde, så¬ 
dan som ClA-kontakttilfældet i 
1959, hvor en ClA-agent i Langley, 
Virginia ClA-hovedkvarter, formo¬ 
dentlig havde kontakt med en frem¬ 
med fra et UFO. Da de andre bad 
om bevis, blev de bedt om at gå hen 
til vinduet, hvor de så et UFO svæ¬ 
ve udenfor. Og alligevel var de op¬ 
lysninger, som modtoges via agen¬ 
ten, som var i trance, nonsens. (3) 

De humoristiske og spøgefulde 
tilfælde viser i det mindste, at UFO- 
nauter ikke kun har følelser og kan 
reagere som os, men antyder også 
andet. »Sadistisk« humor og spøg 
viser den fremmedes stærke følel¬ 
se af overlegenhed. De er opmærk¬ 
somme på forskellen mellem os og 
dem og føler sig meget overlegne. 
Dette virker påfaldende, men bety¬ 
der, at de har veludviklede ego, 
hvilket er tegn på et kompleks fø¬ 
lelsesliv. 

Udover humoren har vi mange an¬ 
tydninger af leg i deres adfærd. 
Den måde, hvorpå de forfølger bi¬ 
ler, svæver over fly og leger tagfat 
med luftvåbenets jetfly, løfter biler 
og dyr op fra jorden, er nogle af de 
almindeligste eksempler. Påvirk¬ 
ninger af elektriske systemer, le¬ 
gen borte-tit-tit på radar ved i peri¬ 
oder at optræde på radarskærmen, 
derefter forsvinde for igen at duk¬ 
ke op, og Coyne helikopter tilfæl¬ 
det (4) tyder på en mere raffineret 
form for leg. Forstyrrelser på mili¬ 
tære og civile lufthavne (såsom at 
opholde sig på startbanen indtil 
helvede bryder løs, »synet« når de 
tænderderes lys og luftakrobatik — 
selvom de kunne flyve ubemærket s 
— og selv de mere bizarre kontakt- f 
tilfælde, som indeholder medde- * 
lelser om, at undersøgerne ikke vil I 
finde noget bevis på deres besøg, M 
og det allerede nævnte kortvarige 
glimt af humor, synes alt sammen, 
i en endeløs strøm, at pege i ret¬ 


ning af en forlystelsesorienteret 
mentalitet. Der var også et tilfælde 
i Sydamerika, hvor man så tre frem¬ 
mede spille »bold« med kampesten 
og foretage sig krumspring meget 
lig det vore atronauter gjorde på 
månen (5). Og hvorfor ikke? Når 
man tænker nærmere over det, er 
leg en meget vigtig del af den op¬ 
læringsproces jordens pattedyr 
anvender. Det er en følelsesbeto¬ 
net og »morsom« metode at tilegne 
sig oplysninger på, og det er den 
vigtigste uformelle optrænings¬ 
metode. 

Andre kendetegn kan ses. Nys¬ 
gerrighed er en af dem. I tilfældet 
Betty og Barney Hiil var UFOnau- 
ternes reaktion dramatisk, da de 


opdagede Barneys kunstige tæn¬ 
der (6). Mens nysgerrighed er be¬ 
slægtet med fornuft, er det en in¬ 
stinktiv reaktion, der udløser ønsket 
om at forstå. Bortførelses- og kon- 
takttilfældene beretter om, at de 
fremmedes adfærd er medlidende 
og venlig. Frygten for menneskene, 
og ikke mindst for nær kontakt 
med dem, er gentagne gange ob¬ 
serveret. Hvor ofte har de ikke, når 
de så mennesker nærme sig, 
skyndt sig ind i deres fartøj og så 
lettet, selv når vidnet var et for¬ 
svarsløst barn. I nogle af bortførel¬ 
serne er tilfældet af ophidselse, 
utålmodighed og irritation også 
blevet bemærket. 

Selv fjendtlige og destruktive 



Påvirkninger af elektriske systemer, legen borte-tit-tit på radar ved i perioder at optræde 
på radarskærmen, derefter forsvinde for igen at dukke op, og Coyne helikopter tilfældet 
tyder på en mere raffineret form for leg. 

III.: Dezso Sternoczky 


handlinger er set — nogle gange 
ret så velovervejet, endog på bereg¬ 
ning. Bemærk antallet af mulige 
UFO forårsagede luftvåben flystyrt, 
deriblandt tilfældet fra 1953, hvor 
et F-89 jagerfly over den ameri- 
kansk-canadiske grænse på radar¬ 
skærmen faldt sammen med et 
UFO og forsvandt (7). Eller det or¬ 
ganiserede uprovokerede angreb 
på en brasiliansk grænsepost (8), 
eller den umotiverede ødelæggel¬ 
se af en afrikansk landsby (9). Og 
udfaldene i elektricitetsforsynin¬ 
gerne kan, hvis de har forbindelse 
med UFOer, være alvorlige for hos¬ 
pitalspatienterne, trafikken o.s.v. 
Lejlighedsvis indløber der rappor¬ 
ter om direkte angreb på menne¬ 
sker — fra berøvelse af bevægelig¬ 
heden med lysstrålevåben til til¬ 
fangetagelse med undersøgelse 
for øje, hvilket efterlader perma¬ 
nente spor i offerets psyke. 

Alt taget i betragtning tyder sum¬ 
men af disse handlinger ikke på 
super-rationelle skabninger. Uden 
tvivl rationelle, men med sindet 
bundet af stærke følelser. En sam¬ 


menligning med menneskene ville 
uden tvivl vise en forskellig indde¬ 
ling af følelserne. For eksempel 
ville det være ufatteligt, hvis men¬ 
neskene kunne være så beherskede 
efter en så lang periode på en frem¬ 
med planet, når de klart var i stand 
til at dominere den. Alligevel vil der 
forsætligt eller uforsætligt fore¬ 
komme (som vist tidligere) fejltrin i 
disciplinen hos menneskene, som 
vi tror vil være meget mere aggres¬ 
sive, udnyttende og destruktive. 
UFOnauter er meget mere kontrol¬ 
lerede — enten ved selvbeher¬ 
skelse eller af ydre kræfter. Hertil 
kommer, at det synes som om UFO¬ 
nauter opererer i andre tidsmodel¬ 
ler. Menneskelig tålmodighed ville 
ved blot at iagttage en fremmed 
planet være udtømt for år tilbage. 
Årtiers og århundreders venten er 
ikke den måde, jordboere anven¬ 
der. 

Til sidst en mere håbefuld notits. 
Humanoiderne synes at mangle 
vores grådighed. Mennesket ville i 
deres sted sikkert have begyndt at 
udnytte os mere, end de har gjort. 


Ja, de har taget vand, nogle dyr, 
planter og mineralprøver, men i vir¬ 
keligheden meget lidt. Man finder 
det svært at tro, at selv ud fra de 
bedste motiver, at nogle menneske¬ 
lignende ikke ville omvendes og 
blive »kriminelle« og begynde at 
udnytte planeten meget mere. På 
en eller anden måde er vi forbudt 
område for UFOnauterne, d.v.s., at 
de i almindelighed lader os i fred 
og ikke lader os lide overlast, vi 
bliver beskyttet. Lige som for de 
store vildtreservater i Afrika, må 
der være strikse love til forebyg¬ 
gelse af indblanding. Episoder fore¬ 
kommer, men de er sjældne — me¬ 
get mere sjældne end krybskytteri 
i Afrika. Hvilket bringer forfatterne 
til, hvad vi vil med vores argumen¬ 
ter. Vi har afsluttet undersøgelsen 
af døren og låsen, lad os nu finde 
nøglen, som kan låse den op. 

Naturreservat hypotesen 

Lad os antage at de er turister. 

»OK, og hvad så?« vil læseren 
måske spørge. »Så har I konstate- 



Bortførelses- og kontakttilfældene beretter om, at de fremmedes adfærd er medlidende og venlig. Frygten for menneskene, og ikke 
mindst for nær kontakt med dem, er gentagne gange observeret. I tilfældet Betty og Barney Hiil var UFOnauternes reaktion drama¬ 
tisk, da de opdagede Barneys kunstige tænder. 

Der var også et tilfælde i Sydamerika, hvor man så tre fremmede spille »bold« med kampesten og foretage sig krumspring meget lig 
det vore astronauter gjorde på månen. Apollo 11, Edwin E. Aldrin. Juli 1969. 


ret, at UFOnauterne sandsynligvis 
er delvis emotielle (det er delvis 
u-rationelle). Hvad beviser det? 

Det betyder dette: Lige som de 
forskellige fremmede må have for¬ 
skellige grunde til at komme her, 
må en hver type fremmed have for¬ 
skellige motiver. Vi har frembragt 
et nyt begreb for UFO-motivation. 
Fraden stive antagelse, at UFOerne 
tilstedeværelse har et formål, har 
vi bevæget os til det mere reali¬ 
stiske synspunkt, at de fremmedes 
bevæggrunde må være komplekse, 
forskellige og følelsesbetonede 
som vore egne. Hvis vi er kommet 
så langt med at konstatere det mest 
nærliggende, må det være fordi, 
der stadig er lang vej indenfor UFO- 
analysen. 

Til illustration af disse sammen¬ 
satte ting vil vi bruge eksempler fra 
vor egen historie: Hawaii og Austra¬ 
lien. Til sammen har de oplevet en 
række af menneskets bevæggrun¬ 
de for at komme til nye og ukendte 
steder. 

Hawaii var ubeboet før polyne- 
seren. Han kom forat undgå religiøs 
konflikt og overbefolkning. Kaptajn 
Cook kom for udforskning, af nys¬ 
gerrighed og for at udvide sin viden 
og udvide det britiske verdensrige. 


Hvalfangerne kom for hvile, rekrea¬ 
tion og indtagelse af forsyninger. 
Missionæren kom for at udbrede 
sin religion. Den hvide forretnings¬ 
mand for at blive rig og udnytte 
jorden og ressourcerne. Orientaler¬ 
ne emigrerede forarbejde, penge og 
chancen. Handelsflåder stoppede 
for at handle og indtage forsynin¬ 
ger. U.S.A.’s flåde for det militære 
forsvar og turisten for skønheden, 
klimaet og fornøjelse. 

Australien haren anderledes bag¬ 
grund, og selvom mange af grun¬ 
dene er identiske, er andre forskel¬ 
lige. Hvem ved hvorfor aboriginierne 
(australnegerne) kom? Måske blev 
de smidt ud af deres oprindelige 
hjemland. De dømte havde intet 
valg, da England havde overfyldte 
fængsler. Irerne kom på grund af 
den politiske revolution, nybygger¬ 
ne for at få en bedre fremtid, end 
de kunne få i England, guldgraver¬ 
ne for omgående rigdom. Og så 
videre. Begrundelser findes i rigelig 
mængde. 

Og UFOerne? 

Vi kan udelukke nogle bevæg¬ 
grunde med det samme, for de 
synes ikke at passe ind i observa¬ 
tionernes mønstre: Begærlighed, 
udnyttelse og emperie opbygning 


synes fjerne muligheder. Vi er nær¬ 
mere et naturreservat og fri for at 
blive udnyttet. For så vidt at de har 
ladt os være. 

Blandt de til rådighed værende 
muligheder er de følgende bedre at 
satse på: 

1) Undersøgelse — dette kan for¬ 
klare deres relative lave profil på 
jorden. Det sædvanlige ubønhør¬ 
lige lave antal observationer gen¬ 
nem årene. Det kan også forklare 
observationer nær nye videnskabe¬ 
lige bygninger, teknologiske ste¬ 
der, skoler militærbaser, kraftvær¬ 
ker o.s.v. I almindelighed oprethol¬ 
des et grundigt opsyn. Forsknings¬ 
holdene må bestå af historikere, 
videnskabsmænd og kartografer. 
Disse hold hjælper på forklaringen 
af bortførelser, undersøgelser, prø¬ 
ve indsamlinger, forsøg med men¬ 
nesker (sådan som at give føde), 
dissektion og den åbenbare over¬ 
vågning af vore kommunikations 
systemer. 

2) En forsynings, hvile & repera- 
tions havn — Handels og militære 
fartøjer kan i det skjulte stoppe her 
forat indtage forsyninger og for at 
lade mandskabet hvile ud. Til den¬ 
ne kategori hører de tilfælde, hvor 
der indtages vand og tappes energi. 

Når alt kommer til alt er Jorden 
egentlig et misvisende navn til 
vores planet. Fra rummet ligner 
den virkelig en vand planet, og der 
er ingen tvivl om, at det virker til¬ 
trækkende på nogle livsformer. Det¬ 
te bringer os videre til vor næste 
og mest sigende kategori. 

3) Et naturreservat — eller for at 
gøre det endnu simplere, et turist 
område. Ved første øjekast virker 
det tredie forslag indlysende naivt 
eller latterlig. Men er det nu også 
det? 

Går vi ud fra den tanke, at Jorden 
er et naturreservat, harmonerer det 
så med kendsgerningerne? Vel, ud 


fra punkterne 1 og 2, oprigtigt talt 
ja. Mens der ganske vist er iagtta¬ 
get en intens UFO-aktivitet, er det 
som om en hver form for nær og 
længere kontakt bliver undgået i 
de fleste tilfælde. 

Ganske vist er det »byttets« 
snedighed, der chokerer os. »Hvor¬ 
for lander de ikke og kontakter os?« 
høres det ofte. Det er klart, de har 
ordre på, at de hverken på den ene 
eller anden måde må trænge sig 
ind på os. På nogle områder har de 
fået ordre til at undgå de store for¬ 
styrrelser på vor planet. Og når 
Keel og andre påstår, at de er her 
for at narre og hjernevaske os, er 


det helt sikkert, at deres aktivitets¬ 
niveau i den retning, er meget lille 
sammenlignet med, lad os sige den 
propaganda der kommer fra et lille 
land som Uganda. Den påvirker os 
næppe. Nej, vi overhører den ikke, 
vi undgår den. 

Sammenlign dette med de afri¬ 
kanske vildtreservater, og skønt alt 
andet end smigrende er sammen¬ 
ligningen slående. I begge tilfælde 
tager »uvedkommende« ind i reser¬ 
vatet og tilsidesætter forsikringer¬ 
ne om ikke at forulempe dyrene. 
Foto-safarier opmuntres, drab på 
og provokationer af dyrene for¬ 
bydes. Ikke desto mindre holder 
eksperter nær og fortsat kontrol 
med dyrene for at studere deres 
vaner og indbyrdes forhold. Be¬ 
mærk parallellerne med UFOerne. 
Vi har vedvarende observationer 
med lejlighedsvise bølger. Måske 
har jorden sin turistsæson ligesom 
Europa og det sydlige Stillehav. 

For dog at være ærlig, forstyr¬ 
relser finder sted: Skydning med 
lysstråler, destruktive handlinger 
o.s.v. Vend igen blikket mod de 
afrikanske dyreparker. På trods af 
den strikse lovgivning, findes der 
stadig krybskytteri. Selv de velop¬ 
dragede og mest velmenende men¬ 
neskerkan af frygt og uvidenhed til 
tider ved uheld komme til at provo¬ 
kere et dyr. Den »hvide jæger« bli¬ 
ver til tider tilkaldt og må dræbe 
forat beskytte kunden, eller måske 
affyrer han kun sin riffel for at ad¬ 
vare dyret. Dette sidste punkt kan 
forklare et antal UFOtilfælde, hvor 
et vidne er kommet for tæt på eller 
pludselig har nærmet sig UFO- 
nauternes fartøj, og er blevet para¬ 
lyseret af en lysstråle eller ufor¬ 
varende brændt af »radioaktivitet«, 
da UFOet fløj bort. 

Nu vil læseren måske begynde 
at forstå, hvor afgørende den tid¬ 
ligere undersøgelse af »mr. Spock« 
myten var. Ved ikke længere kun at 
fastholde en logisk tankegang og 
ved at åbne for muligheden af følel¬ 
sesmæssige (og menneskelige) re¬ 
aktioner, begynder UFOernes ad¬ 
færd at falde i hak. 

Men, men, men, hvad med de 
handlinger uden mening? 

Forstyrre biler, gentagne landinger 
på trivielle steder, undersøgelse af 
de samme træer igen og igen, den 
uophørlige indsamling af de mest 
almindelige sten, planter o.s.v.? 

Fint, lad os tage dem punkt for 


Når alt kommer til alt er Jorden egentlig et misvisende navn til vores planet. Fra rummet 
ligner den virkelig en vand-planet, og der er ingen tvivl om, at det virker tiltrækkende på 
nogle livsformer. Apollo 8. Julen 1968. 

punkt ud fra det synspunkt, at de 
er turister: 

A) UFO-påvirkning af biler og andre 
mekaniske køretøjer. 

Dag ud og dag ind stilles spørgs¬ 
målet: Hvorfor tiltrækkes en så 
avanceret race, som er istand til at 
bygge UFOer, fortsat af et så primi¬ 
tivt køretøj, som en bil? Når alt kom¬ 
mer til alt, må et hvert dygtigt under¬ 
søgelses team vel have fået detal¬ 
jerede oplysninger om bilerne for 
år tilbage. 

Som turist tager jeg til Sydameri¬ 
ka, hvad ønsker jeg at se? Deres 
jetfly? Deres nye Cadillacs? Nej, 
jeg ønsker at se deres studekærrer. 
Eller på museerne de primitive 
stridsvogne fra det gamle Egypten 
eller de gamle damptog fra de ame¬ 
rikanske vilde vesten. Ja, det må 
være det mest nærliggende. En 
hver ny turist ønsker at se en gam¬ 
meldags bil, og hvordan disse gam¬ 
meldags mennesker reagerer i dem. 
Derfor de tusinder af rapporterede 
UFO-bil sammentræf. Kun et nyt 
hold klodsede turister. Og det er 
en kendsgerning for turistindu¬ 
strien, at jo flere turister, der be¬ 
søger et sted og jo større en turist¬ 
attraktion det bliver, jo mere over¬ 
fladisk og monoton bliver turen. 
Det bliver det samme om og om 
igen. 

B) Den uophørlige visuelle under¬ 
søgelse af de mest jordbundne ob¬ 
jekter — fra træer til åbne marker. 

Endnu engang, et undersøgelses 
team ville have fået detaljer for 
længe siden. Og svaret er det sam¬ 
me som under A. En hver ny turist 
ønsker at se de samme ting, gøre 
det samme, se de anerkendte at¬ 
traktioner. Faktisk drejer det sig om 
en selvforstærkende cyklus: En 
UFOnaut ser et egetræ og bliver 
facineret — måske har de ikke ege¬ 
træer der hjemme, eller måske er 
alle deres træer kun ca. 1 m. høje, 
eller måske havde de træer for tu¬ 
sinder eller milioner år siden — og 
turisten bliver ophidset over denne 
»opdagelse«. Han rejser hjem og 
fortæller med begejstring om det 
til sine venner. De ønsker også at se 
det, de kommer og ser det, rejser g 
hjem og fortæller begejstret om § 
det og... På denne måde kan selv “ 
den tilsyneladende kedelige flade J 
prærie i Kansas blive et sted, der = 
skal ses, særlig hvis vældige byer 
dominerer deres planet og landlige 


omgivelser er usædvanlige. Akku¬ 
rat som på jorden, hvad de lokale 
tager for givet, tager de besøgende 
for udsøgt. 

C) Den konstant tagen prøver af de 
mest almindelige ting. 

Svaret på denne gåde er både 
simpel og lidt fornøjelig. Souve¬ 
nirer: At tage Souvenirer er lige så 
gammel som historien. I vor tid er 
Akropolis i Athen truet både af foru¬ 
rening og de turister, der tager små 
stykker som souvenir. Og med en 
hel planet til deres rådighed vil 
sådanne souvenir næppe savnes. 
Og skønt værdiløse for os, vil de for 
en gennemsnits turist være vigtige 
samtaleemner. 

Andre muligheder af mere officiel 
karakter omfatter zoologiske haver, 
museer, videnskabelige laborato¬ 
rier, gæste forelæsere og jord-spe¬ 
cialister. Der kan enddog være en 
større souvenir-industri af jord tin- 
gel-tangel. 

D) De mærkelige krumspring, der 
ofte knytter sig til UFOer. 

Skønt en noget uklar kategori, 
drejer eksempler på dette sig om 
to eller flere former for UFOer, der 
leger tagfat med hinanden, forstyr¬ 
relser af fly, biler og skibe. Disse 
antyder den slags drillerier, løben 
hornene af sig opførsel, man ofte 
møder hos ferierende turister. Ad¬ 
skillige rapporter omtaler UFOnau- 
ter, der bytter UFOer, hvilket vel 
svarer til, at to turister bytter motor¬ 
cykler eller cykler for at foretage et 
improviseret væddeløb. Et stort 
antal tilfælde drejer sig om junior¬ 


fartøjer, der leger tagfat eller »kyl¬ 
ling« med et moderskib. Denne 
slags »højrøstede« færden kan i al¬ 
mindelighed knyttes til feriegæster. 

Og for den sags skyld er teorien 
stort set, at vi med overlæg bliver 
udsat for en UFO-oplevelse, som 
fremtræder som en opvisning, må¬ 
ske i et forsøg på at opleve vor 
forbløffede reaktion. 

Hver og en af disse eksempler 
og mange til, kan være eksempler 
på, at leve og afreagere, kendte 
ting i turistindustrien. 

E) Bølger og UFOIandings zoner 
— særlig de mere utradiotionelle 
og ubetydelige steder vælges. 

Ved at behandle tanken om, 
hvorfor de lander i fjerne områder, 
har vi set, hvordan underlige og »tri¬ 
ste« steder kan blive aktive godt- 
besøgte områder. Faktisk forklarer 
turist hypotesen bedst denne for¬ 
vikling. Som den forklarer de bøl¬ 
ger, der forvirrer os. 

Skønt det sikkert er selv-deflate- 
rende, kan bølger blot være forskel¬ 
lige fremmedes varierende ferie høj¬ 
sæsoner. Eller med større sand¬ 
synlighed specielt tilrettelagte ud¬ 
flugter. På denne måde kunne bøl¬ 
ger være regelmæssige eller uregel¬ 
mæssige og stadig være virknin¬ 
gen af samme årsag, specielt hvis 
det drejer sig om forskellige frem¬ 
mede. 

(Desværre kan dette betyde, at 
en forudsigelse af bølger viser sig 
umulig eller kun har betydning for 
at foregribe dem og indsamle data.) 

For eksempel kan krydstogt skibe 



Adskillige rapporter omtaler UFOnauter, der bytter UFOer, hvilket vel svarer til, at to 
turister bytter motorcykler eller cykler for at foretage et improviseret væddeløb. 

sejle i Stillehavet hvert år, men an¬ 
løber kun New Caledonia (øer i det 
sydlige Stillehav mellem Australien 
og Fijiøerne) lejlighedsvis afhængig 
af bestillingerne eller typen af for¬ 
ventede feriegæster. Hvis man sam¬ 
menholder dette med antallet af 
krydstogt rederier og handelsskibe 
fra forskellige lande, begynder vi at 
forstå, hvor komplekse deres ad¬ 
færd må synes for en fuldstændig 
uvidende indfødt, som studerer 
skibe, der når hans kyst — hvilket 
vi uheldigvis også gør. 

Ved at anvende vor kendskab til 
UFOer, kan vi måske bevise gyldig¬ 
heden af denne analogi. Moder¬ 
skibet synes at passe godt ind i det¬ 
te. Et uhyre fartøj, der bliver brugt 
til at transportere turisterne den 
største del af de uhyre afstande, 
så ankrer det op ud for »kysten« og 
lader de små fartøjer bringe turis¬ 
terne til jorden. Mange observatio¬ 
ner jorden over (f.eks. Cressy, Tas- 
manien, Australien er en af dem 
(10)) omtaler et stort moderskib 
omgivet af mindre og mere typiske 
UFOer. Sommetider leger de små 
fartøjer tagfat, sommetider forlader 
de det store fartøj, sommetider fly¬ 
ver de ombord i det, — af og til alle 
tre ting. I virkeligheden må syste¬ 
met være mere kompleks. Moder¬ 
skibene kan være solsystem fær¬ 
ger, der transporterer bundter af 
små UFOer omkring i solsystemet, 
mens de virkelig enorme interstel¬ 
lare fartøjer venter uden for sol¬ 
systemets grænse. 

En fortræffelig forklaring på hvor¬ 
dan denne procedure fungerer kan 
findes i A.C.O.S. Bulletin nr. 16, 
december 1978, i en artikel med 
titlen »Are there too many UFOs« 
(Er der for mange UFOer) af John 
Prytz. 

Godtager vi denne tanke, sporer 
vi svaret på adskillige andre gåder. 
Det store antal forskellige fartøjer, 
må være et resultat af forskellige 
kulturers transportmidler. Lige som 
forskellige lande foretrækker for¬ 
skellige design på deres biler, må 
forskellige UFOnauter vel også. 
Selv den samme type fremmede kan 
have forskellige UFOer. Hvis nogen 
synes, at dette er latterligt, så sam¬ 
menlign bare rumfartøjerne fra jor¬ 
dens to eneste virkelige rumfarts¬ 
nationer. 

Og hvis moderskibene var en 
slags solsystem færger, kunne de 
transportere mange typer UFOer. 


Moderskibet kunne endda være 
permanent anbragt i vor solsystem 
og anvendt af mange forskellige ty¬ 
per UFOnauter og deres varierende 
fartøjer. Vore krydstogtskibe med¬ 
bringer, når alt kommer til alt, ad¬ 
skillige typer små både, og kryds¬ 
togt skibenes design varierer også 
fra skibsdesigner til skibsdesigner. 

Desuden må en hver rejse til så¬ 
dan et naturreservat sandsynligvis 
være begrænset til afstukne om¬ 
råder. Dette er tilrådelig af bekvem¬ 
meligheds hensyn ved tilrettelæg¬ 
gelsen af rejser og af hensyn til 
kontroller af turisterne, så de ikke 
forstyrrer menneskene eller, hvis 
de kommer i vanskeligheder på 
jorden. Det er en sikkerhedsfaktor 
i stil med safariernes hvide jæger. 
Dette hjælper med til at forklare, 
hvorfor isolerede tilsyneladende 
almindelige områder bliver bølge¬ 
zoner år efter år. 

Et andet gådefuldt aspekt ved 
bølgerne er, at de både er fulde af 
gentagelser og stedfæstet som 
Tully i Queensland, Australien (11), 
som har haft periodiske UFO-obser- 
vationer, og så til andre tider plud¬ 
selig mange over et stort område 
af kloden. Turisme passer glimren¬ 
de ind i dette billede. Der vil være 
visse steder, velkendte og på alles 
det-må-jeg-se liste, og andre ube¬ 
regneligt besøgte steder på til-fra 
rejser. Tully rapporten må omhandle 
undersøgelses team og turister, der 
ikke nødvendigvis rejser i højsæ¬ 
sonen. De verdensomspændende 
bølger kan være højsæsoner eller 
store krydstogt fartøjer, der anløber 
vores »havn«. 

Vi må også huske, at de bølger, 
vi opdager, må være fuldstændig 
en-øjede. De i hovedsagen uhyre 
polarzoner kan være skueplads for 
massive uopdagede bølger. Og som 
vi påpegede tidligere, er vi virkelig 
vand-planeten. Hvor mange obser¬ 
vationer kunne vi foretage, hvis vi 
kunne opretholde en omfattende 
bevogtning af oceanerne. Der er 
blevet foretaget mange observa¬ 
tioner nær skibe i rum sø, ja selv 
af nogle få usoer. Sådan et turist¬ 
program ville i hovedsagen forblive 
ukendt. 

Som en afslutning omtales her 
nogle ekstrapunkter. 

Jorden kan være centrum for et 
større forskningsprojekt, så vel som 
for enkelte undersøgelses team. 
Nogle observationer kan være af 


uddannelsesmæssig karakter på 
deres hjemplaneter, (bemærk at vi 
skriver planeter: Hvis ETI-hypotesen 
er korrekt, må et flertal af UFO¬ 
nauter være indblandet). Sprogstu¬ 
dier og kulturelle forskelligheder 
indenfor samme art kunne være 
områder af væsentlig interesse på 
jorden. Så kunne den »primitive« 
udvikling være af interesse for 
deres antropologer. Deres viden¬ 
skabelige undersøgelser kunne om¬ 
fatte betydelig mere end bare zoo¬ 
logi og økologi. Hvis et CE 3-tilfæl- 
de lader antyde, at de fremmede 
kommunikerer ved telepati, glem¬ 
mer vi noget ganske enkelt, der 
kunne betyde, at vi i det mindste 
er modtagelige for telepati og på et 
udviklingstrin for denne evne. Må¬ 
ske er dette deres vigtigste under¬ 
søgelses område. 

Eller måske er disse bølge-zoner 
nogle steder, hvor de psykiske 
aspekter (vi formodes at have dem) 
er intensiveret. Dette kan være 
grunden til de tiltrækkes af disse 
steder. 

Eller måske historiske, det kan 
være opdaget, at vi befinder os på 
et kritisk stade, og de er her for at 
registrere det og sammenligne det 
med deres eget. Turisterne kan 
være her af denne grund: »Se det 
før det forsvinder«, eller »de lader 
dig ikke se det senere«, det er en 
almindelig talemåde hos os, måske 
også hos dem. 

Måske er vi teknologisk set på 
grænsen af en meget afgørende ud¬ 
vikling, som vil ændre hele vores 
civilisation. »Se studekærren i år, 
næste år har de biler allesammen. 

Eller måske er vi de eneste in¬ 
telligente, omend primitive, huma- 
noider indenfor 50 parsec (163 lys¬ 
år). 

De kommer måske kun for at gri¬ 
ne af vores tilbagestående ud¬ 
vikling. 

Eller måske er det den smukke 
Saturn, der bringer dem hid, og vi 
er blot noget, man tænker på bag¬ 
efter. 

Mulighederne er uendelige, men 
i det grundlæggende logisk over¬ 
bevisende. I det store og hele, hvor 
mange af de jordboer, som rejser 
til fjerne mål, har kun en grund til 
det? 

Der vil utvivlsom være mange ind¬ 
vendinger mod vores teori. De fle¬ 
ste vil indskrænke den til at være 

ubevist. Forfatterne er helt enige, 
Hvad vi har gjort, er at sætte »natur- 
reservat«-hypotesen i forgrunden 
og forsøgt at holde den op mod 
fænomenet. Efter omstændighe¬ 
derne harmonerer det, ja ligefrem 
virker. Det virker ligefrem bedre end 
nogen anden ETI eller alternativ 
teori, men vi kan selvfølgelig ikke 
bevise den, før vi virkelig har et 
UFO i hånden. 

Vi kan imidlertid med sikkerhed 
fastslå to ting. Det ene er det be¬ 
greb, hvorpå teorien hænger, det 
andet er til gengæld en mulig ud¬ 
fordring af teorien. 

1) UFOnauterne er helt afgjort hver¬ 
ken super-rationelle eller målret¬ 
tede. Dette støttes af alle de frie og 
saglige analyser af fænomenet, i 
hvis grundsætning der anvendes 
ETI eller en hvilken som helst anden 
teori. 

Der er myriader af grunde til de 
er her. 

2) Og skønt tanken om jorden som 
et turistmål kan synes irrelavant, 
underordnet eller simpelthen ab¬ 
surd, må vi se på den ud fra et 
menneskes synspunkt. Når vi har 
fremgang, og vores levestandard 
stiger, stiger turismen med storm¬ 
skridt. FN har udtalt at omkring 
år 2000 vil turismen være den stør¬ 
ste industri i verden. Andre rap¬ 
porter lader antyde at den allerede 
er det. Med en stigning i overfloden 
og fritiden vil folk rejse mere og 
mere. De ønsker at se verden, 
hvorfor så ikke galaxen? — hvis 
dette er muligt. Der er allerede 
reserveret plads på turistrejser til 
månen. 

Utvivlsomt, vil mange kritikere 
indvende, med de enorme omkost¬ 
ninger, der er forbundet med en 
rejse hertil fra et andet solsystem, 
og vil et højtudviklet samfund ødsle 
med sine ressourcer, vil de tillige 
spørge. Men hvor mange menne¬ 
sker bruger ikke for tiden mere 
på en ferie end på en ny bil, som 
oftest en betragtelig del af en års¬ 
løn? Folk planlægger deres rejse i 
måneds- og årevis. Desuden, hvis 
man fra 50 solsystemer rejste sam¬ 
men, ville omkostningerne formind¬ 
skes og konkurrencen ville gøre 
det endnu billigere. Moderskibe 
som solsystem færger er da ganske 
fornuftigt, hver UFOnaut medbrin¬ 
ger sin egen lille UFO — derfor 
forskelligheden — og anvender de 
store fartøjer til rejser. 


Turismen er en af de største 
økonomiske, belærende og oply¬ 
sende faktorer i verden. Den giver 
velstand, tolerance og forståelse 
mellem de enkelte og hele natio¬ 
ner. At betegne den som triviel, er 
en tilsidesættelse af dens styrke 

Oversættelse: Flemming Rasmussen. 

NOTITSER 


Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


Australiens første 
bortførelsestilfælde? 

Sidste år overvejede redaktør Pony 
Barenson og Keith Basterfield i fæl¬ 
lesskab at skrive en artikel om den 
tilsyneladende mangel på bortfø¬ 
relsestilfælde i Australien. I dag har 
ingen kendskab til, at noget sådant 
er sket i denne verdensdel, på trods 
af at der rapporteres om mange 
tilfælde i den øvrige verden. Noget 
foretog de sig da alligevel, og på et 
tidspunkt fik de kendskab til et 
bortførelsestilfælde, hvor to unge 
mænd var indblandet. De sagde, 
det fandt sted nær Port Lincoln, 
South Australia(S.A.), i oktober 
1981. 

Denne korte rapport drejer sig kun 
om de foreløbige detaljer. Under¬ 
søgelsen er stadig i fuld gang. Indtil 
nu har Keith Basterfield haft kor¬ 
respondance med begge rapportø¬ 
rerne og talt i telefonen med den 
ene — kommunikationen er meget 
langsommelig, da den ene bor på 
en fårefarm (en stor ejendom) nær 
Broken Hiil, New South Wales 
(NSW), og den anden arbejder i MT. 
Isa, Queensland. 

Beretningen 

To unge mænd, John og Peter 
(opdigtede navne, da de ønsker at 
være anonyme) var på vej fra Broken 
Hiil til Port Lincoln i Johns Holden 
sedan fra 1966. Fra Port Lincoln 


havde de i sinde at køre mod Alice 
Springs i Northern Territory. 

Den 24. oktober 1981 kørte de fra 
Adelaide omkring kl. 08.00, men lidt 
vrøvl med bilen forsinkede dem, og 
derfor ankom de først til Whyalla 
mellem kl. 21.30 og 22.00. Da byen 
var næsten uddød på den tid af nat¬ 
ten, besluttede de at fortsætte. 
Nogle få minutter efter de havde for¬ 
ladt Whyalla skreg Peter til John, 
athan skulle standse bilen, for han 
havde set et blåt »flakkende« lys på 
himlen mod venstre (sydøst, i ret¬ 
ning af Spencer Gulf). De standsede 
og så begge et andet lys komme 
frem under det første. Dette andet 
lys bevægede sig omkring og fløj 
op over bjergene og ned i dalene, 


før det standsede i en bestemt dal. 
Observatørerne betragtede det et 
stykke tid, før de fortsatte. De talte 
sammen om, hvad de havde set. 

Kort efter følte John det, som om de 
standsede igen og siger, at det, der 
skete, er meget svært at forklare, 
men erindrer »en svæven« ind i et 
endeløst hvidt rum, han vidste, han 
var der, men kunne ikke bevæge sig. 
En »tingest« kom gående hen ad 
vejen og standsede lige foran ham. 
Alt, hvad han så, var en del af et 
væsen eller en skikkelse, som så ud 
til at være iklædt en gammel ro¬ 
mersk dragt, og som blev stående 
et øjeblik, før den forsvandt. John 
»vågnede« og sad ganske stille, ind¬ 
til Peter til sidst spurgte: »Hvad 


DARWIN 


TOWNSVILLE 

skete der?« John genvandt fatnin¬ 
gen og så, at det næsten var ble¬ 
vet lyst, og så fortsatte de rejsen. 
Han følte det som om, han ikke 
havde sovet en uge. 

Peter erindrer tilsyneladende også, 
at have vandret ind i et stort hvidt 
rum og har også en svag erindring 
om at have set et væsen, der stod 
omkring 15 meter fra bilen. 

Her slutter beretningen foreløbig. 

Kilde: UFORAN nr. 4, 1982 
Oversættelse: 

Flemming Rasmussen 



Nærkontakt 

En dag da S.P. Olesen, Sindal, kom 
gående — fredeligt og roligt — stod 
han pludselig ansigt til ansigt med 
to kæmpe-UFOer. De to UFOer — 
et rødt og et gult — stod landet på 
jorden og S.P. Olesen skyndte sig 
at tage det viste billede af det ene . 
UFO. 

Desværre blev UFO-gåden ikke løst 
ved denne lejlighed, da UFOerne 
ved nærmere studeren viste sig at 
være to sommerhuse, som nægtede 
at flyve væk med en stor ildsøjle. 

Så hvis man ønsker at se på UFO- 
sommerhuse, kan man altså lægge 
vejen forbi Pegoniavej i Rågeleje. 
Der forlyder intet om UFOerne er til 
salg. 

Ipa 


UFO-frygt i Manor 

Et mystisk objekt, som blev set på 
himlen over Sheffield, lod de skræm¬ 
te indbyggere stå tilbage med den¬ 
ne følelse af »nærkontakt«. 

Det grønlige objekt dukkede i følge 
adskillige øjenvidner op over Manor. 
En lokal familie og en politibetjent 
var mellem dem, der så det. 

Men da politiet i dag blev sat til 
at undersøge observationen, ude¬ 
lukkede de, at det havde noget som 
helst med UFOer at gøre. 

En talsmand sagde: »Vi mener, at 
det sandsynligvis var en højtflyven¬ 
de helikopter eller en komet (et 
fly?).« 

En rapport vedrørende hændelsen 
er blevet sendt til RAF i Finningley 


som arkiverer oplysningerne sam¬ 
men med en UFO-forskningsorgani- 
sation. 

Kilde ukendt. 


Bjergning af 
nedstyrtet UFO? 

Den australske UFO-forsker, Bill 
Chalker, fortæller i UFO Research 
Australia Newsletter, vol. 3, no. 4, 
at han for nylig har været i forbin¬ 
delse med Noel Martin fra Wollon- 
gong i New South Wales i Austra¬ 
lien. Noel Martin har stiftet selska¬ 
bet »UFO Discovery 82« i et forsøg 
på at bjærge et UFO, han og hans 
familie så synke ud for kysten ved 
Wollongong for 25 år siden. Til 
finansiering af dette bjergningsfor¬ 
søg håber Noel Martin at kunne rej¬ 
se 250.000 australske dollars. 

Noel Martin siger, at han tydeligt 
erindrer det nødstedte, brændende 
fartøj cirkle omkring, før det til sidst 
styrtede i vandet, og han holder 
stærkt på, at det ikke var et meteor. 
Såfremt yderligere oplysninger 
skulle dukke op om sagen, vil vi 
naturligvis orientere vore læsere 
herom. 

O.H. 


BUFORA UFO Kongres 

Den 3. Internationale UFO kongres 
27.-29. august 1983. 

Talere: 

Dr. J. Allen Hynek, USA 
Dr. Stanton T. Friedman, USA 
Dr. Alex Keul, Østrig 
Bertil Kuhlemann, Sverige 
Per Andersen, Danmark 
Dr. Sue Blackmore, England 
Hilary Evans, England 
Endvidere er der i programmet af¬ 
sat tid til et seminar, om vel nok 
den vigtigste og bedst dokumen¬ 
terede UFO-rapport, der til dato er 
foregået i England. 

Kongresadresse: 

The Lorch Foundation, Lane End, 
Nr. High Wycombe, Bucks. 

For yderligere information, skriv til 
John Shaw, 5 Vardens Road, London 
SW 11 IR Q. 


Socialistiske UFOer 

Det franske UFO-undersøgelses 
organ GEPAN, der siden 1977 har 
eksisteret under den franske rum¬ 
fartsorganisation CNES, meldes nu 
nedlagt. 

Hermed er et af de få officielle 
projekter til undersøgelse af UFO- 
fænomener i Europa nedlagt. 


Pengekassen er lukket. Forinden 
nåede GEPAN dog at udgive en 
række tekniske rapporter af høj 
kvalitet. Deriblandt en række grun¬ 
dige undersøgelser af påståede 
UFO-hændelser. 

Det forlyder, at årsagen til GEPAN’s 
endeligt hængersammen medden 
socialistiske magtovertagelse i 
Frankrig og den nye præsident 
Mitterand. Socialister interesserer 
sig åbenbart ikke så meget for 
UFOer! 

UFO-Sverige Aktuellt , 

1983/2/pa 

Mystisk lys over det 
nordlige Stillehav 

Besætningsmedlemmerne på 
to Japan Airlines fly, der fløj 
Japan-Europa via Anchorage, 
rapporterede, at de så et mær¬ 
keligt lys over det nordlige Stil¬ 
lehav omkring 700 km øst for 
Kushiro på Hakkaido sent om 
aftenen den 18. juni. 

Lyset blev først set af besæt¬ 
ningen på JAL Flight nr. 403 



ført af Katsumi Araki. Dette fly 
forlod Narita Airport kl. 21.30 
og fløj til Paris via Anchorage. 

Da dette Boing 747 befandt 
sig omkring 42° N og 153° 0, 
så besætningen et stort rundt 
gullig-hvidt lys. En trediedel af 
lyset var under horisonten, og 
dets størrelse var mellem 18 og 
27 km. Det dækkede en fjerde¬ 
del af himlen. Lyset blev grad¬ 
vist svaghed og forsvandt. 

En lignende rapport kom fra 
besætningen på JAL Flight nr. 
421, som passerede det samme 
område kort efter på vej til Lon¬ 
don via Anchorage. 

Det står ikke helt klart i hvil¬ 
ken retning lyset blev set. I 
luftfartskredse siges det, at 
hvis man ser et lys om natten, 
kan det meget let befinde sig 
flere hundrede km borte. 

Ansatte i JAL siger, at det nu 
er fire år siden Narita Airport 
blev åbnet, men at det er første 
gang, der er blevet set et mær¬ 
keligt lys over det nordlige Stil¬ 
lehav. De har ingen formodning 
om, hvad det kan være. 

Asahi Evening News, 
tirsdag den 22. juni 1982/fr 

Foto: Morten Them Pedersen 


DANSKE FOTOSAGER _ 

Opklaring og mystik 

Af Kim Møller Hansen 


Fotosag nr. 1981-04-26-35 
I UFO-NYT nr. 5, 1981, offentlig¬ 
gjorde vi et spændende foto taget 
den 26. april 1981 af amatørfotograf 
Morten Them Pedersen ved Brund- 
dragerne på Lollands sydkyst. Efter 
fremkaldelsen af filmen opdagede 
fotografen et trekantet »objekt«, 
som han ikke havde observeret un¬ 
der selve optagelsen. Et aftryk af 
billedet blev straks sendt til ana¬ 
lyse hos SUFOI, men en kvalifice¬ 
ret fotoanalyse kunne først udfø¬ 
res, da det originale negativ også 
blev tilsendt. 

SUFOIs fotokonsulent Hans 
Bødker har undersøgt originalne¬ 
gativet og skriver bl.a. i sin rapport: 

Fotografen har anvendt en llford 
FP 4 sort/hvid film, format 24x36 
mm. Fremkaldelsesmetoden er ik¬ 
ke oplyst, men det ligner en hjem- 
mefremkaldelse. Filmen er stærkt 
ramponeret med mange ridser og 


pletter på emulsionssiden, og på 
nr. 35 og 36 ses en tydelig beska¬ 
digelse af emulsionen, der ligner 
det omhandlede objekt på nr. 38. 
Endvidere har filmen fået falsk lys i 
siderne, og første negativ har nr. 
34, hvilket tyder på, at filmen har 
været klippet over eller er taget fra 
en større rulle. 




Aftryk af negativ nr. 38, hvor det trekantede »objekt« er synligt lige over horisonten til ven¬ 
stre på billedet. (Attention! Film defect!) 


På negativ nr. 38 ses det interes¬ 
sante objekt helt ude i billedets 
venstre side, umiddelbart over ho¬ 
risonten. På en kraftig forstørrelse 
ses det som en sort trekant med 
en cirkel indeni. Lignende pletter 



Aftryk af negativ nr. 36. Her ses også to 
»objekter«, der minder om objektet på neg. 
nr. 38. 



Forstørrelse af det ene »objekt« på neg. nr. 
36. Sammenlign med fig. 2. 


ses på neg. nr. 35 og 36. Her er for¬ 
men bare mere optrukket og selve 
emulsionen er farvet brunlig som 
efter en varmepåvirkning samt let¬ 
tere krakeleret. Pletterne har alle 
tilnærmelsesvis samme form, så 
man må antage, at de er opstået 
på samme måde, formodentlig på 
grund af varmepåvirkning. Hvordan 
kan jeg kun gætte på; en gnist, som 
den der kommer fra en stjerneka¬ 
ster eller vinkelsliber, kan måske 

lave det, således at den har belyst 
filmen, samtidig med at den er ble¬ 
vet lettere brændt, men hvorledes 
den har fundet vej til filmen, kan 
jeg ikke svare på. 

Konklusion 

Jeg må konkludere, at objektet på 
billedet ikke er fotograferet, men 
formodentlig opstået på grund af 
lys og varmepåvirkning af filmen 
fra en gnist eller lign. på et tids¬ 
punkt, hvor filmen ikke har siddet i 
kameraet.« 

Fotosag nr. 1977-02-00-46 

I februar 1977 var en værnepligtig 
(som ønsker at være anonym) på 
Flådestation Grønnedal på Grøn¬ 
land på vej hjem fra et biografbe¬ 
søg, da han stoppede op for at be¬ 
tragte nordlyset, der var meget kraf¬ 
tigt denne aften. Klokken var da 
22.30. Han hentede et kamera og 
tog et billede af nordlyset ud for 
stationskontoret med bjerget 
Kungnåt i baggrunden. 


Collagetegning lavet ud fra de tre aftryk 



skriver i rapporten: 

»Der foreligger tre negativer nr. 
41, 42, 43. Alle tre viser nord¬ 
lys over Grønnedal og er taget i 
sydvestlig retning mod Kungnåt. 
Kun nr. 42 viser et interessant ob¬ 


jekt, nærmest en sort skygge i den 
nederste del af nordlyset. Fotogra¬ 
fen har oplyst, at billederne er ta- 



Aftryk af neg. nr. 41, hvor man nederst ser 
stationskontoret på flådestation Grønnedal 
og øverst ser nordlyset. 



Aftryk af neg. nr. 42. Det interessante ellipseformede objekt ses i centrum med nordlyset 
som baggrund. 

Fotosag nr. 1977-02-00-46. 


Umiddelbart efter tog han endnu 
et billede, men denne gang var der 
også en mærkelig genstand på 
himlen. Da observatøren vendte 
ryggen til for at hente den vagtha¬ 
vende officer på stationskontoret, 
forsvandt genstanden. Derefter 
blev et tredje billede af nordlyset 
taget. 

Fotokonsulent H. Bødker har un¬ 
dersøgt det originale negativ og 



Kraftig forstørrelse af objektet. 


get på tid, ca. 1 minut, hvilket stem¬ 
mer fint overens med stjernerne, 
der er svagt udtrukket p.g.a. jor¬ 
dens rotation. Endvidere er der på 
alle tre negativer en slags dobbelt¬ 
tegning som et ekstra billede oven 
på det oprindelige billede. Da det 
er ens på alle tre billeder må det 
skyldes indre spejling i objektivet, 
eller snarere fra et påskruet filter. 

En kraftig forstørrelse af den 

Kilde: Gliding Meteorology. 


mørke skygge viser en ellipsefor¬ 
met aftegning. Aftegningen frem¬ 
står skarpest i nord og syd retnin¬ 
gen, hvorimod den virker uskarp i 
øst og vest retningen. Skarpheden 
i nord-syd retningen passer fint 
sammen med skarpheden i den øv¬ 
rige del af billedet, hvorfor det må 
sluttes, at aftegningen er i focus. 
Den uskarphed, der er i øst-vest 
retningen, kan således kun opstå 
ved, at objektet har bevæget sig 
under eksponeringen. 

Fotografen oplyser, at objektet 
forsvandt, da han vendte ryggen 
til det for at hente vagthavende. 
Efter hvad jeg kender til nordlys, 
bevæger det sig livligt rundt på 
himlen, og kan således have flyt¬ 
tet sig, mens han vendte ryggen til, 
og da objektet i forvejen befandt 
sig i udkanten og fremstårsom en 
skygge mod nordlyset, skal der ik¬ 
ke megen bevægelse til, før det 
ikke kan ses mere. Dette ses tyde¬ 
ligt i collagen, hvoraf det også 
fremgår, at billede nr. 41 er taget 
fra et andet punkt end nr. 42 og 43, 
hvilket tydeligt ses på stjernens be¬ 
vægelse lige over skorstenen. Be¬ 
vægelsen er modsat af, hvad man 
måtte forvente. Det ses endvidere, 
at nr. 42 og 43 er taget fra næsten 
samme punkt...« 

Desværre foreligger der intet 
udfyldt UFO-rapportskema eller 
fotorapportskema med oplysnin¬ 
ger om observationsdata og kame¬ 
radata, så vore undersøgelser og 
konklusioner må alene baseres på 
billedmaterialet. Ud fra billedma¬ 
terialet er der ikke noget som ty¬ 
der på en pludselig forsvinden. 
Objektet kan godt have været der i 
længere tid blot ikke synligt på en 
mørk baggrund. Der er dog ting, 



I den bølgeformede luftstrøm, der opstår på 
læsiden af f.eks. et bjerg, vil der i bølge¬ 
toppene dannes små skyer, der ofte har 
linseform, såkaldte altocumulus lenticu- 
laris. 



Flådestation Grønnedal set mod Kungnåt. Stationskontoret ses længst væk omtrent midt 
i billedet ved den hvide skorsten. 


der tyder på en langsom bevægel¬ 
se på tværs af optagelsesretnin¬ 
gen. 

Det er fotoafdelingens hypote¬ 
se, at der muligvis kan være tale 
om en linseformet sky, en såkaldt 
altocumulus lenticularis. Denne 
skytype dannes af turbulerende 



Linseformede skyer ved flådestation Grøn¬ 
nedal. 


luftmasser over ujævnt terræn og 
er ret almindelig på Grønland. I 
modsætning til andre cumulus- 
skytyper har altocumulus lenticu¬ 
laris en relativt lang levetid og fo¬ 
tografierne sættes ofte, ikke 
mindst p.g.a. den karakteristiske 
linseform, i forbindelse med 
UFOer. 



Altocumulus Lenticularis fotograferet i 
Norge. 


40 60 80 100 Knob 



Skydannelser i forskellig højde på læsiden af et højdedrag. 

BØGER OG TIDSSKRIFTER 

Anmeldelser 


2. CENAP DOKUMENTATION: 
SUFOI 

Redigeret af Hansjurgen Kohier 
og Werner Walter, 

CE NA P/Mannheim, 1982 
59 sider, 

A-4 fotokopieret, 

DM 12,- 

Siden 1975 er der foregået en 
stadig øget udveksling af informa¬ 
tioner og materialer mellem 
SUFOIs forskellige afdelinger og 
den vesttyske UFO-organisation 
CENAP — Centrales Erforschungs- 
netz Aussergewohnlicher Phåno- 
mene. Samarbejdet er yderligere 
gennem årene blevet udbygget via 
CENAP-leder Hansjurgen Kohlers 
besøg i Danmark. 

I anledning af SUFOIs 25 års ju¬ 
bilæum har CENAP i sin række af 
dokumentationsmaterialer udgivet 
et særhefte om SUFOI og UFO- 

CENAP 


DOKUMENTATION 



Nyt. Heftet er redigeret af de to 
CENAP-ledere Hansjurgen Kohler 
og Werner Walter, der også er de 
bærende kræfter i organisationen 
samt tidsskriftet CENAP-Report. 

I Vesttyskland har UFO-sagen i 
mange år været synonym med or¬ 
ganisationen DUIST, der i væsent¬ 
lig grad har baseret arbejdet på de 
mange kontaktberetninger og på 
presseomtale fremfor seriøst un¬ 
dersøgelsesarbejde. CENAP har 
gennem årene været stærkt opta¬ 
get af grundige undersøgelser af 
de enkelte UFO-observationer, for 
derigennem at påvise, at den vi¬ 
denskabeligt prægede metode 
bringer os videre end de løse ryg¬ 
ter. 

Det foreliggende særhefte om 
SUFOI er udgivet bl.a. for at give 
CENAP-medlemmerne et indtryk 
af, på hvilken måde, SUFOI gen¬ 
nem tiderne har grebet tingene an, 
og efter hvilke metoder vi arbejder. 
Heftet indeholder en række af de 
artikler, vore forskellige medarbej¬ 
dere i de senere år har skrevet til 
UFO-Nyttil belysningafdisseting. 
Artiklerne er i heftet naturligvis 
oversat til tysk og illustreret med 
fotos fra CENAPs og SUFOIs fo¬ 
toarkiver, bl.a. en del fotos fra biI- 
ledkavalkaden i UFO-nyt’s Jubilæ- 
umsnr. samt fra SUFOl-udstillin- 
gen på Københavns Rådhus i 1977. 

Vi er i SUFOI meget glade for 
det store arbejde, man i CENAP 
har lagt i dette dokumentations¬ 
hefte. Vi kan varmt anbefale heftet 
til de af vore medlemmer, som måt¬ 
te have tysksprogede venner og 
bekendte, som man gerne vil infor¬ 
mere yderligere om det arbejde 
på UFO-området, der udføres af 
SUFOI og UFO-nyt. 


Heftet kan bestilles hos CENAP- 
Mannheim, Hansjurgen Kohler, 
Limbacher Strasse 6, D-6800 

Mannheim 52. 

Ole Henningsen 

Die Nagora Fotoserie 

Kritisch Betrachtet 
af Klaus Webner, 

Wiesbaden 1982 

Den 23. maj 1971 tog den da 25- 
årige østriger Rudi Nagora ialt 9 
farvebilleder af en genstand, der 
fløj rundt på himlen. Siden da har 
disse fotos været offentliggjort 
mange steder, og de har givet an¬ 
ledning til stor diskussion. 

Ingeniør Adolf Geigenthaler fra 
Vesttyskland har i sin bog »UFO’s 
ausserirdische Weltraumschiffe 
existieren wirklich« fra Ventla 
Verlag 1976, anvendt et af bille¬ 
derne på smudsomslaget sammen 
med teksten »Beweiskråftige Farb- 

fotoserie«. Alle 9 billeder er sam¬ 
men med forstørrelser offentlig¬ 
gjort i Geigenthalers ovennævnte 
bog, der også indeholder et helt 
kapitel med omtale af og analyse 
af billederne, der af forfatteren 
betegnes som ægte og visende 
rumskibe fra andre verdener. 


DIE 

NAGORA 

FOTOSERIE 



KRITISCH 

BETRACHTET 

VON 


KLAUS WEBNER 


Klaus Webner fra Vesttyskland 
har gennemgået alt tilgængeligt 
materiale om Rudi Nogoras foto¬ 
serie og er kommet til et ganske 
andet resultat, nemlig at der er tale 
om en lille genstand på ikke over 
30 cm i diameter som blot er kas¬ 
tet op i luften og fotograferet. 

Klaus Webner har netop udgi¬ 
vet en lille instruktiv bog » Die 
Nagora Fotoserie Kritisch Betrach- 
tet<< (32 sider, A-5 format), hvor 
han sætter nogle af de fremførte 
»kendsgerninger« om Nagorafoto- 
grafierne overfor sine egne ialt 
14 opregnede modargumenter, 
hvoraf nogle lyder: 

— der er tvivl om, hvor billederne 
i det hele taget er optaget, 

— der findes ingen vidner udover 
Nagoras kone, 

— den ændring af skyformationer¬ 
ne, der ses på billederne, un¬ 
derstøtter ikke Nagoras beret¬ 
ning, 

— det er ganske umuligt at sige 
noget om objektets afstand fra 
fotografen og dermed dets 
størrelse, som af Geigenthaler 
angives som 25 m i diameter 
og 

— billederne kan med lethed la¬ 
ves som trickfotos. 

Når Klaus Webners lille bog 
forekommer mig såre interessant, 


er det fordi forfatteren systema¬ 
tisk opstiller de ofte noget luftige 
påstande angående billederne og 



Klaus Webners fotoeksperiment vedr. stør¬ 
relsesforhold. På det øverste billede ses 3 
tilsyneladende lige store runde skiver. På 
nederste billede ses, at skiverne havde 
højst forskellig størrelse og i virkeligheden 
var anbragt i forskellig afstand fra foto¬ 
grafen. 


deres optagelse overfor måske 
mere jordnære kendsgerninger, 
der får »rumskibet« til at falde til 
jorden. Og det er egentlig synd! 
Altså at der til stadighed frem¬ 
kommer bøger på markedet, som 
er baseret på så mange ord og så 
få kendsgerninger! 

Klaus Webner, der også er foto¬ 
medarbejder for den vesttyske UFO- 
organisation CENAP, har foreta¬ 
get mange fotoeksperimenter for¬ 
ud for sin bog. En del af dem er 
beskrevet i bogen, der indeholder 
24 fotos og 3 illustrationer. 

Bogen, som er på tysk, er at 
anbefale for de af vore læsere, der 
er specielt interesserede i proble¬ 
matikken omkring UFO-fotos. Den 
kan erhverves fra forfatteren på 
adressen: Klaus Webner, Zugspitz- 
strasse 56, D-6200 Wiesbaden. 

Pris: DM 15,- eller US dollars 7,- 
incl. porto. 

Ole Henningsen 



Klaus Webner kaster her en VW-hjulkapsel op i luften under sine fotoeksperimenter i 
forbindelse med Nagora-fotoserien. 

Luft- og Rumfarts årbogen ’82 
red. B. Ålbæk-Nielsen 
Luft- og Rumfartsforlaget 
O ure 1982 

223 sider, illustreret, indb. 
pris kr. 130,- 

Årbogen består af en række artik¬ 
ler om aktuelle emner, og en kro¬ 
nologisk oversigt, som på grund 
af den lange produktionstid ræk¬ 
ker fra 1. august 1981 til 1. august 
’82. 

Af artiklerne om flyvning, som 
ikke er »mit område«, men nok en 
stor interesse, nød jeg mest min¬ 
deartiklen om DC-3/C-47 transport¬ 
flyet. Af rumfartsartikler indehol¬ 
der årbogen en om Ariane-raketten, 
en om planetprojekter, og en over¬ 
sigt om »Rumfarten just nu«, og 
desuden er der en del notitser i 
oversigten, som har med rumfart 
at gøre. Balancen imellem de to 
emneområder er rimelig, selv om 
jeg gerne havde set mere rumfarts¬ 
stof — men der er jo nok flest 
flygale købere! Arianeartiklen giver 
en udmærket oversigt over denne 
løfterakets historie og konstruk¬ 
tion, med tilpas mange oplysnin¬ 
ger samlet, til at man vil kunne 
bruge artiklen som reference. Den 
anden rumfartsartikel beskriver nog¬ 
le rummissioner i solsystemet. 
Under en omtale af Halley s komet 
er der en lille sjov sidehistorie om 
en dansk ballonfærd, og forfatteren 
kommer rundt i mange pudsige 
kroge i løbet af artiklen. Det gæl¬ 
der også i den aktuelle artikel (som 
har samme forfatter). Den er i øv¬ 
rigt for halvdelens vedkommende 
historisk! — Men det skyldes 


måske en uheldigt valgt overskrift. 
Forfatteren forudsiger i øvrigt, at 
1982 er et vendepunkt i rumfarten. 
Det vil vise sig, om profetien op¬ 
fyldes, men den er så tilstrække¬ 
ligt løst formuleret, ligesom meget 
meget andet i artiklen, så det nok 
kommer til at passe. 

Årbogens mange illustrationer 
(ca. en på hver side, og en halv 
snes i farver) er for størstedelens 
vedkommende velvalgte og gode. 
Et par steder ses det dog, at man 
har anvendt billeder fra andre tryk¬ 
te kilder, og det giver et skæm- 
mende mønster på billedet. 

Bogen kan anbefales for alle fly¬ 
interesserede, og også rumfarts¬ 
interesserede har udbytte af den; 
især af »Hvad skete hvornår«. Pri¬ 
sen er absolut rimelig, og dette 
nye initiativ bør støttes, om ikke 
andet så for at det kan fortsætte 
i de kommende år. 

OJK 


Første bibliografi over UFO-tidsskrifter 

»The Catalogue of UFO Periodicals «. 
A Said of Saucers Publication. Re- 
searched, Compiled & Edited by Tom 
Lind. Florida, USA, July 1982. 
UFO-tidsskrifterne er UFO-litteraturens 
rygrad. Mange af de bedste UFO- 
bøger har hentet stof fra tidsskrifter¬ 
ne, for det er her observationsberet¬ 
ningerne, teorierne og forskningsre¬ 
sultaterne offentliggøres første gang. 
Og der har igennem årene været utro¬ 
ligt mange tidsskrifter at vælge imel¬ 
lem (især i USA) — det viser Tom Linds 
bibliografi med al ønskelig tydelighed. 

»The Catalogue of UFO Periodicals« 
er den første engelsksprogede biblio¬ 
grafi over UFO-tidsskrifter. Tom Lind 
har på 281 sider registreret over 1100 
tidsskrifter fra hele verden. De er na¬ 
turligvis alfabetisk ordnet og forsynet 
med et referencenummer, så biblio¬ 
grafien nemt kan ajourføres. 

Ved hvert tidsskrift oplyses: Titel, 
hjemland, udgiver, redaktør, adresse, 
første udkomne nummer, sidst udkom¬ 
ne nummer (hvis tidsskriftet er ophørt) 
og antal numre pr. år. Hvis tidsskriftet 
har skiftet navn, adresse eller lign. 
bemærkes det også. 

Hvert tidsskrift har et kodebogstav, 
der fortæller, hvilke emner det hoved¬ 
sageligt omhandler: Fortidsgåder, for¬ 
tidsastronauter, kontaktpersoner, ok¬ 
kulte eller paranormale fænomener, 
religiøse emner, rumforskning og 
UFOer. 

Bibliografien indeholder kun engelsk¬ 
sprogede tidsskrifter eller tidsskrifter 
der af og til har engelsksprogede 


resuméer eller lign. UFO-NYT er såle¬ 
des ikke registreret i bibliografien, 
men nævnt under S138: SUFOI NEWS- 
LETTER (eller SUFOI NEWS), som 
indeholder oversættelser af udvalgte 
artikler fra UFO-NYT og udsendes til 
SUFOIs udenlandske kontaker ca. én 
gang om året. 

Bibliografien er et uundværligt red¬ 
skab i ethvert tidsskriftarkiv, og kan 
varmt anbefales. 

KMH 


Utraditionel turistfører over Malta 

Erich von Dåniken: Fortidens profet. 
Risikable tanker om forekomsten af 
ikke-jordiske væsener. Bogans forlag. 
163 sider, 94 kr. 

En ikke ganske ukendt schweizisk hotel¬ 
mand ved navn Erich von Dåniken har 
på Bogans forlag fået udgivet en utra¬ 
ditionel turistfører for Malta. Den har 
for denne genre så utraditionelle som 
ulogiske titel »Fortidens profet«, åben¬ 
bart Dånikens beskedne betegnelse 
for sig selv. 

Bogens emner strækker sig lige fra 
Pagtens Ark til von Dåniken selv, men 
bogen vil nok have størst værdi som 
guide for folk, der benytter sig af 
Folkeferies glimrende tilbud om ferie¬ 
huse på Malta. De kan så selv kon¬ 
statere, hvor meget hold der er i dén 
del af Dånikens bog. 

- bo 


UFO-SAGEN ER 
IKKE BARE BØGER 

SUFOI har også andet at tilbyde 
end bøger og rapporter. . . 

UFO-emblem i fornem 

guldsmedekvalitet.kr. 31,50 

Klodernes Kamp, engelsk 

radiohørespil.kr. 30,00 

Postkort med UFO-motiv, 

5 dobb. kort. kr. 12,50 

Originalgrafik med UFO- 

motiv, 18 x 21,5 cm.kr. 50,00 

Bestilling sker lettest ved indbetaling af 
beløbet plus kr. 7,00 (ekspedition/porto) 
til giro 911 7725, SUFOI, Postbox 6, 
2820 Gentofte. Skriv venligst på modta¬ 
gerdelen, hvad der bestilles. 

Også til observationsture: 

SUFOIs detektor! 


Skandinavisk UFO Information kan nu igen levere den 
hidtil udsolgte detektor MFI-6. MFI-6 er en detektor, der 
kan opdage små ændringer i magnetfeltet - ændringer, 
der ofte er formodet at optræde ved ufo-forekomster. 
Således kaldes detektoren også for en ufo-detektor. 

Detektoren har en lang række enestående karakter-træk .. 

• Er fuldt elektronisk med en spole som sensorenhed. 

• Haren følsomhed på 500 nT/s. 

• Afgiver ved alarm en summende lyd. 

• Er transportabel — med en størrelse på 13x6x3 cm. 

• Har afbryder — og stik til ekstra-udstyr. 

• Har et fantastisk lavt strømforbrug — fungerer ca. 1 år 
på et normalt 9V batteri, der let kan udskiftes. 

• Er udviklet og produceret af kvalificeret personel 
i SUFOI. 

Ved køb leverer SUFOI... 

• En færdigmonteret og af testet detektor. 

• Batteri monteret i detektoren. 

• Et stik til brug ved tilslutning af ekstra-udstyr. 

• Udførlig vejledning for detektoren og placeringen 
af denne. 

• Tekniske specifikationer. 

• Alarm-skemaer. 

Endvidere kan SUFOI som ekstra-udstyr levere ... 

• En ekstra kraftig summer, der nemt kan tilsluttes 
detektoren. 


SKANDINAVISK UFO INFORMATION 


MFI-6 i åben tilstand. 


SUFOIs detektor MFI-6. 

Detektoren MFI-6 koster 

kun kr. 220,- 

— den laveste pris på en 
elektronisk detektor på det danske 
marked. 

Den eksterne summer, som SUFOI 
leverersom ekstra-udstyr, 
koster kun kr. 49,-. 

Bemærk venligst de mindre prisstig¬ 
ninger. Detektoren og/eller ekstern 
summer bestilles lettest ved at indbe¬ 
tale beløbet + kr. 10,00 (ekspedition/ 
porto) til giro 9 11 77 25. SUFOI, 
Postbox 6, 2820 Gentofte. 

Husk at skrive på modtagerdelen, 
hvad der bestilles. 

Ekstern summer, der også leveres af SUFOI. 

